
АЛИГЬЕРИ ДАНТЕ 
ТЭНГЭРЛЭГ ТУУЛЬС 


НЭГДҮГЭЭР АНГИ : ТАМ 

“Улсын хэвлэлийн газар” Улаанбаатар хотноо 1981 онд эрхлэн хэвлүүлсэн номоос 
“Цагаан бамбарууш” хэвлэлийн газарт 2016 онд цахим хэлбэрт хөрвүүлэв. 




«Итали хүн Данте, дундад эртний үеийн сүүлчийн яруу найрагч бөгөөд басхүү ишнэ 

цагийн анхдугаар яруу найрагч билээ». 1 

Ф. ЭНГЕЛЬС 


ДАНТЕГИЙН «ТАМ» ГЭДЭГ ЗОХИОЛ, ТҮҮНИЙ ОРЧУУЛГЫН ТУХАЙ 

Монголын уншигчдад анх удаа толилуулж буй дэлхий дахины уран зохиолын дээж 
энэ бүтээл бол хүн төрөлхтний соёл, иргэншлийн өлгий нутгийн нэг Итали орны иргэн 
Алигьери Данте (1265—1321) амьдралынхаа сүүлийн арван дөрвөн жилийн турш туурвин 
бүтээсэн, тэр үедээ дэлхийн уран зохиолын санд ургуулан бодож дүрслэх, бодит 
амьдралын баримт сэлтийг уран сэтгэмжийн аргаар нэгтгэн дүгнэхэд үндсэн эргэлт болсон 
гайхамшигт зохиолын нэгдүгээр анги юм. 

Энэ үе бол Чингисийн эзэнт гүрэн задран сарниж феодал язгууртнууд «орондоо 
орох завгүй олзлон булаалдаж, булган хөнжилдөө орох завгүй булаалдан тэмцэлдэж» 
байсан шиг зохиолчийн эх нутаг Флоренцид Ромын папын өлмийд сөгдөн бишрэгчид 
буюу германы эзэнт улсын эрхшээлийн эсрэг тэмцэгчид (гвельфүүд) болон харийн 
хүчирхэг гүрний буюу германы эзэнт гүрний ивээлийг горилогчдын (гибеллинүүдийн) 
хооронд өрнөсөн эцэс төгсгөлгүй мөргөлдөөн тулалдааны цаг байжээ. Үүний зэрэгцээ 
Дантегийн өөрийн хамрагдаж байсан гвельфүүд дотроо «цагаан», «харын» бүлэгт 
хуваагдан төрөлх нутгаа өмгөөлөн хамгаалах зорилгоор хүн амын өөр өөр давхаргыг 
нэгтгэхийн төлөө тэмцэж байсан «цагааныхны» талд Данте хүчин зүтгэх болсон авч энэ 
тэмцэлд «харынхан» ялж Данте эх нутгаасаа хөөгдөн галд шатаалгах ял оноогдон тэнэж 
явахдаа энэ зохиолыг туурвисан байна. 

«Тэнгэрлэг Туульсын» зохиогч итали хэлээр «Найр» гэдэг гүн ухааны найраглал, 
латин хэлээр «Ардын хэлний тухай» тайлбар зохиол, итали хэлээр «Шинэ амьдрал» гэдэг 
намтарчилсан тууж зэрэг гүн ухааны болон уран сайхны зохиол бүтээл туурвиж нэр алдар 
нь олны дунд нэгэнт түгэн дэлгэрсний дараа түүний зохиосон «Там», «Ариутгалын 
орчлон», «Диваажин» гэдэг гурван анги, зуун дууллаас бүрдсэн «Тэнгэрлэг туульс» гэдэг 
энэ бүтээл зөвхөн зохиолчийн уран бүтээлд төдийгүй дундад эртний өрнө дахины уран 
зохиолд оргил болон тодорчээ. 

Орчин үеийнхээ хүмүүсийн сэтгэл оюунд амар хялбар буухыг харгалзан гунигт үйл 
явдлаар эхлэн баяр баясгалант байдлаар төгсөх агуулгатай зохиол бол «тууль» хэмээн 
үзэж Данте зохиолоо ингэж нэрлэсэн боловч XIV зуунаас хойш тэр нэрд «тэнгэрлэг» гэсэн 
тодотгол аяндаа нэмэгдэж эл найраглал «Тэнгэрлэг туульс» нэрээр даян дэлхийд 
алдаршжээ. 

Зохиолын гол агуулга нь нүгэлт явдал, улс төрийн эмх замбараагүй байдлаас 
ангижрахын тулд зохиолын гол баатар Дантегийн адил хүн төрөлхтөн хашраан залхаах 
тамын ертөнцөөр дамжиж ариутгалын орчлонд нүгэл гэмээсээ цэвэршин ангижраад 
улмаар аз жаргал, хишиг буяны орон болох диваажинд очин амар жимэр сайн сайхан аж 
төрөх ёстой гэдэгт чиглэгдсэн байна. Зохиолч өөрөө ийм ер бусын аялал хийхдээ манай 
эриний өмнөх 70—19 онд амьдарч байсан эртний Ромын алдарт яруу найрагч Марон 
Публий Вергилийг ертөнц дэх оюун ухааны билэг тэмдэг болгон удирдагч, замчнаар 


сонгон авч дэлхий, ертөнцийн төвд байх есөн тойргоос бүрдсэн гамд бууж тэндээс 
ариутгалын орноор дайран бүх нүгэл гэмээсээ ангижран салаад улмаар ухаалаг явдлын 
билэг дэмбэрэл болсон хонгор хайрт бүсгүй Беатричегийн хамт диваажинд очиж байна. 
Томоохон хэмжээний энэ найраглалдаа Данте бурхан шашин, зан суртахууны асуудлыг 
хөндөж орчин үеийнхээ түүх, шинжлэх ухаан гоо зүйн ухагдахууныг өргөн цар хүрээтэй 
илэрхийлж гаргасан учир дэлхий дахины утга зохиолын түүхэнд «Тэнгэрлэг туульсыг» 
дундад эртний болон сэргэн мандалтын түрүү үеийн амьдрал, ахуй тухай шүлэглэсэн 
нэвтэрхий толь гэж үздэг ажээ. Зан суртахуун, улс төрийн бодлогын асуудлыг найраглалд 
гол болгосон нь хийсвэр нүгэл хилэнцэд улс төр, нийгмийн учир холбогдлыг шингээснээс 
илхэн байна. 

Төрөлх Флоренц хотын хувь заяаны төлөө мөч тутамд сэтгэл түгшин явдаг Данте 
дэлхий ертөнцийн амьдралаас алс хол, өөр ертөнцөөр аялж явахдаа зөвхөн залхаан 
гэсгээгдэгч хөөрхий сүнснүүдийг аврах арга зам төдийгүй бас хүн бүхэн хэрүүл 
маргаангүй, аз жаргалтай аж төрж болох тийм улс төрийн байгууллыг алхам тутамдаа 
мөрөөдөж яваа нь харагдана. Ялангуяа Флоренцийнхны дотоодын эцэс төгсгөлгүй 
маргаан тэмцэл, бас дайн тулаанд нэрвэгдэн туйлдсан бүх Итали орны хувь заяа, сүм 
хийдийн нэр хүнд эрс буурч байгаа, папын болон харийн эзэнт гүрний хоорондын 
мөргөлдөөн зэрэг нь зохиолчийн сэтгэл санааг илэрхий зовоож тэмцлээс хөндийрөн 
алмайран сууж хар амиа бодсон бэртэгчнүүдийг эрс буруушааж байна. Дантегийн бодлоор 
бол тийм хүмүүс нь үндэс угсаагаа нэгтгэх, шашны захиргааг иргэнийхээс тусгаарлан 
салгахын төлөө тэмцэлд нэгдэн нийлэх учиртай байжээ. Данте мөнгө хүүлэгчид, сүм 
хийдийн мяндаг тушаал панзлан наймаалагчдыг зад шүүмжилж байгаа нь санамсаргүй 
хэрэг бишээ. Энэ нь мөнгө хөрөнгө, эд баялагт шунасаар хөл алдан аливаа бүхнийг 
огоорогч бэртэгчин этгээдүүд бол нийгмийн энх түвшин байдлыг алдагдуулан нийгмийг 
хохироож байгаа тэвчиж болшгүй хэрэг гэж түүний итгэж байсантай яв цав тохирч байгаа 
юм. Зохиолчийн сонирхол нь дундад эртний үед давамгайлж байсан нөгөө ертөнц буюу 
хий хоосон там, диваажинд төвлөрсөнгүй, харин дэлхий ертөнцийн хүмүүсийн амьдрал, 
аж байдлыг дүрслэн гаргахад чиглэгдсэнээрээ энэрэнгүй үзлийг илэрхийлж байна. Данте 
эртний сэтгэгчдийн бодол санааны дагуу нүгэлтнүүдийг тамд байрлуулж байгаа хэдий ч 
сүм хийдийнхний маягаар тэдгээрийг залхаан гэсгээхгүй, харин ч тэдэнд өрөвчхөн 
сэтгэлээр хандаж заримыг нь бүр эрэлхэг баатарлаг хүмүүс болгон дүрсэлсэн байна. Тийм 
дүрийн тоонд Франчиске да Римини, Брунетто Латини, Капаней нар зүй ёсоор багтана. 
Үүний үрээр Дантегийн «Тэнгэрлэг туульс» бодит амьдралтай илүү нягт уялдаатай болж 
орчин үе, хүмүүсээ тод дүрсэлсэн бүтээл болсон байна. Ялангуяа «Там» хэмээх ангид гарч 
буй Франчискегийн эелдэг намбатай төрх, Фаринатагийн тамыг үзэн ядаж байгаа байдал, 
өөрийн хөвүүдийн үхэж байгааг тэвчээртэй харж буй Уголино, эрэлхэг зоригт Улисс 
нарын дүр төрхийг тэдний зан араншин, байж байгаа байдал, үг ярианы өнгө аясаар тус 
тусад нь тодруулан гаргасан байна. Үүгээрээ Данте эртний утга зохиолын уламжлалт 
дүрслэлийн арга барилд шинэчлэл хийж дараагийн үеийн утга зохиолд шинэ мөр 
гаргажээ. 

«Тамын» гол баатрууд бол мэргэн ухаант, уян зөөлөн, хүнлэг сэтгэлт Вергилий, эрс 
шулуун бөгөөд эх хүний хонгор сайхан сэтгэлтэй Беатриче бүсгүй, зохиолч өөрөө юм. 
Найраглалд Данте омог бардам, эвлэршгүй, шийдмэг зантай хэр нь хүний зовлон 
зүтгүүрийг хуваалцдаг нинжин санаатай хүний дүрээр дүрслэгдсэн байна. 



Дундад эртний уран зохиолын бүтээлийн дотроос энэ найраглалд анх удаа 
байгалийн байдлыг тод томруун дүрслэн гаргажээ. Жишээ нь «Тамд» байгалийн байдал, 
хатуу ширүүн, там дундуур гал бадарсан гол мөрөн урсаж, үхэр чулуу овооролдсон, намаг 
балчиг үргэлжилсэн, байнгын харанхуй бүрэг өнгө зонхилж байна. 

Найраглалынхаа утга агуулгыг бүрэн илэрхийлж чадах гурван мөрт шүлгийн 
хэлбэрийг Данте сонгон авчээ. Терцина нэрт шүлгийн сонгодог энэ хэлбэрийн онцлог бол 
АВА ВСВ СДС ДЕД маягийн холбоц бүхий өөрөөр хэлбэл гурван мөртийн дунд шадын 
төгсгөл дараагийн гурван мөртийн захын холбоцтой тохирдог, таван өлмийд ямбийн 
хэмжээтэй байдагт оршино. 

Товчоор хэлэхэд Дантегийн «Тэнгэрлэг туульс» бол орчин үеийнхээ амьдрал ахуйг 
гайхалтай нарийн нэгтгэн дүгнэсэн яруу найргийн гандан бууршгүй бүтээл юм. 

Бидний үеэс олон зуун жилээр алслагдсан бөгөөд шал өөр соёлын хүрээнд 
зохиогдсон дэлхий дахины уран зохиолын энэ сонгодог бүтээлийг яруу найргийн 
хэлбэрээр монгол уншигчдад толилуулах нь үнэхээр их мэдлэг чадвар, яруу найргийн 
орчуулгын арвин дадлага туршлага шаардах нөр их хөдөлмөр болох нь маргаангүй байна. 
Тэгээд ч энэ зохиолыг эх хэлнээс нь шууд монголчлох боловсон хүчин өнөө хэр дутагдаж 
байгаа үед авьяаслаг орчуулагч, утга зохиол судлаач Ц.Хасбаатар энэ нэр хүндтэй ажилд 
зориглон орж олон жил уйгагүй хөдөлмөрлөн хүч авьяасаа дайчилж, энэ орчуулгаараа 
ЗСБНХУ-ын төрийн тэргүүн шагнал хүртсэн нэрт орчуулагч М. Лозинскийн орос 
орчуулгаас орчуулсан нь манай шинэ үеийн уран зохиол, орчуулгын уран бүтээлд гарч 
буй тэмдэглэлт үйл явдлын нэг мөн. 

Аливаа гадаад хэлээр зохиогдсон яруу найргийн зохиолын бүх өнгө аяс, хэлбэр, 
агуулгыг бүрэн хадгалан нөгөө хэлээр, тэгэх тусмаа төрөл биш өөр бүтцийн хэлээр яруу 
сайхан орчуулж гаргана гэгч бол тэр болгон санааны зоргоор бүтэх ажил хараахан бишээ. 
Асуудлыг ингэж нэгмөсөн шийдэх гэсэн оролдлого орчуулгын түүхэнд цөөнгүй гарсан 
боловч тийм оролдлого бүр ихэвчлэн хэлбэрдсэн юм уу, эсвэл чөлөөт орчуулгын алдаанд 
хүргэж байсныг дэлхий дахины олон үеийн орчуулгын практик нотолж байгаа юм. Яруу 
найргийн орчуулга бол эх зохиолын дуураймал хуулбар юм уу, тайлбар байж хэрхэвч 
болохгүй. Тухайлбал өгүүлбэрийн доторх үгийн дэс дараа нь харьцангуй чөлөөтэй, дотоод 
нугарлын хэлээр зохиож болдог онцгой зохион байгуулалт бүхий, өрнө дахины шүлгийн 
тогтолцоонд терцина гэж алдаршсан Дантегийн гурван мөртийн бүтцийг өгүүлбэрийн 
үгийн дэс дараа нэлээд тогтвортой, залгамал хэл болох монгол хэлнээ тэр хэвээр нь 
буулгах гэвэл яриангүй учир дутагдалтай болно. Монголд хэл баялаг, монгол шүлгийн 
тогтолцоонд яруу илэрхийллийн арга элбэг боловч түүнд өөр хэлний илэрхийллийн аргыг 
албаар хэрэглэх нь зохимжгүй бөгөөд тийм ч шаардлага байхгүй. Ийм тохиолдолд эх 
зохиолын агуулга санааг монгол хүнд ойр дөт шүлгийн хэлбэрээр яруу сайхан гаргахыг 
орчуулгын гол шалгуур гэж үзэж болно. Учир иймээс дэлхий дахины сонгодог яруу 
найргийн зүйлээс монгол уншигчдын сэтгэл санаанд тохируулан чадамгай орчуулсан 
манай шилдэг орчуулагчид чухамхүү энэ аргыг сонгож авдаг нь санамсаргүй хэрэг би пт .ээ. 
Монголын аман ба бичгийн яруу найрагт түгээмэл бөгөөд хүртээмжтэй хэлбэр болох 
туульсын зохиолтой Дантегийн найраглал нэлээд төсөөтэй байгааг орчуулагч ажиглаж 
монгол ардын туульсын хэлбэрээр толгой холбон шүлэглэх цагаан шүлгийг орчуулгадаа 
тулгуур болгожээ. Энэ нь эх зохиолын агуулгыг бүрэн дүүрэн илэрхийлэн гаргахад 
маргаангүй тус дөхөм болжээ. Хэрэв шүлгийн аль нэг сонгодог хэлбэрийг ёс болгон 



ягштал баримталсан бол эх зохиолын агуулга санааг ингэж бүрэн гаргаж чадахгүй байсан 
биз ээ. 

Зохиолын монгол орчуулгыг итали хэлний эхтэй нь зэрэгцүүлэн үзэхэд эх 
зохиолын утга санааг зэгсэн сайн гаргасан нь нэг талаар төрийн шагнал хүртсэн орос 
орчуулга үнэхээр чамбай сайн байсан, нөгөө талаар монгол орчуулагчийн олон жилийн 
турш хүчин чармайлтаа дайчлан уйгагүй хөдөлмөрлөсний үр дүн мөн гэж үзэж болмоор 
байна. Нэг үгээр хэлбэл орчуулагчийн удаан хугацааны нөр их хөдөлмөр талаар 
болсонгүй. 

Харин орос хэлнээс орчуулж итали эхтэй нь тулган хянасан энэ орчуулга манай 
анхны оролдлого болох учир эндэж осолдсон зүйл бий гэдэгт бид эргэлзэхгүй бөгөөд 
хойчийн эрдэм боловсрол төгс орчуулагчид тийм эндэгдлийг эрхбиш ариутган засна 
гэдэгт бид итгэл төгс байна. 

Р. Гүрбазар 
Хэл бичгийн ухааны дэд эрдэмтэн 



ТАМ 


НЭГДҮГЭЭР АНГИ 


НЭГДҮГЭЭР ДУУЛАЛ 

Ой-авралын толгод — Гурван араатан — Виргилий 

Хорвоогийн насны талыг туулаад 
Харанхуй хөндийд замаа алдаад 
Бүрэнхий ойд би ирчихсэн байлаа. 

Аяа, тэр зэрлэг тайга 
Аюултай бэрх, аглаг зэлүүд 
Аймшигтай хэцүү маргахын аргагүй! 

Тэр хөвч үхлээс өөрцгүй 
Тэгэвч би очсоны хувьд 
Тэнд үзсэнээ бүгдийг ярья. 

Тавгүй нойр намайг мансууруулаад 
Танил замаасаа яаж төөрөөд 
Тайгад орчихсоноо санахгүй байна. 

Тэр хөндийн мухарт хүрч 
Толгодын бэлд тулж ОЧИХОД’ 

Тольт зүрх минь шимшрэв. 

Ухаан орж нүдээ нээвэл 
Ургах нарны гэрэл туяа 
Уулын хярд туссан байлаа. 

Арга мухардаж шөнөжин зовсон 
Алаг зүрх минь түгшихээ больж 
Амсхийж дотор уужрав. 

Агсран хөөсөрсөн уснаас гараад 
Амь тэмцэн эргэн дээрээс 
Аймшигт давалгааг эргэн харах мэт 
Үймж догдолсон өчүүхэн би 
Үхлийн замыг ахин хараад 
Үнэхээр сүрдэж сүнс зайлав. 

Өчүүхэн төдий амсхийгээд 
Өвч дэлхийгээс хүч аваад 
Өөдөө би өгсөж гарахад 
Эгц цавчим хадны хонгилоос 
Эрмэг хурдан эрээн шилүүс* 

Элдэвчлэн цовхчиж зам таглахад 
Аюултай хэдэн хясаан дунд 
Амиа аргацаахын эрхээр надад 
Аймсан зугтах бодол төрөв. 

Анхны хайр дурлалыг санагдуулам 
Аданга оддын гэгээ гялбаа 


Алтан нар ээлжээ өгөхүйд 
Эгнэгт сайн сайхны зөн болсон 
Ээлтэй хайрын сэтгэл ялж 
Эгэл амь аюулаас гэтлэв. 

Аяа тэгтэл миний өмнөөс 
Арслаи гэнэт уулгалан угтав. 

Өтгөн зогдор нь өрвийж боссон 
Өлөн араатан архиран догширч 
Дайраад өөдөөс минь ирэх нь бололтой 
Даанч аймаар сүртэй байлаа. 

Дахиад зүрх минь түгшин шимширлээ. 
Арслангийн хажууд чопо үзэгдэнэ 
Амьтан хүн олныг зовоосон 
Айм пт игт шунаг гичий байлаа 
Айдас хүрмээр нүдийг нь хараад 
Асар их сүрдсэнээс болоод 
Ахиж дээшлэх хүсэлгүй болов 
Алт эрдэнэ хурааж хурааж 
Алдахын цагт хурган хоргоддог 
Харамч татуу сэтгэлтний адил 
Хар гичийд түрэгдэн түрэгдсээр 
Харанхуй хөндийд бууж ирвэл 
Харин нэг эр 2 угтаад ирлээ 
Аниргүйн дунд тэр хүн 
Алжааж ганцаараа ядарсан бололтой 
Эзгүй хээр түүнийг хараад 
Энэлж гасалсан хоолойгоор би: 

«Амьд ч бай, үхсэн ч бай 
Авраач чи намайг» гэв 
Хариуд нь тэр ингэж хэлэв: 

«Хүн байх нь байсан бн 
Хүн биш болсон одоо 
Манайхны удам Ломбардчуудаас 
Маптуйп сайхан нутаг хязгаараас 
Алдарт Цезарийн үед төрсөн юм 
Арай хожуу ч Ромд би 
Августын ИВЭЭЛД8 амьдарч байлаа 
Тэр цагт ард түмэн 
Тэнгэрлэг дээдсийг хүндэлж байлаа 
Аялгуу шүлэг зохиож явлаа 
Анхизын хүү Эней шиг п 
Навсайн шатсан Троя хотноос 
Наран ургах хязгаарт зорьсон юм. 
Юунд чи тамд унах гээв! 

Гэгээн баярын учир, сурвалж 


Гэрэл цацарсан оргил өөд 
Юунд чи эс тэмүүлнэ вэ!» 

«Ариун булаг шиг ундармал авьяастай 
Ая дуулал нь дэлхийд түгсэн 
Алдарт Вергилий та мөн үү! 

Энэ дэлхийн бүх шүлэгчдийн 
Эрдэнийн чимэг, гэрэлт ОД 00 
Алжаалгүй хөдөлмөр, их хайр 
Агуу зохиолд чинь нэвтэрснийг минь 
Анхаарч соёрхон болгооно уу! 

Та бол миний эрдэмт багш, 

Та бол миний эрхэм жишээ 
Ганцхан та л өчүүхэн наддаа 
Газар сайгүй түгэн дэлгэрсэн 
Гайхамшигт шүлгээ өвлөн өгсөн 
Хараач та, энэ араатан 
Хариугүй намайг барих нь байна! 
Мэргэн багш минь надад туслаач, 
Миний зүрх хагарах нь!» гэж 
Айж ичсэн нүүрээ буруулан 
Арайхийж би хариу хэллээ. 

«Өөр зам чи эр, 

Өнөө газар руу бүү буц, 

Өөрийг чинь айлгасан тэр гичий 
Өгссөн бүхнийг шахан хөөж 
Өөрийн идэш болгодог юм 
Цаад гичий чинь тун догшин, 

Цадахыг мэдэхгүй их ховдог 
Залгих тусмаа улам шунаг 
Юутай ч гэсэн хамаагүй нөгчинө 
Ер нь тэгээд хэдтэй ч самуурна. 

Гэвч похой 1 хүрч ирэхэд 
Гичийн хоног тэгээд дуусна 
Эрдэнэ баялаг, газар нутаг 
Энэ нохойд падгүй ч 
Нарт хорвоогийн хаана ч гэсэн 
Нэр алдар, нигүүлсэнгүй сэтгэл 
Нэвтэрхий ухааныг тэр мэдэрнэ. 
Эмэгтэй Камилла, эрэлхэг Турн 
Эвриал, Нис нарын амиа зориулсаш* 
Нарлаг сайхан Итали орны 
Найдвартай бамбай тэр болно. 

Хаашаа ч гичий зугтавч 
Халтар нохой түүнийг бариад 
Атаархалд татагдсан тэр тамд нь 


аваачиж байгаад тарчилган зовооно. 
Чамд миний хэлэх үг: 

Чи намайг дагаад яв, 

Эндээс би чамайг дагуулаад 
Энэлэл гаслалын оропд аваачъя 
Давшгүй их зовлонд унаж 
Дахин үхьс 1 гэж дэмий залбирсан 
Эрт галын сүг сүнсний 
Энэлэн гаслахыг чи сонсоно 
Тэгээд дараа нь гал дунд ч 
Тэсэшгүй гунигийг үл мэдрэн 
Нэгэн цагт ураг омогтойгоо 
Нийлнэ гэж найдаж явдаг 
Нэг хэсэг улсыг үзнэ 
Улам дээшээ чи гарвал 
Ухаант сайхан авхайтай' учирна 
Тэр авхайтай чи явна 
Тэгээд хоёулаа салах болно. 

Холхи өндрийн эзэн хаан 
Хотынхоо хаалгыг цагдаж орхиод 
Хууль ёсонд нь тэрслэгч намайг, 

Хамт яваа улсыг минь ч 
Хаалга үүдээрээ оруулахгүй 
Тэр хаан бүгдийн эзэн 
Тэнд улс гүрэн нь байдаг. 

Тэнд хот, ширээ бүгд бий 
Тийм алдартан мөнх жаргалтай!» 

Айж сүрдсэн намайг хараад 
Ачит багш минь ингэж хэллээ. 

«Үг уран, эрхэм шүлэгч минь 
Үнэн сургаалыг чинь мэдээгүй 
Үйлдэн бүтээгчийн нэрээр залбиръя: 
Үхэл зовлонгоос зайлуулж өгөг 
Мэддэг замаа зааж өгөөч 
Мэргэн Петрийн хаалгыг' үзүүлээч 
Мөнхөд зовох тавилантайг харъя» гэж 
Мөнөөхөн шүлэгчид би хэлэв. 

Алдарт найрагч урагш хөдлөв. 

Араас нь би дагаад явав. 


ХОЕРДУГААР ДУУЛАЛ 

Дантейн эргэлзэл — Виргилийн хариу 

Орой болж гэгээ тасарлаа. 

Орчлонгийн амьтад нойрсож эхэллээ. 

Ганц би орох оронгүй 

Гай зовлонтой үзэлцэхээр шийдлээ. 

Тэр үеийг одоо дурдахад 

Тийм ч амаргүй санагдаж байна. 

Аяа, урлагийн дээд тэнгэр минь! 

Агуу авьяас саруул ухаанаараа 
Ярьсан хэлсэн бүхнийг минь 
Яруу шүлэг болгож өгөөч! 

«Явдал замыг минь заан соёрхогч 
Яруу найрагч минь та сонс 
Ийм үйлст оролцож болмоор 
Тийм чадал надад байна уу! 

Эней урьд амьд байхдаа 

ЭнХ МӨНХИЙН ОрОНД 0ЧС01Г гэж 

Эрхэм та хэлсэн билүү. 

Элдэв нүглийг наманчлан зайлуулагч 
Энейд халамжтай байсан болохоор 
Аз заяаг нь, хэн болохыг нь 
Анхаарч үзсэн хэн ч гэсэн 
Алдар гавьяаг нь хүлээн зөвшөөрнө 
Саруул тэнгэрийн орныг сонгон авч 
Сайны ерөөлөөр тэргүүн болж 
Ромын эзэнт их гүрний 
Өвөг дээдэс нь болсон юм. 

Цаг нь ирэхэд нөгөө хоёр 

Асар дээд Петрийн залгамжлагчийг 

Ариун ширээнд өргөмжлөн залсан юм 

Эрхэм чиний магтан дуулсан 

Эней баатар насан туршдаа 

Асар их зориг гаргаж 

Агуу сод үйлсийг бүтээсэн юм. 

Одоо папын алтан жолоо 
Орчин дэлхийг залж байна. 

Апостол Павел түүний дараа 
Авралыг хайрлагч шашин шүтлэгийг 
Амьтан хүнд дэлгэрүүлсэн юм. 

Хэн юм бэ, гэтэл би! 


Хэний жишээг дагаж байн аа! 

Апостол Павел ч биш, алдарт Эней ч биш, 
Алиныг нь ч энд би хүрэхгүй ээ. 

Сүг сүүдрийн оронд буувал 
Сүнс минь зайлж солиорч мэднэ 
Мэргэн ухаант та минь үүнийг 
Мэдсээр харсаар байна бишүү» 

Ингэж би багшдаа хэллээ. 

Эрсэлж нэгэнт шийдсэн зүйлээ 
Эргэцүүлж битүүхэн бодсоор байгаад 
Тэр шийдээсэй гэнэт няцаж 
Тэс зөрдөг хүнтэй адил 
Эгц хадан дээр харанхуйн дунд 
Эхлээд шулуухан зориглосноос 
Эргэж няцахаар би шийдлээ. 

Эрхэмсэг шүлэгчийн сүүдэр надад 
Энэ үгсээр хариу хэлэв: 

«Чи үнэнийг ярих нь ярилаа 

Чин зориг чинь мохох нь мохлоо 

Ухааныг аймшигт захируулж болохгүй 

Ухаант хүн эмээх юм бол 

Айж цочсон араатан шиг 

Агуу тэмцлээс ухрах болно 

Айж сүрдэхээ боль чи, 

Анх яагаад би чамайг 
Өрөвдөж хайрлах болсны учрыг 
Өчиж чамд би хэлье 
Буян нүглийн дунд байгаа 
Бум түмэн амьтны дотроос 
Үзэсгэлэнт авхай намайг дуудсан юм 
Үнэнчээр зүтгэе гэж би амласан юм 
Харах нүд нь тэнгэрийн од шиг 
Хэлэх үг нь усны урсгал шиг 
Аажим бөгөөд сонсголон яруу: 

«Даян дэлхийд түгсэн алдар нь 
Дарагдашгүй мөнх орших тавилантай 
Маш сайхан, ариун сэтгэлт 
Мантуйн иргэн, чи сонсооч. 

Ай нөхөр минь, азаар харин тэр 
Анд минь болж чадаагүй юм, 

Эзгүй ууланд замаа олохгүй 
Эмээж сандарч байна гэж 
Тэнгэрийн оронд сонслоо би. 

Тэгээд зовлонд өртүүзэй гэсэндээ 
Аргалж тусалъя гэж бодлоо би 


Арай цаг алдаагүй байгаа даа 
Уран цэцэн үгээрээ авраач, 

Ухаан арга бүхнээрээ авраач, 

Түүн дээр та одоо очооч 
Тэгвэл сэтгэл минь тайтгарна 
Беатриче ' гэдэг миний нэрийг, 

Би таныг гуйж байна 
Халуун дурлал намайг энд 
Хайрт нутгаас мипь 1 салгаж авчирлаа 
Хайрын сэтгэлээсээ хэлж байна 
Тэнгэрийн өмнө би чамайг 
Тэтгэн өргөмжилж олонтоо магтана» 
Тэр авхай чимээгүй боллоо 
Тэгээд би хариу өчлөө: 

«Сартай тэнгэрт чамтай адил 
Сайхан цогцос ер нь үгүй 
Үхэж төгсдөг олны дотроос 
Үзэсгэлэнтэй төрсөн нь ганцхан чи 
Чиний төлөө зүтгэнэ гэдэг 
Чин зүрхний цэнгэл биш үү, 

Зүтгэлээ гээд сайшаал горилохгүй 
Зөвхөн чиний л тааллыг мэдэх сэн 
Харин чи яасан аймшиггүй 
Харанхуй гүн рүү доошлон бууна вэ! 
Өндөр дээд уудам орчлонд 
Өөдөө дахин яаж гарна даа!» 
«Уруудаж буухдаа үл айдгийн 
Учрыг нь чи мэдье гэвэл 
Би чамд хэлье» гээд 
Беатриче надад хариу өчсөн нь: 
«Хажуу ойрын хүн зонд 
Халгаатай юмнаас л айх ёстой 
Ондоо ер нь айх юм 
Огт байхгүй юм биш үү. 

Нарт орчлонгийн эзэн хаан 
Намайг иймээр бүтээсэн юм 
Энэлэл зовлон намайг сүрдүүлэхгүй 
Энэ галд ч би сөнөхгүй 
Хан тэнгэрийн буянт дагина 
Хатуу шүүлтэд зовогсдыг өрөвдөөд 
Тэнгэр бурхны өршөөлийг гуйсан юм 
Тэгээд Лючияд ингэж хэлэв: 
Туйлбарт нөхөр чинь зовлонд учирч, 
Туслах сайн хүнийг явуул. 

Эртний Рахильтай хамт сууснаа 


Эрлэгийн дайсан Лючия гэгээн 
Ойртож ирээд ингэж хэллээ: 

Онгон тэнгэрийн алдрыг магтъя, 

Аяа Беатриче чиний төлөө 
Аливааг огоорсон тэр хүний 
Халуун үнэнч дурлалыг бодож 
Халамжлан туслахыг хичээгээч чи 
Эрж гуйсны нь тоохгүй байна уу! 

Эсвэл чи харахгүй байна уу! 

Тэнгисийн давалгаанаас хүчтэй урсгал 
Тэмцэлдэн туйлдсан түүнийг хамах нь 
Энэ үгийг сонсоод би 
Энгүй их баярлан хөөрч 
Энэлэл зовлонгоос яаран зайлав. 

Энх жаргалыг эрмэлзэн тэмүүлэв. 

Алдар хүндийг чамд залан 
Анхаарч сонссон бүгдэд бэлэглэсэн 
Цэцэн мэргэн үгэнд чинь итгээд 
Цэнгэлийн шатнаас бууж ирлээ» 

Уярсан гэгээнтэн ингэж хэллээ 
«Уйтгартай харц нь тэнгэр ширтэж 
Урсах нулимсны цаанаас гэрэлтээд 
Алсын замд яаран гарахад 
Аргагүй намайг хүргэсэн юм. 

Түүний үгийг дуулгавартай дагаж 
Түргэлэн яаран чам дээр ирлээ 
Араатан дайрч замыг чинь бооход 
Амжиж би чамайг аварлаа. 

Алгуурлаж юундаа удна вэ чи! 
Зовуурилж юундаа мэгдэнэ вэ чи! 

Омог бардам зориг гаргаж 
Од шиг гялалзах ёстой биш үү 
Өлзий буянтай гурван дагина 
Өндөр тэнгэрийн сайхан орноос 
Өмөг болж дуудсанаас хойш 
Өмнөх зам чинь ээлтэй биш үү!» 
Үдшийн сэрүү орохтой зэрэг 
Дэлбээ юүгээн хумьж аваад 
Үүрийн гэгээ тусахтай зэрэг 
Дэлгэрэн бадамлах хээрийн цэцэг ттт нг 
Эр зориг минь сэргэн бадарч 
Эмээх айхыг умартан шулуудаж 
Хатан зоригийг гарган байж 
Хариуд нь би ингэж хэллээ: 

«Салж хагацсан дагина минь ивээлтэйеэ 



Сайхан мэргэн үгийг нь сонсоод 
Сайшаал шан үл горилсон 
Санаа сайт багш минь итгэлтэйеэ! 
Хэлсэн үгийг чинь хичээн сонсоод 
Хэмжээгүй их баярлалаа би 
Эхэлсэн замаараа замнан тэмүүлэх 
Эрэлхэг зориг минь дахин бадарлаа 
Эзэн, газарч, багш минь, явъя! 
Эрмэлзэл хүсэл маань нэг юм байна!» 
Түүнд би ингэж хэллээ. 

Тэгээд газарч урагшаа хөдөллөө. 
Анир чимээгүй хөндий дундуур 
Араас нь би дагаад явлаа. 



ГУРАВДУГААР ДУУЛАЛ 

Тамын хаалга —Арчаагүй амыпад —Ахерон —Хароны завъ 

Гамшигт учирсан гацаа суурин руу 
Гаслан ёолох мөнхийн чимээ рүү 
Үхэж мөхсөн олон үеийнхэн рүү 
Үүгээр би хөтлөн аваачна 
Энэ биеийг минь урлан бүтээгч 
Эрхэн үнэнээр зоригжиж байсан юм. 

Агуу хүч, төгс эрдэм, 

Анхны хайраар намайг бүтээсэн юм 
Үүрдийн юм л надаас эртийнх 
Үргэлж түүнтэй би эн зэрэгцэнэ 
Үүгээр орогсод сүслэхээ больцгоо 
Үнсэн өнгөөр ийм үгсийг 
Үүдэн дээр сийлснийг уншаада 
«Үүний утга аймшигтайяа» гэв 
Эрдэмт багш минь хариу хэлсэн нь: 

«Энд зүрхээ чангалах ёстой 
Энд аймшгийг огоорох хэрэгтэй. 

Сүр сүлдээ эгнэгт алдсан 
Сүг сүүдэр энэлэн шаналсан 
Тийм газар очно гэж 
Би чамд амласан биш үү» 

Намайг бүү эргэлзэг гэж 
Над руу тэр гараа сунгав. 

Ширтэж над руу тайван хараад 
Шидэт ертөнц рүү дагуулан явав. 

Гэрэл гэгээгүй харанхуйн дунд 
Гинших, цурхирах, бархирах дуун 
Айхавтар их нүргэлэн сонстоход 
Анхандаа би цөхрөн уйлав. 

Түмэн хэлний үг аялгуу 
Гүрхрэн нижигнэх сүрт авиа 
Уурлах, хашхирах, шаналах, гин пт их 
Ус самардах чимээ шуугиан 
Бүрэнхий бараан будан дунд 
Бүгд нийлээд дүнгэнэн шаагих нь 
Хилэгнэн догширсон сүнс адил 
Хэзээ ч гэсэн ер намдашгүй. 

Хиртхийн цочиж айсандаа би 
«Хэн ингэж хашхирна вэ! 


Аюулд хэн нэрвэгдэв» хэмээн 
Арай чарай асуулаа би 
Газарч надад ингэж хариулав: 

«Гай ч тарилгүй, гавьяа ч байгуулалгүй 
Хорвоог өнгөрөөсөн арчаагүй амьтдын 
Хомсхон тавилан ийм байна 
Тэдэнтэй байгаа сүрэг амьтад 
Тэг дундыг баримталсхийгээд 
Тэнгэрт хэдий тэрслээгүй ч гэсэн 
Тэгтлээ үнэнч бас байгаагүй 
Тэнгэр согогийг нь тэвчээгүй юм 
Тэднийг тэгээд тэтгээгүй юм 
Тэдэнд нүгэлтнүүд дээрэлхэнэ гээд 
Тамын орон ч аваагүй юм» 

«Багшаа», эд юунаас болоод 
Бархирч чарлаад байна гэтэл 
«Эд хэзээ ч үхэх учиргүй, 

Энэ амьдрал нь тэсэх аргагүй, 

Үүнээс өөр юу ч байсан 
Үнэндээ эдэнд амар байх сан. 

Эднийг хорвоод хэзээ ч дурсахгүй, 

Энэрэл шийтгэлийн аль нь ч ногдохгүй, 
Хараал ерөөл ч тэдэнд хэрэггүй 
Хажуугаар нь өнгөрөхөд л болно» гэе. 

Хар муу хүчинд туугдан 
Хуйларсан тоосонд орсон юм шиг 
Тэртээд нэг хиур эргэлдэхийг 
Тэрхэн зуур олж харлаа 
Түүний хойноос яарч тэвдсэн 
Түм буман хүн цувна 
Үхэл ийм олон хүнийг нэрмэснийг 
Үнэмшихэд ер нь бэрх байлаа. 

Арчаагүй аймхай, арга чадал мөхсийн учир 
Аманд орсон олзыг хэлээрээ түлхсэн 
Тийм нэг хүпийг би 
Тэдний дотроос олж танилаа, 

Бурхан тэнгэр ч тоож ивээхгүй 
Буруу номтон ч тосож авахгүй 
Чадалгүй хөөрхий, өчүүхэн амьтад 
Чарлалдаж байгааг би мэдлээ 
Амьдрах гэдгийг ер үзээгүй 
Арчаагаа алдсан энэ амьтад 
Шавж хорхойд зад идүүлж 
Шалдан нүцгэн гүйлдэж байна. 

Нүүр амнаас нь гол горхи шиг 


Нулимс цус боргилж байна. 

Аймаар муухай өт хорхой 
Асгарсан цусыг нь залгиж байна. 
Улам ахиулаад хартал минь 
Урсгал их усны дэргэд 
Улс амьтан бужигнаж байна. 

Би тэгээд ингэж асуув: 

«Багш минь, та л мэдэх байх, 

Тэр юун улс юм бэ, 

Тэднийг алсаас ингээд харахад 
Увдист далдын их хүчин 
Ус руу шахаж түрээд байх шиг» 
«Ахсропд бид ойртож очоод 
Айм пт игт эрэгт дөхөх үед 
Өөрөө чи үзнэ ээ» гэж 
Өчиж багш минь надад хэлэв. 

Хараа буруулж газар ширтээд 
Дараа болох вий гэж дотроо зовоод 
Элдвийн юм ярьсан ч үгүй 
Эргийг чиглэн түрүүлээд явав 
За тэгтэл бидний өмнөөс 
Завинд суусан буурал өвгөп' 

Загнаж зүхсээр гарч ирэв: 

«Насан туршдаа та нар зовцгоо! 
Надтай уулзаад тэнгэрийг мартацгаа! 
Хүйтэн, халуун, мөнхийн шөнө рүү 
Хөвж надтай явахаар зэхэцгээ 
Үхэгсдийн дунд амьд хүн 
Үлдэж болохгүй яв!» гэв. 

Бусдаас намайг холдуулахын тулд 
Бас тэр ингэж хэллээ: 

«Чи буруу замаар явж байна. 
Чиглэсэн газар чинь биш байна 
Хөвөө зогсоолд хүрье гэвэл 
Хөнгөхөн завь олох ёстой 
Хүссэнээ гүйцээдэг тэр газар 
Хүрээд ир гэж тушаасан юм» 

«Харин чи бүү уурла 
Харааж зүхэхээ боль» гэж 
Хамт яваа багш минь хэлэв 
Булингарт голын завьчин өвгөний 
Булай муухай үсэрхэг нүүр 
Утга учиргүй урвайн гөлийвч 
Улаан дөл нүднээс нь бадарна. 
Нүцгэн сүнснүүд өлбөгөр хөнгөн 


Нүүр нь зэвхийрч шүд нь тачигнана 
Хэзээ ч гэсэн үл мултрах 
Хэцүү шийтгэл хүлээсэн улс 
Хан тэнгэрийг тэд зүхэж 
Хүн төрөлхтөн, удам угсаа 
Унасан газар, өдөр цагаа 
Учир зүггүй харааж байна 
Тэгээд цөмөөрөө түрхрэн хөдөлж 
Тэр голд орохын үед 
Тэсэхийн аргагүй зовлон эдэлж 
Тэнгэрийн айдсыг мартдаг байна. 
Харин нохой нүгэлтнийг дуудаж 
Хамаа намаагүй хөөн тууж 
Аймшигт улаан нүдээ эргэлдүүлж 
Алгуурласан заримыг жанчиж байна 
Зэвэргэн намар модны навч 
Зэрэг зэрэг унахын адил 
Адамын үрс дараа дараагаар 
Торонд орсон шувуу шиг 
Тогтож ядан унаж байна 
Гүн хар усан дундуур хөвж 
Гүйцэд гаталж амжаагүй байтал 
Тэр гол дээр бас дахиад 
Түмэн амьтан цугласан байлаа 
Намбатай, жавхаатай миний багш 
Надад хандан ингэж хэлэв: 

«Бурхныг хилэгнүүлэн нас барагсад 
Булт ийшээ яаран ирдэг юм 
Их багагүй улс бүхэн 
Ийшээ ирдэг юм хүү минь: 

Энэ голыг гатлах гэж 
Эрхгүй хэн ч яарна 
Гэвч тэнгэрийн шударга зарлигаар 
Гэмшил айдас нь уриа болжээ 
Өег сайхан сэтгэлтэнд бол 
Өөр нэг зам бий; 

Харин чамайг аашилсны учрыг 
Хожим чи ойлгох болно» 

Энэ үгсийг багш хэлмэгц 
Эргэн тойрны юмс чичрэн донсолсныг 
Өнөө хэр нь түүнийг санахад 
Өөрийн эрхгүй хөлс чийхарна 
Газрын гүн салхинд эрсдэж 
Гашуудлын манан орчныг бүрхэв 
Улаан гэрэл гялбах шиг болж 



Ухаан мэдрэл гэнэт балайрав 
Тэгээд би мансуурсан юм шиг 
Тэр дороо унаад өгөв. 



ДӨРӨВДҮГЭЭР ДУУЛАЛ 

Нэгдүгээр тойрог (Лимб) — Адис аваагүй хүүхдүүд буянтай шашингүйчүүд 

Дуг нойртоо дугжирч байтал 
Дүнгэнэх их чимээ гарч 
Давхийн би цочин сэрлээ 
Амсхийгээд орчноо харлаа 
Аймшигт энэ зовлонгийн орныг 
Алмайран харж зогслоо би 

Ёроолгүй хавцлын дэргэд зогсномЁрын муухай нүргээн дуулдана 

Ёолох орилох чимээ сонстоно 

Хавцлын гүн рүү тонгойж үзвэл 

Хав харанхуй хачин гүнзгий 

Харагдах юм огт байхгүй 

Билэгт найрагчийн царай зэвхийрээд: 

«Битүү харанхуй руу одоо бууя 
Би түрүүлье, дагаарай» гэхэд нь 
«Замч анд минь сүрдэж байхад 
Ямар ч түшиггүй би чинь 
Яаж яаж чадах вэ дээ!» гэв 
«Ойрхон тойрогт зовогсдыг өрөвдөөд 
Сэтгэл хямарч зүс хувирсныг 
Сүрдлээ гэж чи санав бололтой» 

За явъя, зам хол» гээд 
Анхны тойрог руу тэр буулаа 
Араас нь би дагаад орлоо 
Уйлаан майлаан биш харин 
Уйтгартай санаа алдах чимээ л 
Зүг зүгээс агаарт дуурсана 
Эр эм, хүүхэд багачууд 
Энэлэн гасалж битүү шаналж 
Ингэж шүүрс алднам бололтой. 

«Ямар сүнснүүд энд байгааг 
Яагаад чи асуухгүй байна! 

Эд нүгэлгүй мэдэж ав 

Ариун сүсгийн билэг болсон 

Адис хэрэв хүртээгүй л бол 

Алдар гавьяа тамаас аврахгүй 

Онгон тэнгэрийг Христосоос өмнөдийнхөн 

Жинхэнэ ёсоор нь сүсэлж байгаагүй 

Тийм хүний нэг нь би 

Энэ алдаанаас болоод бид 


Эрхт бурхнаас ял заагдаад 
Энд ингэж зовж байна гэж 
Эрдэмт шүлэгч над хэллээ. 

Гавьяатай нэртэй сайн эрс 
Гашуун Лимбэд эрсэдсэнийг дуулаад 
Гансран шаналж дотор давчдав. 

Башир хуурамч бүхнийг тонилгогч 
Баараггүй үнэн сүсгийг эрхэмлэн: 
«Өөрийн хүний нүглийг наманчлаад 
Өршөөлт дэлхийдээ эндээс буцсан 
Тийм хүн бий болов уу! 

Эзэнтэн минь, багштан минь 
Энэ асуултад хариулаач» гэхэд 
Эдгээр үгсийн учрыг мэдээд 
Эзэнтэн надад ингэж хэлэв: 

«Эзэгнэн захирагч 7 ялалтаа мандуулаад 
Энд бууж ирэхийн үед 
Энэ бие минь байсан л юм 
Элэнц хуланцыг тэр гаргаж, 

Энхрий хүү Авель, Ной, 

Тахилч бөгөөд дүрэмч Мойсей, 

Давид хаан, буурал Авраам, 

Израиль түүний эцэг' хүүхдүүд 
Их чармайлтаар олж авсан 1 Рахиль 
Өвч ертөнцөд одоо байгаа 
Өдий төдий хүнээс өмнө 
Аврагдсан хүн байхгүй билээ 
Анхны азтан тэд билээ» 

Ачит багш минь ярьсаар авч 
Алгууралгүй бид алхалсаар байлаа 
Асар их ойгоор явлаа 
Олон хүний сүнсийг би 
Ой хөвч гэж хэлж байгаа юм 
Нойрссон газраас минь төдий холгүй 
Харанхуй хар манан дотроос 
Харах нүдэнд минь гал тусав 
Тэр гал бид хоёроос 
Алс тэртээ гэрэлтэн байвч 
Ариун дээдэс тэнд цугласныг 
Ажин харж болох байв. 

«Олны дундаас, ялгаран тодорсон 
Онцгой хүндтэй ямар улс вэ! 

Эрдэм авьяасаар орчлонд хосгүй 
Эрхэм багш минь надад хэлнэ үү!» 
«Арвин дэлхийд нэр нь дуурсаж 


Ачлалт тэнгэрийн таалалд нийцсэн 
Алдар гавьяатай улс шүү» гэж 
Ам нээж түүний хэлтэл«Агуу их яруу найрагчийн 
Алдрыг хүндэтгэн мэхийн ёсолцгоо! 

Хий сүнс нь ойртож явна» гэж 
Хэн нэгний хэлэх сонстов. 

Тэгээд хартал дөрвөн хүн 
Тэртээ тэндээс бараалхаж явна 
Байр байдлыг нь ажиж харвал 
Баяртай ч биш, ууртай ч биш, 

«Гартаа мэстэй, жавхлан төгс нь 

Гурван нөхрөө хошуучилж яваа пьХомср 1 гэдэг юм, чи хараач 

Хорвоод хосгүй шүлэгч хүн 

Хоёр дахийг нь Гораций гэдэг юм 

Хууль ёсыг шүүмжилж явсан юм 

Дараагийнх нь Овидий гэдэг юм 

Дагаад явааг нь Лукап гэдэг юм 

Саяхан энд хэлсэн шиг 

Шүлэгч алдраар холбоотой улсаа бид 

Өндөр их тэр алдар 

Өчүүхэн надад ч заяасан юм 

Нэрийг минь тийнхүү хүндэтгэдэг нь 

Нэг их буруу ч биш биз» гэж 

Эрдэмт багш минь надад хэлэв. 

Ая дуу нь дэлхийд мандаж 
Аварга бүргэд шиг өндөрт дүүлсэн 
Ихийн их, алдарт шүлэгчидтэй 
Ингэж би танилцсан юм 
Бахтай дуучид халуун бүлээрээ 
Баяр хүргэсээр хүрч ирлээ 
Багш минь тэднийг угтаж авлаа 
Бахархал дүүрэн мишээж байлаа 
Эрдэмтэн ухаантны дунд орж 
Энэхэн бие минь зургаа дахь нь болж 
Айлдаж хайрласан ач хүндэтгэл 
Арвижиж улам ч их боллоо. 

Энд бол хэрэг ер болмооргүй 
Тэнд бол эгзэг нь яг таарсан 
Тийм юм ярилцсаар бид 
Тэртээ гэрэлд хүрч очлоо 
Долоон давхар хэрмээр бүсэлсэн 
Долгиот горхи хүрээлэн урссан 
Өндөр сайхан нэгэн шилтгээн 

Өмнө минь гэнэт тодрон харагдлааГазар дээгүүр яваа юм шиг 
Горхины усаар алхаад гарлаа 


Долоон хаалгаар, зөрөг замаар 
Дотогшоо ортол зүлэг харагдлаа 
Агуу магнайтай дөлгөөн харцтай 
Асар намбатай хэдэн хүн 
Аажуу уужуу үг солилцох нь 
Аргагүй чихэнд чимэгтэй сонстоно 

Тэрүүхэн тэнд зэргэлдээ байгааТэнүүхэн сайхан талбарт байгаа 
Сэнгэнэсэн цэцэрлэгийн дундаас сүндэрлэсэн 
Сэргэлэн дэнж дээр бид гарлаа 

Зүлэг ногооны сорон дээрЗүтгэлт хүмүүсийн сүнс харагдав 

Тэд бүхнийг би хараад 

Тэсгэлгүй сэтгэл хөөрөв 

Энэ олон сүнс дундЭлсктраү Гсктор ', Эней 

Алалдаан тулаанд хөөрч явдаг 

Араатны нүдэт Цсзарь" байпаПсптссился Камилла - хоёр, 

Лавипа" өөрийнхөө эцэгтэй, 

Анхны консул Брут гуай 

Сүнсний дунд бас байлааКоллатины нөхөр Цезарийн охинКатоны эхнэр, Гракх нарын ээж 

Арай цаана нь Саладин байгааг 

Ажиглаж би харсан юм 

Тэгээд дараа нь би 

Тэртээ дэнж рүү хартал: 

Мэдлэгтэй бүхний их багштап 1 
Мэргэд ухаантны дунд байлаа 
Хамгийн ойрхон Сократ заларчээ 
Хажуухан талд нь Платон суужээ 
Бүхнийг мэдэгч их багштаныг 
Бүгдээр сүслэн ихэд хүндэлнэ 

Дэлхий ертөнцийг санамсаргүй гэдэгДемокрит гэгч нэрт ухаантан, 

Диоген, Фалес Анаксагор нарАмпедокл, Зенон, Гсраклит" 

Энд цөм байж байна 

Эмийн шинжээч алдарт Диоскорид, 

Сенека, Орфей Лин, Туллий, 

Тэгээд цааш нь ажиглаж харвал 
Тэнд хэмжээч Эвклид, Птолсмсй" 

Гиппократ, Гален, Авицсппа" болон 
Шинэ цагийн тайлбарлагч Аверроис" байна 
Бүгдийн нэрийг толгой тоолон 
Би энд тоочиж барахгүй 
Үг минь хэдий болхидуу ч гэсэн 
Үзсэн харснаа хэлэх хэрэгтэй 
Зургаан эрдэмтний дүр зураг 
Замхран замхарсаар алга болов. 

Аниргүйн дундаас агаарт гарахаар 
Өөр замаар бид замнав 


Огтхон ч гэрэлгүй харанхуйн дунд 
Орь ганцаар би үлдэв. 



ТАВДУГААР ДУУЛАЛ 

Хоёрдугаар тойрог — Минос-Тачаангуйн сэтгэлтпэн 

Анхны тойргоос хоёр дахид буухад 
Арай хэмжээгээр бага ч гэсэн 
Айм ттт иг зовлонгоор илүү байлаа 
Ярзайсан Мипос 1 ' босгон дээр хүлээж 
Ял гэмийг байцаан шүүж 
Сүүл юүгээн ширвэн байж 
Сүнсийг тамд илгээж байна 
Тэнгэрээс сүнс салав уу үгүй юу 
Түүний өмнө наманчлан очиход 
Тарьсан нүглийг нь дэнсэлж үзээд 
Таарсан тамыг нь оноож байна 
Сүүлээ шарваж эргүүлэх тоо нь 
Сүнсний доошлох шатны тоо 
Аймшигт хэцүү энэ босгон дээр 
Амьтан хүн дандаа олон 
Эрлэгт сүнснүүд ээлжлэн очиж 
Эцсийн шийдээ дуулаад тонилно 
«Гамшгийн оронд юунд ирэв? 

Газрын хаанаас энд ирэв? 

Хамт яваа чинь хэн гэдэг юм! 

Хамаагүй орчихно гэж бүү бод!» гэж 
Ажиглаж харангуут Минос хашхирав 
Айм ттт игт ажлаа түр завсарлав 

«Тамын зовлонд унасан хүнийТавилант замыг бүү саатуул 

Хүссэнээ гүйцээдэг тэр газраас 

Хүрээд ир гэж тушаасан юм 

Яриа үгээ зогсоо» гэж 

Яруу найрагч хариу хэлэв. 

Тэсгэлгүй шаналам ёолох чимээТэртээгээс надад бүдэгхэн сонстов 

Ойртоод тийшээ очтол минь 

Олон хоолойгоор орилох дуулдав 

Тэнд бүүр бүдэг харанхуй 

Тэнд гаслангийн дуу ихтэй 

Шуугин исгэрэх далай мэт 

Шуурга салхи дошгирон хүрхрэлдэнэ 

Тамын салхи тасралтгүй үлээж 

Таг харанхуйд түмэн сүнсийг 

Тарчилган зовоож үйлийг нь үзнэ 

Хадан хясааны дэргэдүүр сүнснүүдХолхин үймэн ядаж байхдаа 


Эрхт дээдэст гомдол мэдүүлэн 
Элдэв үгээр харааж зүхнэ 
Хурьцлыг хичээн ухааныг огоорч 
Хорвоогийн нүгэлд аргагүй хөтлөгдсөн 
Тийм улсын там гэдгийг 
Тэгээд би мэдэж авсан юм 
Зэвүүн хүйтэнд шувууд буцаж 

Зэллэн зэллэн нисэхийн адилНүргээнт их энэ шуурга 

Нүгэлт сүнснүүдийг хуйлруулж байна 

Өөд нь уруу нь, ийш нь, тийш нь 

Өдий төдийгөөр нь шидэлж байна 

Амсхийж зовлонгоо нимгэлэх 

Аливаа найдлага тэдэнд алга аа 

Уулсын дээгүүр өмнийг зорин нисэж 

Уйтгарлан ганганагч тогоруун цуваа шиг 

Сүрхий шуурганд туугдан эргэлдсэн 

Сүг сүнснүүд надад харагдлаа. 

«Хар салхинд тарчлан зовогсод 
Хаанахын хэн бэ!» гэж би асуулаа 
«Түрүүчийн сүнсийг чи хар: 

Түүний эрхшээлд урьдын цагт 
Түмэн хэлтэн багтаж байсан юм 
Хүчирхэг эзэнтэн зэмлэлээс айж 
Хүн бүхнийг зоргоор нь тавьснаас 
Саяын хатны эзэгнэх үед 
Садар самуун туйлдаа хүрсэн юм 
Нина хааны жинхэнэ эхнэр 
Султан хаанд, газар нь булаагдсан 

Нэн эртний Ссмирамида 7 хатанСихейн шарилыг гутаан доромжилсон 
Сэтгэл зөөлөн гунигт удган к 
Нүгэлт зайгуул Клсонатра 1 ' хатан 
Цагийг үймүүлсэн Елена бүсгүй " 

Дурлалд ялагдсан Ахилл баатар Тристэн, Парис» гэх мэтээр 

Тачаал шуналд автагдан баларсан 

Тамтаггүй олон сүүдрийг зааж 

Тэр надад нэрийг нь тоочсон юм 

Алдар цуу нь түмэнд түгсэн 

Авгай хүүхэн, дайчдын нэрсийг 

Агуу шүлэгчийн амнаас сонсоод 

Амь тэмцэж дотор харлалаа. 

«Эрчит салхинд дэгдэнхэн яваа 
Энэ хосын- үгийг сснсох сон» 

Би ингэж түүнээс асуулаа 
Багш надад хариу хэлэв: 


«Салхи тэднийг бидэнд ойртуулаг 
Сайхан сэтгэлээр чи дууд. 

Тэгвэл нисэхээ түр зогсоод 
Тэр хоёр дөхөөд ирнэ» 

Салхин тэднийг үл ивээхийг үзэж 
«Саатаж, та минь нааш ирээч 
Салхин хэрэв болгоож таалбал 
Санаа бодлоо бидэнд хэлээч» гэв. 

Өндгөө дарсан тагтаа шувуу 
Өөрийн ангаахайнуудыг дуудахтай зэрэг 
Тэдний зүг далавчаа дэлгэн 
Тэмүүлэн яаран нисэхийн адил 
Харанхуйн дунд тэр хоёр 
Халин дэвэн нисэж явснаа 
Элгэмсэг дотноор миний дуудахад 
Энэлэлт амьтдаас тэд саллаа 
«Газар дэлхийг цусаар будсан 
Гайтай түйтэй бидний байгаа 
Энэ ертөнцөд хүрэлцэн ирсэн 
Энэрэнгүй сэтгэлт, энх ачтан минь; 

Орчлонгийн хаантай анд байсан бол 
Олныг өрөвдөн буян үйлдэгч 
Ариун зөөлөн сэтгэлтэн чамайг 
Авраач гэж бид мөргөх сөн 
Хэрэв танд бид хоёртой 
Хэлэлцэж ярих зүйл байвал 
Салхи намдсан энэхэн зуур 
Саатаж сонсоход баяртай байна 

Алжаасан буухиа орж ирэх шигАлдарт По цутган нийлдэг 
Ус ихтэй голын эрэгт 
Уг нь би төрсөн юмсан 

Онцын их хайр сэтгэлОнгон зүрхэнд гал шатаана 

Аймшигтай эцэслэсэн сайхан бүсгүйд 

Ариун сэтгэлээ тэр өгсөн юм 

Амраг хайртуудыг холбогч сэтгэл 

Аргагүй намайг татсан юм 

Бидний холбоо эвдрээгүй байгааг 

Бэлхнээ чи харж байна. 

Хоёр биедээ дурласнаас болж 

Хорвоогоос хоёулаа хагацсан юм 

Бид хоёрын эцсийн өдрүүдКайпа' 1 тамд унтарна» гэж 

Тэр хоёр бидэнд хэллээ 

Гаслант хоёр сүүдрийг хараад 

Гансран зовж тэргүүнээ гудайлгав 


«Бодолд дарагдсаны учир юү вэ» гэж 
Багш минь надаас асуулаа. 

«Ямар тачаал, хүслээс болж 
Ядарч зовж эдний явааг 
Мэдсэн хүн бий юү!» гэж 
Мэл гайхан дуу алдав. 

Тэр хоёр аниргүй боллоо. 

Тэгэхэд нь би ингэж хэллээ: 

«Аяа, Фрапчсска чиний хэлснийг 
Аргагүй би уяран сонсов. 

Алаг нүднийхээ нулимсыг асгаруулав. 
Танхил насандаа ижилдэн дассан 
Та хоёрын нууцгай дурлал 
Ямар ослоос илэрсэн болохыг 
Ярьж өгөөч чи надад!» 

«Уй гашуудалт хүнд үедээ 

Урьдын сайхан цагаа дурсах шиг 

Адгийн зовлон ер байхгүй 

Ачит багш чинь үүнийг андахгүй 

Заяагүй бидний дурлалын тухай 

Заавал цөмийг нь сонсъё гэвэл чинь 

Хэлэх үг, урсах нулимсаа 

Хэмнэлгүй ярьж чадна би 

Бид хоёр нэг завдаа 

Баатар Лангелотын дурлалын тухай 

Сайхан ном сонирхон уншив 

Санаа амар хоёулхнаа байв 

Бидний харц хэдэнтээ тулгарч 

Битүү шаналан айж ичсээр 

Улам цааш нь уншсаар байтал 

Увдист номын эрхэнд орлоо 

Хайрт хүүхнийхээ мишээсэн уруулыг 

Халуунаар озсон хэсгийг уншаад 

Эгнэгт тарчлах үйлтэй тэр минь 

Эмээн чичирсээр намайг үнссэн юм 

Уг зохиол Галеот» маань болсон юм 

Уншиж дуусалгүй тэгээд өнгөрсөн юм» гэж 

Уяхан Франческа надад хэлэв 

Нэг сүнс нь тарчлан ярина 

Нөгөө сүнс нь цурхиран уйлна 

Хүнд их зовлонтойг хараад 

Хүйтэн хөлс магнайг бүрхэв 

Тэгээд би үхсэн юм пт иг 

Тэр дороо унаад өгөв. 


ЗУРГААДУГААР ДУУЛАЛ 

Гуравдугаар тойрог — Цербер — ховдгууд 

Гунигт явдлыг үзэж сонсоод 
Гутарч балмагдан мэдээ алдаад 
Өөрийн ухаан дөнгөж ормогц 
Өөр тамд унаснаа мэдлээ 

Хаашаа ч харсан, хаашаа ч хандсанХаа сайгүй хэлмэгдсэн олон. 

Гуниг зовлонт тамын орны 

— Гурав дахь тойрогт би унажээ 

Мөндөр шиг хүнд дусалтай 

Мөс шиг хүйтэн бороо 

Энд үргэлж шаагина 

Эцэс төгсгөлгүй үргэлжилнэ 

Цас, мөндөр, идээ бээр 

Цаг үргэлж лавшран унаж 

Орчин газар дээр нэлдээ тунаад 

Ой гутам үнэр ханхална 

Өмхий намагт шигдэж орсон 

Өдий төдий хүний зүгЦсрбер' 7 гэгч гурван амт 

Цэрдгэр том махчин хуцна 

Улаан нүдтэй, цүдгэр гэдэстэй 

Урт хумстай тэр мангас 

Амьтан хүнийг зовоож тамлана 

Арьс махыг нь урж тасдана 

Аадарт нүдүүлсэн олон сүнс 

Атиран хөрвөж гичий шиг ульж 

Аюулт тамын зовлонг эдэлнэ 

Аймшигт Цербер биднийг харангуут 

Амаа ангайж машид хилэгнэн 

Архиран хүрхрэн сүйд боллоо 

Аян замын нөхөр минь тонгойж 

Атга дүүрэн шороо аваад 

Ангайсан ам руу нь шидэж орхилоо 

Хав нохой хуцаж байснаа 

Хаясан яс шүүрч аваад 

Чив чимээгүй болдог 1ТТ ИГ 

Чивэлт муухай тэр чөтгөрийн 

Чихэнд чийртэй дуу нь тасарч 

Чимээ аниргүй болоод явчихлаа 

Бороонд норсон сүнснүүд дундуур 

Бид хоёр урагш алхалж 


Хүн сүүмэлзсэн хоосонд орволНийлсэн олон сүнс дундаас 
Нэг нь өндийж биднийг хараад 
Нүдээ бүлтийлгэж ийн хэллээ: 

«Энэ тамд унах тавилантай чи 

Энд ирэхээс минь өмнө 

Эргэлзээгүй намайг таньдаг байсан 

«Хүн танихын аргагүй 

Хөөрхий амьтан болжээ чи 

Хэн болохыг чинь мэдэхгүй байна 

Адгийн муухай үргэлжийн гаслантай 

Аюулт тамд унасан чиний 

Алдар нэр хэн бэ» гэв 

«Атаа жөтөө асар их 

Аймшигт тэр чиний хотод'* 

Амьдарч байлаа би бас 
Улс намайг Чакко 58 гэдэг сэн 
Учиргүй ховдог болсны учир 
Усан бороонд нүдүүлэн ялзарнам 
Энд би ганцаараа биш: 

Эд цөм над шиг нүгэлтэн» гэж 
Энэлэлт Чакко надад хэлэв 

«Чиний энэ зовлонг харахаарЧакко чамайг аргагүй өрөвднөм 
Тэр хотынхон тэмцэлдээд яах юм? 

Тэгээд хэнийх нь зөв юм 
Хэрүүл юунаас болсон юм! 

Хэлж өгөөч надад» гэлээ би 
«Он удтал дайтаж дайтаж 
Олны цус урсгаж урсгаж 
Ойнхон дийлж дайснаа хөөнө. 

Огторгуйн нар гурвантаа мандахад 
Ойнхон дийлж, харин тэгээд 
Одоогийн эзэн дайсныг нь дэмжинэ 
Тэд ялж удтал мандана 
Тэрсүүд дайснаа айлган зовооно 
Зөв номтон хоёр бий ч 
Зүйтэй үгийг нь үл сонсоно 
Атаархал, бардамнал, шунал гурвын 
Ассан оч хэзээ ч унтрахгүй» гэж 
Тэр хэлээд дуугаа хураав. 

«Хахир тамын ёроолоос чи 
Харамгүй надад үгээ хэлээч 
Асар хүчтэй Теггьяйо, Фарината. 

Агуу их цэцэн билэгтэнАрриго, Моска, Рустикуччи 1 , 

Тэд одоо хаа байна, 

Тэдний тавиланг мэдэх юмсан 


Тэнгэрт байна уу, тамд байна уу!» гэхэд 
«Даанч ихээ, тэдний гай 
Даашгүй нүгэлтний дунд бий 
Дараачийн тойрогт чи дайралдана 
Эргэж чи замбуулинд очоод 
Эгэл түмний дунд байсны минь 
Эрхбиш дурсаж ярина биз 
Эцсийн уг минь энэ» гээд 
Уйтгартай нүдээр Чакко хараад 
Урагш тонгойж нүүрээ буруулаад 
Унаад өглөө, сохруудын дунд 
«Ном айлдагчийн бүрээ т аггал 
Нам эндээ ялзран хэвтэнэ 
Эсэргүү шүүгч ирэхийн цагт 
Эмгэнэлт булшиндаа цөм орно 
Тэгээд дахин хувилан төрж 
Тэнгэрийн нүргээнийг сонсох болпо»' 2 
Аяны нөхөр минь ингэж хэлэв 
Аяархан бид цааш хөдлөв 
Мөндөр, бороо сүг дундуур 
Мөнхийн жамыг эргэцүүлэн явав 
«Эрс хатуу шийтгэлийн дараа 
Эдний зовлон хүндрэх болов уу 
Эсвэл арай нимгэрэх болов уу 
Энэ хэвдээ байх болов уу 
Эрхэм багш минь хэлээч» гэвэл 
«Ном сударт заасныг үзвэл' 

Жаргал зовлон тэгш байх нь 
Жам хорвоо төгөлдрийн тэмдэг 
Энэ байгаа заяагүй улс 
Эрхэм дээд нирвааныг үзэхгүй ч 
Эрхбиш хожим жаргана» гэв 
Явдал замдаа бид оров 
Ярьсан болгоноо би тоочихгүй 
Яг доошлохын тэр үед 
Өштөн дайсан, аймшигт Плутос 1 
Өмнөөс гэнэт гараад ирлээ. 


ДОЛООДУГААР ДУУЛАЛ 


Дөрөвдүгээр тойрог — Плутос, — Харамч, үрэлгэн улс 
Тав дахъ тойрог — Стигийн намаг —ууртай хүмүүс 

«Рарй 8а1:ап, Рарй 8а1;ап а1ерре1» \ эж' 

Паргиа дуутай Плутос хашхирав. 

«Бүү ай, догширвол догшрог» гэж 
Бүгдийг мэдэгч багш минь хэлээд 
«Энэ хаднаас бидний буухад 
Элдэв саад бий гэж үү!» гээд 
«Золигийн чоно, дуугаа тат! 

Зовлогоо чирч, ялзарч үх! 

Доошоо явлаа, аниргүй бай, 

Тэрсэлсэн чөтгөр рүү Михаилыг тухирсан 
Тэнгэр бурхан хэлж байна» гэж 
Шунахайрсан араатанд багш хэлтэл 
Шураг мод нь хугарч унахад 
Шуурганд нэрмүүлсэн шувуу шиг 
Шунахай араатан тамирдан унав. 

Гутамшиг зовлон бүгдийг хамарсан 
Гуниг гаслангийн эргээр бууж 
Гурав дахь тойргоос дөрөв дэхэд буув 
Аяа, тэнгэр минь, миний үзсэн 
Аймшигт зовлон юутай их вэ! 

Ямар хэргээр ингэж зовно вэ! 

Усан хүрхрээ Харибда" дээгүүр 
Урагш ахиснаа саатан буцдаг шиг 
Улс амьтан үй олноороо 
Учир зүггүй шаагин шуугьж 
Хэсэг хэсгээрээ хоёр талаас 
Хэнхдэг чээжээрээ ачаа түрж 
Хэмээ мэдэхгүй орилон чарлана. 

Тэд хоорондоо халз мөргөлдөж 
Тэгээд ухрахдаа ингэж хашхирав: 

«Юу хураах вэ! Юу бусниулах вэ!» 

Хоёр тамаас нэг цэг рүү 
Харанхуй тойргоор бужигнан хөдөлж 
Хараал тавих чимээ сонстоно 
Тэд мөргөлдөж зодоон болно 
Тэгээд дахин хойшоо ухарна 
Тэсэлгүй би ингэж асуув: 

«Арчаагүй эд юун улс вэ! 


Арай санваартан биш биз дээ 
Зүүн талд нь сүүтгэнэн байгаа 
Зулайдаа үсгүй нь хэн гэгч вэ!» 

Эрхэм багш минь ингэж хариулав: 

«Энд байгаа хүн бүхэн 
Үрэх зарахдаа хэмээ мэдэхгүй 
Үнэхээр балай улс байсан юм 
Урд урдаасаа тулж зогсоод 
Учир зүггүй маргаж хэрэлдээд 
Урьдын явдлаа дэлгэж байгаа юм 
Халзан толгойтой нь лам нар юм шүү 
Харамч харуутаараа хорвоод хосгүй 
Хамба ламтан, пап ч энд бий» 

«Багш минь би эдний дотор 
Балагт хэрэгт саяхан болтол орооцолдсон 
Тийм хүн цөөнгүй байгааг 
Тоймлож харж байна» гэвэл 
«Тэднийг чи хэзээ ч танихгүй: 

Булай явдлын буртагт дарагдаад 
Тэр гэхийн тэмдэггүй болжээ. 

Үүрд тэд мөргөлдөнө, тулалдана 
Үхдэлийн булшнаас бослоо ч гэсэн 
Үргэлж тэд харшилдан тэмцэнэ 
Энэ хэд нь зангидсан нударгаараа, 

Тэр хэд нь хожгор толгойгоороо 
Үрэх, дарах хэтрэх юм бол 
Үнэхээр жаргахгүй, ингэж зовно; 

Үзлээ шүү дээ чи өөрөө 
Хувь заяа хүнээр тоглоно 
Хуурамч бөгөөд догшин ширүүн 
Хараа биз дээ, хүү минь чи: 

Саран доорх хамаг алтыг 
Саяын эдний хэнд ч өгсөн 
Санаа сэтгэл нь ханахгүй» гэв 
«Далдыг мэдрэгч эрхэм багш минь! 

Даяар олны аз жаргалыг 
Хурц хумсандаа бат атгагч 
Хувь тавилан гэдэг юу вэ!» гэхэд 
«Ээ, та нар мунхаг амьтад, 

Эрүүл ухаан чинь балайрч гүйцэж 
Эрхбиш миний үгийг сонсоцгоо 
Галавыг захирагч цэцэн тэнгэр 
Газрыг үүсгэн бий болгоод 
Туяа гэрлээ, жигдхэн түгээж 
Тэнгэрийн мандалд гийж байх гэж 



Тэргүүн дээдсийг бүтээсэн юм 
Хорвоогийн гэгээг дээд тэнгэр 
Хувь төөрөг шийдэгчид өгч 
Овгоос овогт, нутгаас нутагт 
Огт хоосон жаргалыг түгээх 
Үнэхээр бүрэн эрхийг олгожээ. 

Үхэх сэхэхэд ч оролцох болжээ 
Дур зоргоороо түүнийг аашилж ахуйд 
Доод хүмүүс нь ичсэн могой ш иг 
Даанч нүдэнд үл өртөх болжээ 
Өчүүхэн ухаан чинь түүнтэй маргалтгүй: 
Өөр ертөнцийн бусад бурхан ттт иг 
Өөрөө мэдээд шийтгэн захирна 
Алжаалыг мэдэхгүй, тэр шүүнэ 
Аливаа хэрэг түүнийг тэвдүүлнэ, 

Агшин төдий ч үл амсхийнэ 
Өргөмжлөн магтах ёстой байтал 
Өндөр дуугаар тавиланг харааж 
Өөдгүй үгээр дэмий зүхэвч 
Элдэв хараалыг үл ой ттт оон 
Эртний хүмүүсийн дунд инээн сууж 
Ээлж бөмбөлгөө эргүүлэн зугаацпа 7 
Онцгой хэцүү там руу бууя: 

Од мичид нэгэнт хэвийжээ 
Одоо алгуурлаж болохгүй» гэлээ 
Тойргийг бид огтолж гараад 
Голдрил сувгаар эрчлэн урссан 
Горхины дэргэд хүрч очлоо 
Хүрэн улаан горхины эргийн 
Харгуй замаар уулын хажуу руу 
Хамт хоёулаа доошоо буулаа 
Булингарт үс Стигийн намагт 
Бургилж байснаа гэнэт намжина 
Саарал чулуун цамхагт тулахад 
Шавар намагт шигдэн орсон 
Шалдан нүцгэн олон хүн 
Аймаар сүрхий догширч байхыг 
Ажин ажсаар олж харлаа 
Гар хөл, толгой чээжээрээ 
Гам хайргүй нүдэлдэж байна 
Нэг нэгийгээ тас татах гэж 
Нэн улайран тэмцэлдэж байна. 

«Хар ууртаа дийлдсэн улсыг 
Харж байна, хүү минь чи; 

Усны энэ долгион доор 


Улс амьтан бас бийг 
Ухаарч чи мэдэх хэрэгтэй. 

Тэдний амьсгал дээшээ хөөрч 
Тэр олон хөөс болсныг 
Тодхон чи харж байна» 

Алтан нарны илчинд ээгдсэн 
Ариун агаарт байхдаа бид 
Арчаагүй номой уйтгартай байжээ 
Урьдын тэр сайхан цагт 
Унхиагүй байснаас болоод бид 
Шаварт шигдээд цөхөрч байна гэж 
Шивнэн шивнэн хэлж байна 
Үгээ хэлж ядан ядан 
Үйлээ үзэн тарчилж байна» гэж 
Үнэн сүслэлт багш минь хэллээ 
Ганга нүхний амсрыг тойроод 
Газар намгийн заагийг дагаад 
Гай зовлонтныг харан харсаар 
Цаашаа бид алгуур явлаа 
Цамхгийн ёроолд хүрч очлоо. 



НАЙМДУГААР ДУУЛАЛ 


Тавдугаар тойрог. (төгсгөл) — Флегий — Дит хот 

Тэр цамхагт зүглэж очоод 

Тэртээ дээд сарзгар оройд нь 

Хоёр гал асаастай» байгааг 

Холхноос бид ажиж харлаа 

Харин гурав дахь нь тэртээд сүүмэлзэн 

Хариу өгч байгаа бололтой. 

Их ухаант, мэргэн багшдаа 
Ийм асуулт би тавилаа: 

«Юун гал тэнд улалзана вэ? 

Юунд, хэн хариу өгнө вэ?» 

«Манан тийш сайн хар, 

Манхан дээгүүр ажиж хар, 

Тэгвэл чи ямар хүнийг 
Тэд дуудаж байна гэдгийг 
Ялгаж харах болно» гэж 
Яруу найрагч надад хэлэв. 

Ажиж харахын аргагүй хурдан 
Агаарт сум нисэн өнгөрөх мэт 
Бяцхан завь хар хурдаараа 
Биднийг зүглэн довтолж ирлээ 
«Олиггүй муу, нүгэлт - амьтан 
Одоо гарт минь оров уу» гэж 
Өнөө завинаас нэг сэлүүрч 
Өндөр дуугаар хашхирч байна 
«Ай Флсгий ' битгий орил 
Агшин зуурт л бид чинийх. 

Энэ завиар бид хоёр 
Эндэл осолгүй явна» гэж 
Эрхэм багш минь түүнд хэлэв. 

Айхавтар муухай залилуулснаа мэдээд 
Аргагүй их цухалдсан хүн шиг 
Тэр Флегийн царай хувирч 
Тэсгэлгүй хилэгнэн дүрэлзэж байна 
Ачит багш минь завь руу бууж 
Араас нь би дагаад ортол 
Ачаа хүндэдсэн нь илхэн байлаа 
Завинд тэгээд биднийг суунгуут 
Эртний тэвш эрчлэн хөдлөв 
Замагт усыг зүсэн хурдлав 


Шалбааг усны тэхий дунд 
Шавхай болсон нэг хүн: 

«Ирэх цагаа болоогүй байхад 
Ингэж явдаг хэн бэ!» гэхэд 
«Энд би ирсэн ч гэсэн 
Ул мөр минь алга болно 
Өөдгүй муухай амьтан чи 
Өөрөө хэн бэ!» гэж би асуув. 

« Уйлж явдаг хүн би» гэж 
Урдаас тэр надад хариулахад 
«Эгштэлээ уйл, адгийн амьтан 
Энэ намагтаа хахаж тарчил! 

Аймаар муухай болсон ч гэсэн 
Аргагүй чамайг таньж байна» гэв. 

Тэгтэл тэр гараа сарвайгаад 
Тэнтгэнэн уурлаж тэвшнээс зууртал 
«Өөр шигээ ноход руу оч! 

Өмхий намаг руу жив» гээд 
Өрлөг багш минь түлхэж орхив. 

Хүзүүгээр минь намайг тэвэрч үнсээд 
Хүндэт багш минь ингэж хэллээ: 
«Хэвлийдээ чамайг тээсэн эх 
Хэчнээн жаргалтай байсан бол! 

Дэлхий ертөнцөд энэ хүн 
Дээрэлхүү, догшин байсан юм 
Хийсэн, үйлдсэн хэрэг явдлыг нь 
Хэзээ ч, хэн ч магтаагүй болохоор 
Хар муу ууртаа дийлдээд 
Харалган, дүлий болсон юм 
Хорвоогийн өдий төдий эрхтэн дархтан 
Хогийн муухай булингарт усанд 
Эгээ л гахай шиг шигдэж орж 
Эрээгүй гутамшигт нэрээ үлдээдэг юм!» 
«Нууран дээр яваа үедээ 
Намагт шигдэхийг нь харах сан» гэж 
Найдварт багшаасаа миний асуухад 
«Тэр эрэгт хүртэл чи 
Тийм юм ханатлаа үзнэ 
Тэсгэлгүй баярлах цаг ирнэ» гэв. 

Харин тэгтэл тэр үхдэл рүү 
Харваас муухай олон амьтан 
Хашхиран дайрахыг би харлаа 
Хан тэнгэртээ би залбирлаа 
Архиран хилэгнэсэн олон хүн 
«Аржентийг ' бариарай» гэж хашхиралдлаа 


Тэдэнд шахагдсан флоренцийн эр 
Тэсгэлгүй уурлан учиргүй догшроод 
Өөрөө өөрийгөө хурц шүдээрээ 
Өм өм хазалж байлаа 
Тэгээд тэр нам боллоо 
Түүний тухай ярихаа больё 
Тэгж байтал ёолох чимээ 
Тэртээ холоос надад сонстов 
Тэр зүг рүү алмайран харав 
«Эвий хүү минь чи сонс, 

Энэ хотыг Дит гэдэг юм 
Энэлэл зовлонт түмэн хүнийг 
Энэ газар хорьдог юм» гэж 
Эрхэм багш минь надад хэллээ 
«Хана хэрмийн цаад талаас 
Халуун галд хайрсан юм шиг 
Эртний дуган улайран байгааг 
Эрдэмт багш минь хараач» гэхэд 
«Хашааны цаанаас мөнхийн гал 
Хавийн цамхгуудыг гэрэлтүүлж байна 
Эндээс ингээд доод там 
Эхэлж байна» гэж багш хэллээ 
Эрчлэн довтлох бидний завь 
Эргэн тойрон давалгаа хөөрсөн 
Эгц цавчим гуу руу орлоо 
Шилтгээний тэр хэрэм хана 
Ширмээр хийсэн шиг надад санагдлаа. 
Тэнд бид хэд тойрлоо 
Тэгтэл залуурч бидэнд хандаж 
«За, та нар одоо бууцгаа! 

Зогсоолд хүрээд ирлээ» гэв 
Хан тэнгэрийн бороонд нүдүүлсэн 
Хар чөтгөрүүд хэдэн зуугаараа 
Хаалганы дэргэд байхыг харлаа 
Үүдний манаачид тэд хандаж: 
«Үхээгүй мөртөө энэ газар 
Үхдэлүүдийн орчлонд хүрч ирдэг 
Ямар хүн бэ!» гэж асууж байна 
Эрхэм багш минь бид хоёрын 
Энд ирснийг нарийн нууцыг 
Тэдэнд нээж хэлье гэсэн 
Тийм байдал үзүүлж зогслоо. 
Өнөөдүүл догшрон ингэж хэлэв: 
«Өөрөө чи наашаа ойрт, 

Өрөөлөө одоо эндээс буцаа 



Энэ ертөнцөд орж ирэх 
Эр зориг гаргасан юм бол 
Аймшигт замыг чамгүй ганцаар 
Ахиад туулбал туулна л биз 
Харанхуйн дундах түүний газарч 
Харин чи эндээ үлд» 

Сүрдмээр энэ үгсийг сонсоод 
Сүнсээ зайлтал айлаа би 
Эргээд замаа олохгүй гэдгээ 
Эрхгүй, би мэдэж байлаа 
Эргэцүүлээд бодооч, эрхэм уншигч минь 
«Өчнөөн удаа намайг аварсан 
Өршөөлт багш минь, та сонсооч 
Зориг шантарч сэтгэл гутарсан 
Зовлонт хэцүү энэ үед 
Орхиод намайг битгий яваач! 

Очих хот маань хэл хориотой, 

Ингээд одоо хамт буцъя. 

Ирсэн замаараа эргээд явъя» гэхэд 
Хамт яваа хайрт багш минь 
Хариу болгож ингэж хэллээ: 

«Битгий ай, битгий сүрд, 

Бидний замыг хэн ч боохгүй 
Намайг чи эндээ хүлээ: 

Найдлага итгэлээр сэтгэлээ чангал 
Хав харанхуй энэ газраар 
Хамтдаа хоёул цаашаа явна» 

Тэгээд багш минь яваад өглөө 
Тэндээ би ганцаараа үлдлээ 
«Ирдэг бол уу, үгүй бол уу» 

Ийм бодол тархинд үймлээ 
Ярьсан үгийг нь сонсож чадсангүй, 

Ямар ч гэсэн дайсан этгээдүүд 
Олон үг түүнтэй сольсонгүй 
Орон гэртээ хоргодоод өглөө 
Төмөр хаалга нь түн хийгээд 
Түүний өмнө хаагдаж орхилоо 
Гадаа нь үлдсэн миний багш 
Гансран гэлдэрсээр буцаж ирлээ 
Нүдний нь цог бүр унтраад 
Нэг л цаанаа золбоогүй болоод 
«Гашуудлын хотод орох замыг 
Гайтай хэн нь хааж орхив» гэж 
Шивнэн шивнэн надад хэлээд 
Шүүрс алдан алхалж явлаа 



«Гиюүрэл зовлонд орлоо би, 

Гэсэн ч чи битгий ай, 

Ямар ч хориг тавилаа гэсэн 
Ялж гарахдаа л гарна би 
Омог бардам түрэмгийг нь мэднэ ээ 
Одоо цэлийтэл нээлттэй байгаа 
Гадна талын хаалганд ч тэд 
Галзуурч дүрэмдэж байсан гүүхт эй 71 
Аймшигт үгтэй нөгөө бичээсийг 
Ажиглаж чи харсан биз дээ 
Холын тэртээ өндөр дээрээс 
Хотын хаалгыг нээж өгөх 
Тэр хүн гав ганцаараа 
Олон тойргийг дамжин дамжсаар 
Одоо наашаа ирж явна» гэж 
Надад хандан багш хэллээ. 


ЕСДҮГЭЭР ДУУЛАЛ 


Дитийн. хаалганы дэргэд — Фуринүүд — Тэнгэрийн элч. — Зургаадугаар тойрог. Буруу 
номтон 

Аяны нөхөр минь эргэж ирэхдээ 
Айж эмээсэн намайг хараад 
Агшин зуур царай нь хувирав 
Харах гэж тэр хэдий хичээвч 
Харанхуй агаар, намгийн мананд 
Холын бараа үл үзэгдэнэ 
«Ямар ч атугай бид ялна 
Аль эсвэл...» гэж тэр хэлснээ 
«Авран хамгаалагчЕ бидэнд заяажээ! 

Аяа, тэднээс давуу хүчтэн 
Хаа байна, хэлээч!» гэв 
Ачит багшийн үг тасалдаж 
Анх хэлсэн үгийнхээ утгатай 
Авцалдаагүй юм урсгасаар байлаа 
Хэдийгээр эмээж зориг шантарсан ч 
Хэлсэн үг, тасалдсан санааг нь 
Хичээнгүйлэн анхаарч сонссоор байлаа. 

«Найдлага алдсан анхны шатнаас 
Нүхний ёроол руу буудаг юм уу!» 

Ингэж би багшаас асуухад 
Ийм хариулт надад өглөө 
«Манай хорвоогоос энэ газраар 
Миний туулсан энэ зөргөөр 
Маш цөөхөн хүн буусаан. 

Эрт цагт өөрөө би 
Энэ замаар явсан юм даг. 

Эрихто" гэдэг догшин хувилгаан 
Сүнсийг дуудаж биед нь шингээх 
Сүрхий аргатай амьтан байсан юм 
Биеэс сүнс минь салахтай зэрэг 
Би энэ хэрмийг нэвтлэн 
Битүү мөсөн тамд очсон юм 
Хан тэнгэрээс, ес дэх тэнгэрээс 
Хамгийн доор, хамгийн харанхуйд 
Хамгийн цаана тэр там бий. 

Би мэднэ, очих замыг 
битгий дэмий санаа зов. 

Энэ өмхий булан тохойн 


Эргэн тойрон далан, хэрэм , 

Аймшигтай дүнсийн харлаж байна 
Аргагүй бидэнд заналхийлж байна 
Өөр юу багш хэлснийг 
Өнөө би санахгүй байна 
Өрөөсөн нүдээ нээгээд би 
Өндөр цамхгийн оройг харлаа 
Гэнэт тэгтэл гурван Фурия^ 

Гидра® гэгч мангаст ороогдоод 
Айж сандран, цусаа урсгаад 
Амь тэмцэн атиралдаж байлаа 
Гурвууланг нь үсээр нь холбосон байлаа 
Гоё сайхан гэзгийнх нь оронд 
Ангамал цөлийн бөөн могой 
Атиралдан сүлжилдэн язганаж байлаа 
Нулимс урссан тамын эзний 
Нухлуулсан гурван боол эмс 
Хэн болохыг мэддэг болохоор 
Хэрсүү багш минь ингэж хэллээ: 
«Тэрсүүд гурван Фурийг хар 
Тэдний дундах Тисифска шүү дээ 
Зүүн талынхыг нь Метера гэдэг юм 
Баруун талд нь Алекто цурхирна» 

Хөх дэлэнгээ тэд урж 
Хоёр гараараа биеэ цохиж - 
Бархирахын ихээр бархирч байлаа 
Балмагдан сүрдэж багшаа наллаа би. 
«Медуза» шулам 7 ' хаа байна? 

Мэдээ нь тасарч чулуу болог! 

Тезейгээс^ өшөөгөө авч чадалгүй 
Тийм муухай алдах гэж» гэж 
Тэр гурав хашхирч байлаа. 

«Нүдээ аниад чи буруул: 

Нүүр нь аймаар байна Горгоны 
Гэгээ ороод ирэхийн үед 
Гэдрэг нь чамайг юу ч эргүүлэхгүй» 
Өрлөг багш минь » ингэж хэлээд 
Өөрийн гараар нүдийг минь халхлав 
Аяа, ухаантан минь, өөрсдөө харцгаа 
Аялгуут хачин шүлэгт минь шингэсэн 
Аливаа сургаалын учир утгыг 
Амьтан хүн ойлгох болтугай! 

Булингарт усны мандал дээгүүр 
Булай хүчтэй нүргээн түчигнэж 
Тэртээ энтээ хоёр эргийг 


Тэрхийтэл донсолгон хөдөлгөх нь 
Эсрэг тэсрэг агаар харшилдаж 
Энгүй хүчтэй салхи үүсээд 
Торох саатахыг мэдэхгүй шуурч 
Том том моддыг булгалж 
Үндэс мөчрийг хуга татаж 
Үнс шороо хийсгэн пургиулж 
Араатан амьтан, лам харыг 
Айлган хөөхийн адил байлаа 
Хөөс утааны дээгүүр хар, 

Хөө шиг харанхуйд юу харагдана вэ! 
Нүдийг минь нээгээд миний багш 
Надад хандан ингэж хэллээ 
Хорт эрээн могойноос айж 
Хоргодох газраа эрэн хайж 
Арваганан гүйлдэх намгийн мэлхий шиг 
Айж зугтсан амьтдыг харлаа 
Стикс а дээгүүр зүлгээр явах мэт 
Араас нь нэг хүн алхалж явна 
Нөгөө хүн зүүн гараараа 
Нүдээ бүрхсэн утааг зайлуулна 
Үргэлж тэр ингэсээр байгаад 
Үнэхээр ядарч байгаа бололтой 
Тэнгэрийн элч гэдгийг таниад 
Тэрхэн зуур багш руу хартал 
Нам дуугүй мэхийн ёсол гэж 
Надад тэр битүүхэн ойлгуулав 
Аяа тэр, харанхуй дундуур 
Айхавтар сүртэй алхалсныг яана! 

Бат хаалганд дөхөж очоод 
Барьж явсан таягаа өргөлөө. 

Хаалга үүд ч ярагдаад ирлээ 
Хортон дайсан ч ялагдаад өглөө 
«Тэнгэрт ниргэгдсэн адгийн амьтад 
Тэнэг харалган явдлыг сэдэв үү! 

Бат суурьтай замаар явж 
Бас та нарыг олонтоо дийлсэн 
Тийм их эр зоригтонтой 
Тэмцээд та нар яах юм бэ! 

Хор шар, хорсол хилэнгээр 
Хувь заяагаа дайрч яах нь вэ! 

Өөрсдөө та нар санаж байгаа бол 
Өөдгүй муу Цсрбср - нохой чинь 
Өнөө болтол хоншоортоо сорвитой 
Өмнөө байгаа хүнд биш 


Өөр юманд санаа зовсон 
Тийм хүний янз байдалтай 
Тэнгэрийн элч гэв гэнэтхэн 
Ганц ч үг бидэнд хэлэлгүй 
Гайтай замаар гэдрэг ухарлаа 
Билэгт сайхан үгэнд нь зоригжиж 
Бид хаалгаар алхлан орлоо 
Алхаад бидний дотогш ортол 
Аюулт дайсан тэнд байсангүй 
Хэрэм хананы дотор талд 
Хэрхэн зовж гасалж байгааг 
Олж харъя гэж яаран ажтал 
Огт хоосон газар байлаа 
Онцгой гашуудлаар дүүрэн байлаа 
Үржил шимгүй өргөн хөндийд 
Үй олон бунхан байдаг 
Рона голын эргэн дээрх 
Арль хотын хавь газар шиг 
Их уст Карнарын хөвөөний 
Пола хотын оршуулгын газар шиг 
Олон бунхан тэнд эндгүй 
Овойн товойн харагдаж байлаа 
Энэ газар уйтгар зовлонтой 
Энгүй их энэлэл гаслантай 
Ухсан олон нүхэн дундуур 
Улалзсан гал дүрэлзэн гулсаж 
Тулман хөөргөөр хий үлээлгэж 
Төмөр улайсгаж байгаа юм шиг 
Тэр олон булш бунхныг 
Төөнөж хайрч байхыг харлаа 
Булш бүрийг ухсан байлаа 
Булай муухай орилох чимээ 
Ямар нүгэлтнийг агуулж байсныг 
Яахын аргагүй гэрчилж байлаа 
«Энэлэн шаналах дуу хадсан 
Энэ олон булш бунханд 
Хэн хэнийг оршуулсан юм бэ! 
Хэлж өгөөч, багш минь» гэхэд 
«Буруу номтон тэдний хамсаатан 
Бусад элдэв улс бий. 

Өвч дэлхийн гүн дотор 
Өдий төдий хүүр нь бий 
Хар муу санаатны булш 
Халуун гэдэг нь тоймгүй» гээд 
Баруун тийшээ багш эргэлээ 



Баяргүй талбар, цамхгийн дундуур 
Багштайгаа би цааш явлаа. 



АРАВДУГААР ДУУЛАЛ 

Зургаадугаар тойрог (үргэлжлэл) 

Зовлонгийн талбар хэрмийн дундуур 
Зөрөг замаар багш минь явлаа 
Би түүний хойноос дагалаа 
«Нэг тойргоос нөгөө рүү дагуулагч 
Нэвтэрхий их ухаант багш минь! 

Анд нөхрийн ёсоор та 
Асуусанд минь хариу хэлээч 
Гал дүрэлзсэн энэ хөрсөнд 
Гайтай ямар улсыг оршуулсныг 
Харж үзэж болох болов уу! 

Хамаг булшны тагийг авчээ 
Харуул манаач алгаа» гэхэд 
«Эргэж дахин биедээ шингэсэн сүнс 
Иософатын хөпдийюөс 1 ирэхэд 
Энэ булшнуудын таг хаагдана 
Эпикур болон түүний нөхөд шиг 
Энэ бие сүнс хоёр 
Эргэлтгүй бүр мөхдөг гэдэгт 
Эргэлзээгүй бат итгэсэн улсыг 
Энд тавьж оршуулсан юм 
Өөрийн асуусан үгний хариуг 
Өр зүрхэндээ хадгалж яваа 
Өөр хүний бодлын хариуг 
Өнөө чи эндээс сонсоно» 

Өрлөг багш чинь ингэж хэлэхэд 
Өөдөөс нь би хариу өчлөө: 

«Ачит мэргэн багш минь 
Ариун сургаалыг чинь дагахын тулд 
Аливаа үг хэлэхээ түдгэлзье» 
«Тоскан нутгийн хүн чи 
Тун ч даруухан энх тунх хэвээр 
Гал дүрэлзсэн хот дундуур 
Ганцаараа ингээд явж байна 
Наашаа чи дөхөөд ирээч 
Надад чи ойрхон байгаач 
Хэл яриаг чинь сонсоод байвал 
Хэтэрхий миний зовоож явсан 
Энх сайхан төрсөн нутгийн минь 
Элбэрэлт хүү мөн шиг байна» 


Тийм үгс гэв гэнэтхэн 
Тэртээ булшнаас надад сонсогдлоо 
Айж эмээснээс болоод би 
Авралт багшдаа улам наалдлаа 
«Айсан байртай юунд харна вэ! 
Ажиж хараач: Фарипата- бослоо 
Бүсэлхийнээс эхлээд хэнхдэг чээж 
Бүх бие нь харагдаж байна» гэж 
Түүнийг хэлэхэд нүүрийг нь ажив 
Толгой чээжээ тэр хүн 
Тун сүрхий өндийлгөж байна 
Аюулт тамыг туйлаас зэвүүцэн 
Ажиглан ажиглан харж байна 
Өсгий хайрсан гал дундуур 
Өрлөг багш минь намайг гаргаад 
«Үүнтэй чи ярилц» гэлээ 
Нөгөө багш дөхөж очоод 
Нээлттэй тагийн дэргэд зогстол 
Хүүр над руу сүрхий хараад 
Хэн гэдгийн удам бэ» гэж 
Хэгжүүн ихэмсгээр надаас асуув. 
Хариуд нь би юу ч нуулгүй 
Хамаг намтраа ярьж өглөө 
Тэгтэл тэр хөмсгөө зангидаад 
Тэд чинь цусан төрөл, албатад минь 
Тэрсэлж дайсагнаж байсан юм 
Би тэднийг хоёр ч удаа 
Бут ниргэж явсан юм» гэв. 

Тэр үгний хариуд би: 

«Тэд хэдийгээр хөөгдсөн ч гэсэн 
Тал талаасаа дахин цугласан 
Танай удмынхан тэр урлагт 
Тэнгэрийн аз харьсан улс» гэв 
Өнөө нүхнээс яг тэгтэл 
Өөр сүнс өндийгөөд ирлээ 
Өвдөг дээрээ сөхөрсөн бололтой 
Өөр хүн надтай хамт 
Энд хүрч ирэв үү гэх 1ТТ НГ 
Эргэн тойрныг ажиж хараад 
Элдэв горьдлого тасрав бололтой 
Эхэр татан уйлж унжаад 
«Энэ харанхуй булш бунханд 
Эрдэмт багш минь авчирсан юм бол 
Хаа байна, миний хүү? 

Хамт яагаад ирээгүй юм» гэхэд нь 


«Өөдгүй сүнсний энэ орчлонд 
Өөрийн дураар ирээгүй би 
Өршөөлт багш минь энд байна 
Туурвил бүтээлийг нь чиний Гвидо 
Тоож дээдэлж байгаагүй» гэв. 

Хэлсэн үг, оноосон ялаас 
Хэн гэдэг нь тодорхой боллоо 
Хэлүүлэлт үгүй илэрхий боллоо 
Гэв гэнэт тэр босоод 
Гингэнэн хашхирч ийн хэллээ: 
«Гүрүүн чи юу хэлчихээ вэ! 

Түүний бүтээлийг тоогоогүй гэв үү! 
Та нарын дунд байхгүй гэж үү! 

Таг аниа юу, гэрэлт нүд нь! 

Энэ удаад хариу үгээ 
Эрс шууд хэлж орхитол 
Ар гэдрэгээ тэр унаад 
Алга болж нүднээс далдрав 
Ойртож ир гэж намайг дуудсан 
Омог бардам нөгөө эр 
Огт хөдлөхгүй, дуугүй байлаа 
Овор төрх нь ч хэвээрээ байлаа 
«Тэдний үйлс бүтэмжгүй болж 
Тийм гэхийн аргагүй байгаа нь 
Харанхуй тамын зовлон эдлэхээс 
Хавьгүй надад хүнд байна 
Тавин сар өнгөрөхөөс өмнө 
Тансаг нутгаасаа хөөгдсөн хүн 
Эргэж буцахад хэцүү гэдгийг 
Эрхбиш чи ойлгох болно 
Ээлтэй сайхан хорвоодоо чи 
Эргэж лавтай очих болтугай! 
Өөрсдийн чинь ёс миний удмынхныг 
Өршөөлгүй юунд зүхдэг юм бэ! 
Үүний учрыг хэлж өгөөч!» гэж 
Түүнд дахин учирлан хэлэв. 

«Арбия голыг цусаар будсан 
Айхавтар ширүүн тулааны дурсгалд 
Тэнгэрийн сүмд мөргөл хийхдээ 
Тийм ёсыг үйлддэг» гэхэд 
Тэр уцаарлан санаа алдаад: 

«Тэнд би ганцаараа байгаагүй, 
Тэмцэл тулаанд учир начиргүй 
Тэмүүлж ордог дайчин гэж байхгүй. 
Ганган Флоренцийг дайран устгаж 



Газрын хөрснөөс арчих гэхэд нь 
Харин би ганцаараа байсан 
Хамаг хүчээрээ хотыг аварсан» гэв. 
«Аяа,таны үр ач нар болоосой! 
Амгалан энхийг үзсэн ч болоосой! 
Ухааныг минь хүлээсийг тайлж өгөөч 
Учир бүгдийг сэнхрүүлж өгөөч 
Ургуулж миний бодолд үзэхэд 
Ирээдүйд болох үйл явдлыг 
Их л сайн аждаг атлаа 
Эдүгээг харах таны хараа 
Элдэв будлианаар дүүрэн байна» гэж 
Өчиж түүнд би хэллээ. 

«Холын хараа сайтай хүн шиг 
Хожмын явдлыг тодхон хардаг 
Эрдэмт мэргэн их багштан 
Энэ харааг бидэнд заяасан юм 
Ямар юм ойртож байгааг 
Ямар юм одоо байгааг 
Ялгаж мэдэх гэж бид 
Ер нь дэмий хичээдэг юм 
Та бүхний үхэж төгсдөгийг 
Таавар сургаар бид мэддэг 
Ирээдүй цагийн үүд хаагдмагц 83 
Их эрдэм маань бүгд замхарна. 

Энэ бүхний нарийн учрыг 
Өөрөө чи ойлгох болно» гэж 
Очиж тэр хариу хэллээ 
Энэ биеэ зэмлэн байж 
Эмгэнэл гашуудалд автан байж: 
«Ачит хүү нь олны дунд 
Амьд мэнд яваа гэдгийг 
Арагшаа унасан хүнд хэлээч 
Одоо надад тодорхой болсон» 

Олон зүйлийг эргэцүүлэн бодож 
Эргэлзэж тээнэгэлзсээр байгаад би 
Эрс хариулж чадсангүй» гэв. 

Тэгтэл багш минь намайг дуудав 
Тэгээд ярилцах завгүй боллоо 
Хэнтэй булшинд хамт байгаагаа 
Хэлээч гэж сүнснээс гуйхад: 

«Мянга гаруй хүний булш 
Миний энэ хавьд бий 
Энэ нүхэнд «хоёрдугаар Федерик * 
Эрхэм Кардиналгг бас бий. 


Энэ хоёрыг л хэлье» гээд 
Тэр сүнс алга боллоо. 

Хэлсэн үгнийх нь учрыг олох гэж 
Хий дэмий бодол болж 
Элдэв юмнаас айн түгшсээр 
Эртний шүлэгчид дөхөж очлоо 
Тэндээс бид нэлээд явлаа 
«Тэвдэж чи юунаас зовоо вэ! 
Сандарч бухимдаж байгааг чинь 
Сэтгэл зүрхээрээ мэдэрнэм» гэж 
Хайрт багш минь надад хэлэв 
Хариуг нь би дор нь өчив 
«Хувь заяаныхаа чухам үнэнийг 
Хадгалж нууцалж яваарай» гэж 
Өрлөг шүлэгч над хэлэв 
Өөрөө тэр гараа өргөөд: 

«Өөр нэг үнэнийг мэд: 

Хамаг юмыг үнэнээр харагч 
Хурц сайхан мэлмий гэрэлтсэн 
Хосгүй ээлтэй хорвоод очоод® 
Хожмын заяагаа мэднэ чи» гэв. 
Тэгээд яаралгүй зүүн тийшлэв 
Тойргийн гол руу, жалганы зүг 
Ташуу газраар бид явав 
Тэр хавиас бидний зүг 
Тэсэшгүй муухай үнэр ханхлав. 


АРВАН НЭГДҮГЭЭР ДУУЛАЛ 

Зургаадугаар тойрог (төгсгөл) 

Хавцал чулууны захад очлоо 
Хад хясаан дээр бидний гартал 
Хачин сүртэй эргүүлэг харагдлаа 
Харанхуй гүн ангал нүхнээс 
Хамар цоргисон үнэр ханхаллаа 
Өрлөг багштайгаа бид хоёр 
Өндөр бунхны ард нуутдлаа 
Тэр бунхны таг дээр 
Ийм үгс бичээстэй байлаа: 

«Фотиныг дагаж замаа алдсан 
Пап Апатасийг ' бид булшлаа» 

«Энэ бэл рүү битгий яар 
Эндхийн үнэрт хамраа дасгая 
Уул нь ингээд мэдрэхээ болино» гэж 
Удирдан дагуулагч над хэлэв 
«Талаар цагаа үрэхгүйн тулд 
Та юм яриач» гэтэл 
«Бас би ч тэгж бодсон» гэж 
Багш минь надад хариу хэлэв. 

Тэгээд тэр ингэж хэлэв: 

«Анх тэнд чиний үзсэнээс 

Арай бага гурван тойрог 

Энэ хад чулууны дунд 

Эгнэн шатлан байгаа, хүү минь 

Гутамшигт муу сүнснүүд 

Гурван тойрогт пиг дүүрэн 

Нүдээрээ үзсэн цагтаа чи 

Нүгэл зовлонг нь харж мэдээрэй 

Тэнгэрт тэрсэлсэн хар санаатан 

Түмэнд харшилсан худал зүйлийг 

Тэтгэн дэвэргэхийг ямагт зорьдог 

Хүний үнэргүй харгис явдалтан 

Хүч, мэхийг зэвсэг болгодог 

Заль мэх, зальхай явдал 

Заавал хүнд заяагдсан болохоор 

Энэ нүхийг нүгэлтнээр дүүргэж 

Эрүү шүүлт тулгадаг юм 

Анхны тойрог хүчирхийллийн тойрог 

Ахиад дотроо гурван бүстэй 


Гурамслан харагддагийн учир нь тэр 
Хувь зохиолыг, өөрийгөө, ойр төрлийгөө 
Хавьтсан ойртсон бүх юмыг 
Хүч хэрэглэн бүрэлгэж байдгийг нь 
Өөрөө хараад ойлгох болно 
Шархтуулах, алах, галдах, түймэрдэх 
Шахах хавчих, дээрэмдэх тонох 
Өөдгүй олон аргаар хүчирхийлж 
Өөрийгөө болон бусдыг хохирооно 
хүний амийг бүрэлгэн сүйтгэгчид 
Хүний биеийг хорлон гэмтээгчид, 

Галзуу догшин тонуулч дээрэмчид 
Гадна талын бүсэнд бий 
Өөрийнхөө амийг зарим нь хорооно 
Өмч хөрөнгөө үрж сүйтгэнэ. 

Тоост хорвоог дураараа орхигсод 
Тоглоом эргүүлж хөрөнгө үрэгсэд 
Туйлахын оронд уйлж гаслагсад 
Хар хүчээр тэнгэрийг доромжилж 
Хараалын үгээр зүхэн тэрслэгчид 
Тэнгэрийн хайр хорвоогийн жамыг 
Тэсэж ядан, хорсон завхруулагчид 
Өөрсдийгөө тэгээд дунд бүсэнд 
Өшин зүхэж элдвээр хараана 
Хамгийн захын тэр бүс нь 
Хан тэнгэрт тэрслэн зүхэгчдийг 
Хаорс% Содомыг® галаар хуйхална. 

Хэн бүхний сайн мэдэх 
Хуурамч явдал, заль мэх 
Итгэмтгий хүнийг ч хорлож чадна 
Итгэлээ алдагсдыг ч хорлож чадна 
Хайр сэтгэлийн жинхэнэ холбоог 
Хамаа намаагүй эвдэн сүйтгэж чадна 
Зусарч бялдууч, зальт этгээдийг 
Зэрэг мяндгаар наймаа хийгчдийг 
Хахууль авч дүвчигнэн хуурагчдыг 
Хов зөөж сэм зуучлагчдыг 
Хоёр дахь тойрогт тарчилган зовооно 
Үл бүтэх ийм явдал 
Үнэн дурлалын холбоог эвдэнэ 
Бас тэгээд түүний дээрээс 
Бат итгэлийн холбоог тасална 
Дит гэгч хаан болсон 
Дэлхийн цөм-бага тойрогт 
Тэнгэр газрын агуу хүчнээс 


Тэрслэн урсагчдыг залгина» гэхэд нь 
«Ёроолгүй тамын төрх байдлыг 
Яруу сайхан танилцууллаа та 
Ямар улс тарчилж байгааг 
Ярьж хэлж өглөө та. 

Шороонд даруулж бороонд нүдүүлж 
Шуурганд цохиулж тарчлан зовогсод, 

Эцсийн хүчээ шавхан байж 
Элдвээр маргагч тэр хүмүүс 
Энэ хотод юунд эс хоригдов? 

Эзэн тэнгэр хэзээ тэднийг хараав? 

Эс хараасан бол юунд зовно вэ?» 

Ийм асуулт миний тавихад 
Ингэж багш минь надад хариулав: 

«Ухаалаг мэргэн бодол санаанаас 
Ухарч ингэж болох уу ер нь! 

Харин ухаан чинь чиг замгүй 
Хаагуур төөрөлдөөд байна вэ? 

Тэнгэрт харш гурван хүслэн 
Хамаг бүхнээс хортой гэдгийг 
«Ес зүй»« сударт цохон заасныг 
Эрхбиш чи санаж байгаа биз? 

Тэр бол тэвчээргүйтэх, тэнэг зан гаргах, 

Дэндүү бүдүүлэг авирлах гурав шүү дээ! 
Тэвчээр алдана гэдэг чинь 
Тэнгэрийн өмнө бага нүгэл үү? 

Тийм нүгэлтнийг гэсгээхгүй гэж үү? 

Харин үүнийг нарийвчлан бодоод 
Хана хэрмийн гадна байгсдыг 
Хаалганы нь цаана зовогсдыг санаад 
Тэр айхавтар муу санаатнаас 
Тэднийг яагаад тусгаарласан гэдгийг 
Тэнгэрийн шүүх тэдний зовлонг 
Тийнхүү хөнгөлсний учрыг ойлгоно» 

Хариуд нь би ингэж хэллээ. 

«Харалган нүд ч хурц болмоор 
Харанхуйг гийгүүлэгч гэрэлт өд минь 
Орчлон хорвоогийн түм буман нууцыг 
Ой тойнд орохуйц ойлгуулж сэпхрүүллээ надад 
Мөнгө хүүлэгчид хувь тавилангаа 
Ямар нүглээрээ бузарладаг юм бэ! 

Эргэж буцаж ирээд та 
Ээдрээ будлианыг гаргаач» 

Миний багш ингэж хэллээ: 

Мэргэн ухаан, бурхны урлаг 


«Жам хорвоогийн эх сурвалж гэж 
Эрдэм номыг эрхэмлэн үзэгчдэд 
Эрхэм ухаат ап ' 1 олонтоо хэлсэн 
Физик судрыг сөхөж үзэнгүүт 
Хүмүүсийн урлаг байгалийг дагана 
Шавийн нь ёсоор нэг бүрчлэн дагана 
Тэр урлаг бурхны үр ач 
Тийм үгсийг чи уншина 
Бурхны ач, байгаль хоёр 
Хүн олон амьдран жарга гэж 
Зарлиг буулгасан юм гэдгийг 
Ахуй гэдэг их судраас 
Андахгүй чи мэдэх ёстой 
Мөнгө хүүлэгч замаа алдаад 
Мөнхийн хорвоог үл хайхран 
Өнөө урлагийг үл ой ттт оон 
Өөр зам эрсэн юм 
Явах цаг маань боллоо шүү 
Яггүй энд удсан байна 
Хорвоогийн нар мандах хүртэл 
Хоёрхон цаг үлдээд байна 
Бидний уруудах газар хүртэл 
Бас л их зайтай байна» гэв. 


АРВАН ХОЁРДУГААР ДУУЛАЛ 


Долоодугаар тойрог — Минотавр —Анхны бүс — Флегетон —Хүн амътныг хүчирхийлж 
эд хөрөнгийг нъ тоногчид 

Аймшигт цавчим хаданд хүрч 
Ахиад доошлох хэрэгтэй боллоо 
Хэн ч харсан айж сүрдмээр 
Хэцүү бартаатай газар байлаа 
Газар хөдөлснөөс ч болсон билүү 
Ганга нурснаас ч болсон билүү 
Тээр жил Трет ийп орчим 
Адич голыг дарж унасан 
Асга хад шиг надад харагдлаа 
Эгц цавчим хад чулуу 
Энд тэнд арсайж харагдана 
Хүн амьтан дээрээс буухдаа 
Хүр хар чулууг дамжина 
Барайж бүрийсэн энэ газрын 
Байдал төрх ийм байлаа 
Ангал нүхний амсар дээр 
Аймаар амьтан хэвтэж байлаа 
Хуучин цагт тэр амьтныг 
Хуурамч үнээ төрүүлсэн гэдэг» 

Өнөө амьтан биднийг харангуут 
Өширхөн хорсож улам догшроод 
Өөрийн биеийг шүдээрээ зулгаав 
Агуу ухаант багш минь түүнд: 

«Ахиад чи галзуурч байна уу? 

Алах санаатай чам дээр ирсэн 
Афины Тезейтэй ирлээ гэж бодов уу? 

Зайл эндээс, тэнэг адгуус минь! 

Заль ухааныг чинь эгчээр ' 

Замын нөхөр минь заалгаагүй 
Аймшигт та нарын гай зовлонг 
Ажиглаж харахаар л ирсэн юм» гэв. 

Балт сүхэнд нам цохиулсан 
Бадриун бух яаж ч чадахгүй 
Баглаа хүлээсээ тасдаж ядан 
Балайрч дэмий тийчгэнэдэг шиг 
Минатавр хилэгнэн үсчинэ 
Миний багш надад хандан: 

«Догширч уурлаж байгаа дээр нь 


Доошоо одоохон гүй!» гэв 
Арай налуу руу бид явлаа 
Алхаж гишгэх тоолонд минь 
Асга чулуу ганхан хөдөлнө 
Аюул осол үргэлж таарна 
Аливааг эргэцүүлэн би явлаа 
Бага зэрэг бодлогоширч байснаа 
Багш минь надад ингэж хэллээ; 
«Хар мангасаас ээлтэй өнгөрүүлсэн 
Хад чулууг гайхна уу чи? 

Түрүүн миний доод тамаар 
Түнэл харанхуй руу явж ороход 
Одоогийн энэ хүр чулуунууд 
Огт байгаагүйг чи мэдээрэй 
Дит чөтгөрийн олзны улсыг 
Дээд тэнгэрт дуудаж аваачсан 
Буянт христос анхны тойрогт 
Бууж ирэхийн яг өмнөхөн 
Ганга нүх доргин хөдөлсөн юм 
Газар дэлхийг урьд түйвээсэн 
Гайтай явдал болов уу гэж 
Тэр үед би бодсон юм 
Тэгэхэд энэ цохио нурж 
Тэнд энд хад унасан юм 
Чи хараач хавцлыг тойроод 
Цусан гол» урсаж байна 
Хүч хэрэглэж бусдыг зовоогсдыг 
Хүчит урсгалаараа төөнөж байна» 
Мунхаг уур, муу санаа 
Мөн ч хэцүү муухай яа, 

Хорвоод амьдрах хэдхэн насыг 
Хорлон зовоож мөнхөд тарчилгана 
Уудам хөндийн эргэн тойрон 
Урт суваг тахирлан байгааг 
Ухаант багш минь зааж өглөө 
Суваг хавцал хоёрын дунд 
Ксптаврууд' 7 хөөцөлдөн гүйлдэнэ 
Араатан амьтны хойноос хөөж 
Аглаг талаар хурдлан давхина 
Тэд биднийг олж харангуут 
Тэр дороо зогтуслаа 
Харин гурав нь ойртож ирээд 
Харвах сумаа зэхэж бэлдлээ, 
Сүргээс түрүүлсэн тэдний нэг нь 
Сүрхий чангаар ингэж хэллээ: 


«Хэн та нарыг ийш, нь илгээв! 
Хэлэхгүй бол чинь, харвалаа шүү» 
«Хариугаа бид Хиронд® өгнө 
Хамгаалж чадна, тэр биднийг 
Харин чи хэзээ ямагт 
Халуун омогтой байсан шүү» гэж 
Халамжит багш минь түүнд хэлэв 
«Денияраас болж амиа алдсан 
Несс® гэдэг чинь энэ шүү дээ 
Өөрийн хатсан цусыг бэлэглэж 
Өшөөгөө авсан цуутан хүн 
Тэргүүнээ гудайлгасан тэр дундах нь 
Ахиллын багш алдарт Хнрон, 

Харин тэр гурав дахь нь гэвэл 
Хатуу сэтгэлт Фол 1 байна. 

Тэдний сүрэг голын эргээр 
Тийш ийшээ гөрөөлөн гүйлдэж 
Цусан голоос нүгэл нь ихдээд 
Цухуйж гарсны нь харвадаг юм» 

Өнөө морьтонд бид ойртлоо 
Өтгөн сахлаа сумаараа яраад 
Өргөн шанаандаа илж тогтоогоод 
Зузаан уруулаа дарвайлган байж 
Хнрон бусдадаа ингэж хэллээ: 

«Хажуу дахь хүний нь алхах гишгэхэд 
Хад чулуу хөдлөөд байна 
Ямар ч үхдэл ийм чимээтэй 
Явж байх учир байхгүй» 

Халамжит сайн миний багш 
Хоёр амьтан хосолж бүтсэн 
Харваач Хироны чээжинд ойртоод: 
«Энэ бол энх тунх яваа хүн 
Эгээ л бүгдтэй адилхан хүн 
Харин би энэ хүнийг 
Харанхуйн орноор замчилж явна 
Аргагүйн эрхэнд яваагаас биш 
Аяглаж чамирхсандаа биш юм шүү 
Намайг илгээсэн тэр авхай 4 
Над дээр ирж магтаалыг тасалдуулав 
Өөрөө би нүгэлтэн биш, 

Өрөөл хань минь хулгайч биш 
Асар дээд тэнгэрийн зарлигаар 
Айм нт игт замаар явнам би 
За тэгээд та нарын нэг нь 
Зам заагаад бидэнтэй аял 


Энэ хүнийг мордуулж аваад 
Гүехэн газраар нь гол гатлуул. 

Аяа зайлуул. энэ хүн чинь 
Агаараар хөвдөг сүнс биш» гэв 
Баруун тийшээ Хирон эргээд: 
«Бусдыгаа хөө, дайралдах л байхгүй, 
Эднийг чи замчил» гэж , 

Эрдүү Нессэд хандан хэлэв 
Буцланги улаан голын эргээр 
Биднийг замч дагуулан явлаа 
Амьдаараа чанагдсан олны чарлаан 
Айж сүдмээр хэцүү байлаа 
Хөмсгөө хүртэл цусанд живсэн 
Хөөрхий сүнснүүдийг би харлаа 
Айм нт игт кентавр ингэж хэллээ: 

«Алт, цусанд улайран шунасан 
Айхавтар хаад энд бий. 

Хүч түрж нэрээ бузарласан 
Хүн бүхэн энд бий 
Хүчирхэг Алсксапдр 1 ч энд бий 
Сицили арлыг олонтоо дайрсан 
Сэхүүн харгис Дмописий" ч бий 
Хар үстэй үүнийг хараарай 
Харгис гүн Азолино^ байна 
Хажууд байгаа цагаан царайт нь 
Хүнд хэцүү самууны үеэр 
Хүүдээ алагдсан Обиццо" 1 ' байна» 
Эрхэм багштан миний харцаар 
Эрмэлзэл хүслийг минь ухаарч мэдээд: 
«Энэ Несс хариулна» гэлээ 
Тэгээд бид жаахан цаашлаад 
Тэсэшгүй халуун голын усанд 
Хоолойгоо хүртэл живж орсон, 

Хотол олонд дөхөж очлоо 
Нэг нь зайдуухан зогсож байлаа 
Несс бидэнд ингэж хэллээ: 

«Тэнгэрийн сүмд тэр хүн 
Темзэд цус нь дусалж байгаа |,й 
Тэр зүрхийг хутгалсан юм» 

Хэнхдэг гэдэс нь ил гарсан 
Хэдэн хүн урсахыг харлаа 
Тэр хэдийн зарим нь 
Танил сүнснүүд байлаа 
Аюулт долгион намж намжсаар 
Адаг сүүлдээ хөл л цоргино 


Гармыг олж голын усыг 
Гаталж туулж гарлаа бид. 

«Аян замын энэхэн хэсэг 
Арай гүехэн, халуун устай, 

Ахиад цаашилбал уруудан гүнзгийрч 
Айхавтар хүчтэй урсгал дайралдана 
Тэр урсгал цагариглан нийлнэ 
Тэрсүүд хаадын ёолж байгаа 
Тэр хавьд маш гүнзгий 
Дээд тэнгэрийн хилэнг бадрааж 
Дэлхий ертөнцийг түйвээж явсан 
Дэндүү харгис Аттилшг болон 
Пирр к , Сскст 1 " тэнд бий. 

Аюулт дайн хийж явсан 
Алуурч Пацци 110 , Рипьср 11 нар 
Нүднийхээ нулимсыг асгаруулан тарчилж 
Нүүрийнхээ арьсыг түлэгдтэл уйлна» гэж 
Кентавр хэлээд ухран гүйж 
Хаа нэгтээ далд орлоо. 


АРВАН ГУРАВДУГААР ДУУЛАЛ 


Долоодугаар тойрог —Хоёрдугаар бүс — Өөрсдийгөө хүчирхийлэгчид, өөрсдийнхөө эд 
хөрөнгийг үрэгсэд 

Кентаврын гол гатлаагүй байхад 

Зөрөг зам ер байхгүй 

Зэрлэг ойд бид орвол 

Хувхай хүрэн навчис унжсан 

Хуурай мөчир зангирч ороолдсон 

Үр жимс юу ч байхгүй 

Өргөс нь хортой модод дайралдлаа 

Зэрлэг амьтдын оромж болсон 

Зэвүүн аглаг ийм хөвч 

Тиррений тэнгисийн эрэг хэвийн 

Тэр газраар ер байхгүй 

Нүүдэллэж явсан троян нутгийнхныг 

Нүгэл болно гэж Строфад арлаас хөөсөн 

Хачин жигүүртний үүр, мөр 

Хаа сайгүй зөндөө байлаа 

Өргөн далавчтай, хүүхэн царайтай 

Өдлөг гэдэстэй, урт савартай 

Гарпи шулмууд 112 мод дамжин 

Газар сайгүй гаслан жиргэнэ 

Ухаант мэргэн миний багш 

Ухуулж надад ингэж хэллээ: 

«Хоёулаа цаашаа явахын өмнө 
Хоёр дахь бүсэнд орсноо мэд 
Энэ бүсний цаад талд 
Элчилгүй галт цөл бий 
Тэнд чи үнэмшихийн эрхгүй 
Тийм зүйлийг үзэх болно» 

Хашхирах ёолох чимээ сонслоо 
Хавь ойрд хүнгүй байлаа 
Хачирхан гайхаж би зогслоо 
Бургасанд нуугдсан бөөн хүн 
Бархирч хашхичиж байгаа юм шиг 
Багш, бид хоёрт санагдлаа 
Ухаант мэргэн миний газарч 
Учирлаж надад ингэж хэллээ: 

«Дайралдсан мөчрөө хугалаад үз 
Даруйхан чи учрыг нь олно» 

Өргөст мод руу гараа сунгаж 


Өчүүхэн мөчир тасдаад автал 
«Өвдөж байна, бүү хугалаач!» гэж 
Өнөө мод гэнэт хашхирав 
Тасдсан мөчир цус гоожуулан: 

«Тамлахаа болиоч, намайг 
Та чинь яасан сэтгэлгүй юм! 

Урьд бид хүн байлаа 
Одоо бид ургамал болжээ 
Өөдгүй амьтдын сүг сүнсийг 
Өрөвдөхгүй байдаг чинь нүгэл биш үү» гэж, 
Дүнз мод нэг үзүүрээс 
Дүрэлзэн шатахад нөгөө үзүүр нь 
Тачигнан шажигнан уйлагнах адил 
Тас татуулсан тэр мод 
Цурхиран цурхиран үг хэлж 
Цусаа урсган зовохыг нь хараад 
Балмагдан айж чимээгүй болоод 
Барьсан мөчрөө газарт унагалаа 
Гангинасан тэр чимээг сонсоод . 

Газарч түүнд ингэж хариулав: 

«Аялгуут шүлэгт минь гардаг учралтай" 3 
Аян замдаа тааралдана гэж 
Энэ хүн мэдсэн сэн бол 
Эвий хөөрхий, чиний мөчрийг 
Эгээ л тасдаж зовоохгүй байх сан 
Гайхамшиг сониныг мэдэг гэсэндээ 
Гашуудан байж чамайг тасдууллаа 
Хэн гэдгээ түүнд хэлээч; 

Хэт нь буян хийнэ биз 
Ээлтэй хорвоод эргэж очоод 
Эрхбиш чамайг дурсана биз» 

«Айлдсан үг чинь сонин байна 

Анхаарахгүй өнгөрөхийн аргагүй байна 

Ярьсан яриа минь та бүхэнд 

Яршиг түвэг бүү болоосой 

Хаан Федерикийн хоёр түлхүүрийг " 

Хадгалж явсан хүн шүү би 1 

Түүний зүрхийг тэр түлхүүрээр 

Түлхэж хааж явлаа би 

Их бага элдэв нууцыг нь 

Итгэлтэй сайн хадгалж явлаа 

Ногдсон ариун үүргээ бодож 

Нойр хоолгүй зүтгэж явлаа 

Улсын тахал, ордны хор 

Уруу татах увдист нүдээрээ 


Хаан эзний орд харшаас 
Хараа салгадаггүй садар эм 16 
Ордны дээдсийг над руу турхирч 
Омог бардам тэдний ятгалгаар 
Август хаанш хилэгнэн догширч 
Алдар нэрийг минь гутаан баллаж 
Авралгүй гамшгийн тамд хийсэн юм 
Хонгор сэтгэл минь үймрэн хөдөлж 
Хов живийг үхлээр тасалъя гэж 
Өшрөн бодсоны харгаагаар би 
Өөрөө өөрийгөө цаазалсан юм 
Эрхэм ёсыг ягштал баримталж 
Эзэндээ би үнэнч зүтгэсээр 
Энэ насаа өнгөрөөсөн гэдгийг 
Эрсэдсэн биеийнхээ цусаар тангараглая! 
Аль нэг чинь нартад очвол 
Атаа жөтөөгөөр намайг балласан 
Аливаа гүтгэлгээс цагаатгаж үзээрэй 
Алдар нэрийг минь сэргээж өгөөрэй!» 
Яруу найрагч ингэж хэллээ: 

«Яриач түүнтэй, цаг байна 
Аниргүй болчихлоо Тэр мод 
Асуулт байвал асуугаач чи» 

«Надад хэрэг болмоор зүйлийг 
Наадахаасаа та асууж өгөөч 
Зориглож би чадахгүй байна 
Зовоод ер нь болохгүй байна» гэж 
Зовнин байж хэллээ би 
Энгүүн ялдам миний багш: 

«Энэ хүн чиний хүссэнийг 
Эрхэмлэн биелүүлэхэд бэлэн байна 
Харанхуйд хоригдсон сүнс минь чи 
Хэрмэл мөчир хүний сүнсийг 
Хэрхэн яаж олзолж авдгийг 
Хэлж өгөөч бид хоёрт. 

Энэ хүлээснээс мултрах цаг 
Эдэнд ер нь байдаг бол уу» гэв 
Саяхи мод урт гэгчээр 
Санаа алдаад ингэж хэллээ: 

«Та нарт би цөөн үгээр 
Тавьсан асуултад чинь хариу хэлье 
Бидний сүнс багтарч ядан 
Биеийнхээ арьсыг цоочин гарахад 
Догшин Минос тэр сүнсийг 
Долоо дахь там руу цөлдөг юм. 


Үнэндээ түүнд хязгаар байхгүй; 

Үр болж ойд унавал 

Үйл тавилангаараа тэндээ ургана 

Тэр үр мод болоход 

Түүний навчаар шуламс хооллож 

Тэсэшгүй хүндээр өвтгөн тарчилгана 

Биеийнхээ хойноос бид явавч 

Шүүгдэх өдрөө нөмөрч чадахгүй 

Өнөө бидний хаясан бие 

Өөрсдийн минь юм биш болно 

Өөрсдийнхөө биеийг энд авчирвал 

Өрөвдөхийг мэдэхгүй сүнс нь нойрссон 

Өргөст бутанд өлгөгдөн хоцорно» 

Үйлээ үзсэн тэр мод 

Үгээ дахиж хэлмээр байлаа 

Аглаг ойд харин тэгтэл 

Анир чимээ гэнэт гарлаа 

Бодон гүйж ноход хөөж 

Бут мөчир гишгэгдэн шажигнахыг 

Хөвчийн анчин анхааран сонсох мэт 

Хөлийн чимээг бид чагналаа 

Шалдан бие нь шалбарсан хоёр 

Шалмаг түргэн гүйж байлаа 

Бут сөөгийг чээжээрээ хугачин 

Бидний зүүнтээ харайлгаж явлаа 

Түрүүлж явсан нэг сүнс нь: 

«Түргэн түргэн үхэх сэн гэв. 
Хоцрохгүйг хичээсэн хоёрдох сүнс нь 
Хойноос нь ингэж хашхиран хэллээ: 
«Топпоогоос зугтааж байснаасаа 
Тун ч хурдан байна, Лано^ чи!» 

Бултаж гүйсэн нөгөө хүн 
Буруу зөвгүй нэг хараад 
Бургасан дотор нам уналаа 
Бут сөөгтэй хутгалдаж гүйцлээ 
Өтгөн ойн цаад талд 
Өлөн хар олон гичий 
Өөд уруугүй холхиж байна 
Гэнэт тавьсан анч ноход шиг 
Гичийн сүрэг давхилдаж байна 
Унасан нэгийг нь ухасхийн дайрч 
Урт шүдээрээ хэмлэн зулгааж 
Угзчин тасдаад зайлан одно 
Газарч намайг бутанд ойртуулахад 
Гайд дайрагдсан нөгөө бургас 


Гашуудан уйлан цусаа урсгаж: 

«Аяа, Жакомо да Сант-Андреа! 
Айхавтар муухай санаа өвөрлөж 
Алд биеэр минь бамбай хийлээ! 

Чиний амьдрал олиггүй байгаад 
Миний буруу юу байна даа!» гэв. 
Өршөөлт багш минь дээр нь зогсоод 
Өнөө бутнаас ингэж асуув: 

«Шархалсан биеэсээ цус урсган 
Шаналан яригч чи хэн бэ!» 

Ингэж тэр хариуд нь хэллээ: 

«Эгнэгт мөнхийн харанхуйг туулан 
Эмтэрсэн биеийг минь үзэж харахаар 
Энэ оронд хүрэлцэн ирэгсэд ээ! 
Навчсыг минь та нар хурааж аваад 
Надад эргүүлэн өгч үзээч! 

Өмгөөлөгч нь Иоаннаас болоод 

Өнөө үед таг мартагдсан 

Тэр хотын хүн шүү би 

Тэгээд ч түүний уран арга 

Өнөө хэр нь бид бүхнээс 

Өшөөгөө цөхрөлтгүй авсаар байпа"’ 

Өнөө болтол Арнын усанд 

Өчүүхэн хэлтэрхий нь үлдээгүй сэн бол 

Аттилын үеийн нурам дээр 

Ахин хот барьсан хүмүүс 

Ард олныг дэмий ЗОВООХ СОН— 

Өөрөө би чинь өөрийгөө 
Өргөө гэртээ цаазалсан юм» 


АРВАН ДӨРӨВДҮГЭЭР ДУУЛАЛ 

Долоодугаар тойрог — Гуравдугаар бүс — Бурхан тэнгэрт тэрслэгсэд 

Уулаас дотно газар нутгаа 
Уйтгарт дарагдан хүсэж мөрөөдлөө 
Унасан навчсыг түүж аваад 
Тамирдсан бутанд эргүүлж өглөө 
Тэгээд бид ойг туулаад 
Хоёр дахь бүсийн дотор талын 
Гурав дахь бүсэнд тулж очлоо 
Өндөрлөг дээрээс догшин шүүх 
Өөрийн шийдвэрийг гаргаж байна 
Ахин цаашилбал нүдний өмнө 
Амьтай юм огт байхгүй 
Арвин тал униартан цэлийв 
Тэр талыг ой эмжжээ. 

Тэр ойг гол хүрээлжээ 
Халуун цөлийг туулан явахдаа 
Катон жапжпы 1 гишгэсэн газар шиг 
Холын тэртээд цул элс 
Аяа тэнгэрийн өшөө хорсол! 

Ажиж миний харсан зүйлийг 
Эдүгээ унших хэн боловч 
Эмээж лав сүрдэх ёстой! 

Шалдан сүнснүүд элсэн цөлд 
Шаналан орилж байхыг харлаа 
Янз янзын хувь тавилантай 
Ядарч туйлдсан улс байлаа 
Зарим нь нуруугаараа тэрийн хэвтэнэ 
Зарим нь шороон дээр цомцойн сууна 
Бас зарим нь тойрон гүйлдэнэ 
Алхалж яваа нь хамгийн олон, 

Алхайж хэвтээ нь арай цөөн 
Тэгэхдээ тэдний гиншин орилох нь 
Тэсэхийн аргагүй чимээтэй байлаа 
Салхигүй өндөр өндөр ууланд 
Савсан орох цасны адил 
Асар их дөлөн бороо 
Аажмаар цөлд шавшиж эхэллээ 
Халуу шатсан Энэтхэг оронд 
Хаан Александрын дайтаж явахад 
Гал дөл дээрээс нь унаж 


Гай гамшиг тарихын үед 
Дэвэрсэн галыг тус тусад нь 
Дэвсэлж унтраах хэрэгтэй гэж 
Александр хаан эр цэргүүддээ 
Айлтгал тушаал буулгасан гэдээг 131 
Түүнтэй адил шуурган гал 
Тэнгэрээс бууж оволзон дүрэлзэж 
Хэтний очинд уул шатах мэт 
Хэлмэгдэн зовогсдын зовлонг нэмнэ 
Эрхтэн бие нь галд өртөгдөж 
Энд тэнд төөнөгдөн шатахад 
Зовлого болсон гараараа маажиж 
Зогсоо зайгүй сарваганаж байлаа 
Би эхлээд ингэж хэллээ: 

«Буг чөтгөрөөс бусдыг нь чи 
Буцалтгүй дийлж гарсан байна 
Бидний орох тамын үүдийг 
Бирд чөтгөр хаасан байна 
Хөөрөгдөн дүрэлзсэн түймрийг ширтэж 
Хөмсөг зангидан хэвтэж байгаа 
Бадриун биетэй тэр хэн бэ? 

Бороо ч түүнийг үл тайтгаруулна» 

Омог бардам ааш занг нь 
Онцгой их гайхаж байгааг минь 
Ойлгоод тэр ингэж хариулав: 

«Энх тунхдаа ямар байсан бэ 
Эцэслэсэн хойноо ч тийм л байна! 
Тотгорын өдөр намайг цавчих гэж 
Төмөр илд гараас нь авсан 
Тэр дархнаа Зевес тамлаг 
Эсвэл тэр Этнийн уурхайд 
Хэнд ч хэрэггүй ажил хийлгэж 
Хүн бүхний махыг идэг. 

«Авраач, авраач, Вулкан минь!» гэж 
Айхавтар чанга хашхиран орилог! 
Өндрөөс Флсгрийг 24 даажигнасан шигээ 
Өөрөө намайг ниргэвэл ниргэг 
Өшөөгөө би авахдаа авна!» 

Тэгтэл багш минь машид хилэгнэн 
(Тэгж дуугарахыг нь ер сонсоогүй) 
Тэнхээ мэдэн ингэж хашхирав. 

«Өө, Капаней, бардам зан чинь 
Өчнөөн их гай тарилаа: 

Өөрөө өөрийгөө уурын мунхгаар 
Ямар ч шүүхээс илүү хатуугаар 


Яллан шийтгэж байна шүү чи» 
Ялдам зөөлнөөр багш цааш нь 
«Фив гэдэг цайзыг бүсэлсэн 
Долоон хааны нэг нь энэ 
Тэнэг мунхаг ууртаа тэр 
Тэнгэр бурхдад тэрсэлсэн юм 
Тэгээд ер номхроогүй юм; 

Анх миний хэлсэнчлэн 
Ам хэл сүрхий гэж 
Аргагүй тэр алдаршсан юм 
Хоёулаа одоо түрүүчийнх шигээ 
Хойно хойноосоо цувраад явъя 
Харин тэгэхдээ чи өөрөө 
Халуун элсэнд бүү хүр, 

Хажуу, захаар нь тойроод яв» гэв. 
Анир чимээгүй явсаар бид 
Аглаг ойгоос яаран урссан 
Горхины дэргэд хүрч очлоо 
Гойд ширүүн урсгалыг нь би 
Одоо ч санахад аймаар байна 
Булай явдалтны ус авдаг 
Буликам нуурын рашаан шиг 
Бургилсан горхи элсэнд шингэнэ. 
Хажуу талын зах зөрөг 
Хамаг ёроол, налуу газар 
Хад чулуу болоод ирлээ 
Бидний зам энэ гэдгийг 
Би тэгээд ойлгож авлаа 
«Хамаг хүнд нээлттэй байгаа 
Хаалганы босгыг алхсанаас хойш 
Уур манан болон хөөрч 
Улалзах галыг унтрааж чаддаг 
Энэ горхи шиг сонин зүйлийг 
Эс үзсэн бишүү чи» гэж 
Эрдэмт багш минь надад хэлэв. 
Айлдсан сургаалыг нь сонсоод 
Ачит багшдаа би хандаж 
Өлсөж ядарч туйлдаад байна 
Өл залгах юм өгөөч гэв 
Улам ихийг мэдмээр байна 
Учрыг тайлбарлаж өгөөч гэв. 
Дараа нь багш ингэж хариулав: 
«Далайн дунд Крит гэдэг 
Даанч хоосорсон газар бий. 
Сатурн хааны засаглалын үед 



Сайн сайхан жаргаж байсан юм 
Хан уулсын дотроос тэнд 
Хайрхан Ида алдар цуутай. 

Урьд цагт тэр хайрхан 
Ус модоор элбэг байсан юм. 

Одоо бүр хувхайрч гүйцээд 
Ор тас мартагдсан байна 
Өгөөмөр сайхан тэр ууланд 
Өөрийн үрийг Рея даатгаж 
Өршөөл энэрлийг түүнд эрж 
Нэн их чимээ гаргаж 
Нялх үрээ аварч чадсан юм^ 

Аглаг тэр уул дээр 
Агуу нэгэн өтгөс бий^ 

Ар талд нь Далиат бий 
Алдарт түүхийн толь болсон 
Авралт Ром хотын зүг 
Ажигч хараагаа хандуулан буй 
Алтаар хийсэн гялгар толгойтой 
Мөнгөөр цутгасан гар, чээжтэй, 
Зэсээр хийсэн бүсэлхий бөгстэй, 
Төмрөөр цутгасан тохой шилбэтэй, 
Бадриун өтгөс шавраар хийсэн 
Баруун хөлөө тулж зогсоно 
Хамаг биеийг нь хүзүүнээс доош 
Хайр гамгүй цавчин хэрчжээ 
Ан цаваас нь нулимс дусалж 
Агуйн ёроол руу бөмбөрөн унана: 
Асгарсан нулимснаас газрын гүнд 
Ахерон, Стикс, Флегетон гол 
Эх авч үүгээр урсан 
Эцсийн цавчмыг доор өнгөрөөд 
Мөсөн Коцит болдог юм 
Өөр юм ярихаа больё 
Өөрөө чи удахгүй үзнэ» 

Эрхэм багшаасаа ингэж асуув: 

«Энэ горхи нарт хорвоогоос 
Энд хүртэл урссан юм бол 
Хаа нэгтээ бид хоёрт 
Харагдахгүй байсны учир юу вэ?» 
Эрдэмт багш минь ингэж хэлэв: 
«Энэ ангал дугуй юм 
Зөрөг замаар доошлохдоо чи 
Зүүн тийшээ дандаа явсан, 

Бид хоёр харин тэгэхдээ 


Бүтэн тойрч амжаагүй байна; 
Бидний аялал сонин байгаа бол 
Бишүүрхэж чи битгий гайхаарай» 
Лавлаж би багшаас асуулаа: 

«Лета гол хаа байна? 

Флегетон гол хаа байна? 

Түүнийг та зааж өгсөнгүй, 
Нулимснаас түүнийг үүссэн гэж 
Надад та хэлээ биз дээ» 

Хариуд нь багш ингэж хэллээ: 
«Харин чи зөв асуулаа 
Нил улаан энэ голоос 
Нэг зүйлийн учрыг тайллаа 
Лета гол дээр чи очно 
Амьтны сүнс нүглээ арилгахаар 
Ариутгалд ордог тэр газарт 
Лета гол урсдаг юм 
Хоёулаа одоо эндээс явъя 
Хойноос яваарай, замаа хараарай, 
Гал унтраадаг чийглэг агаартай . 
Голын дагуу зөрөг бий». 



АРВАН ТАВДУГААР ДУУЛАЛ 


Долоодугаар тойрог — Гуравдугаар бүс (үргэлжлэл) — Ёсон бусаар явалдагсад 
(садомитууд) 

Хад чулууны хөвөө захаар 

Хамт би багштайгаа явлаа 

Уур манан голоос савсаж 

Усны даланг галаас сэргийлнэ 

Бруж, Гвизант хоёрын хооронд 

Бургилсан их уснаас хамгаалж 

Флатанд нутгийнхны барьсан далан шиг, 

Альпын нурууны цас хайлж 
Шилтгээн тариалан усанд автах 
Ширүүн аюулаас хамгаалахын тулд 
Брент голд Падун нутгийнхны 
Барьж байгуулсан далан хаалт шиг 
Энд бас хоёр талаас нь 
Эвтэйхэн далан босгосон байна: 

Тийм их өндөр ч биш 
Төдий л их өргөн ч биш 
Усны далан барьсан хүн 
Угтаа хэн байлаа ч гэсэн 
Уран гартай дархан хүн. 

Төгөл модноос бид холдов 
Түүний зүг хэчнээн харавч 
Бараа нь ер үзэгдэхгүй болов 
Өдий төдий олон сүнс 
Өмнөөс маань гарч ирээд 
Амьтан хүн бие биеэ 
Арван тавны сартай шөнө 
Ажиглаж сэмхэн хардаг шиг 
Алаг нүдээ бүр онийгоод 
Хөгшин оёдолч зүү сүвлэх пт иг 
Хөмсөг юүгээн хөдөлгөн харна 
Онийж харсан тэдний нэг нь 
Оноож намайг танив бололтой 
«Хосгүй сонин юм аа!» гээд 
Хормойноос минь зуураад авлаа 
Түлэгдсэн нүүрийг нь ажиж харлаа 
Түүний гар эмжээрт хүртэл 
Бараан дүр нь улам тодорч 
Баараггүй сайн танигдахаар боллоо 


Тордог дөлөнд төөнөгдөж түлэгдээд 
Толбо болсон нүүр рүү нь тонгойж: 
«Брунетто постоп 12 ’ та юу!» гэж 
Би түүнээс лавлан асуухад 
«Өрөөл бусдыг түр орхиод 
Өөртэй чинь хамт зайдуухан очвол 
Элбэрэлт хүү минь чиний сэтгэлд 
Эвгүй байх юм биш биз» гэв. 

«Халуун сэтгэлийн угаас гуйя; 

Халамжит багш минь зөвшөөрөх юм бол 
Хажууд чинь би дөхөөд сууя» гэж 
Хариуд нь түүнд очиж хэллээ. 

«Хамт бидэнтэй тарчлан зовогсод 
Хоромхон зуур алгуурлах юм бол 
Халуун галд төөнөгдөн шарагдаж 
Хэчнээн жил ч хөдлөх арга байхгүй 
Тэргүүлээд яв, би дагая; 

Тэгээд дараа нь би буцъя, 

Гамшиг зовлонгоо үглэн орилсон 
Гайтай хэддээ эргэж очъё» гэж 
Гаслант Брунетто надад хэлэв. 

Халуу дүүгсэн тал хөндийгөөр 
Хамт явахыг эс зүрхлэвч 
Тэр хүнийг гүнээ хүндэтгэн 
Тэргүүнээ гудайлган би алхлав. 
«Үхэхээсээ өмнө ямар лайгаар 
Үхээрийн оронд чи ирэв ээ! 

Хэлээч надад, энэ газарч 
Хэн гэдэг хүн бэ!» гэж 
Тэр надаас лавлан асуулаа 
Тэгэхэд нь би ингэж хариуллаа: 

«Нарт хорвоод, тэртээ дээр, 

Насаа гүйцэд наслалгүй явснаа 
Налайсан хөндийд төөрч орхилоо 
Өчигдөр өглөө хөндийг тууллаа 
Өгсөж чадалгүй хойшоо ухарлаа 
Тэнд би түүнтэй учирлаа 
Тэгээд намайг замчилж яваа юм» 

Тэр надад ингэж хэлэв: 

«Заяаны одондоо итгэж яв, 

Завь чинь чамайг авч явсаар, 

Амьдралд би зөв ажсан бол, 

Алдар гавьяаны зогсоолд хүргэнэ 
Өсөх насандаа би үхээгүй сэн бол 12 * 
Өлзийт замд чинь хань болж 


Өөрийн чинь үйлст туслах асан 
Өндөр Фьезолиос хүрч ирсэн, 

Өөдгүй муусайн тэр амьтад 125 
Өөрийн чинь хийсэн буяныг огоорч 
Өшөөт дайснаа гэж үзэх болно. 

Хогийн муу ургамал дотор 
Хонгорхон цэцэг яаж ургах вэ? 
Хэзээний тэднийг харалган гэдэг юм 
Хэт шунахай, атаархуу, дээрэнгүй, 
Харин чи тэдэнтэй нийлбэл 
Хайран нэрээ хөөдөх байсан юм 
Хоёр тал бүтээлийг чинь үзээд 1 " 
Хорлож залгих гэж оролдож байна 
Гэсэн ч тэд яаж ч чадахгүй 
Урт хошуу нь өвс ч зулгаахгүй 
Өөдгүй тэр Фьезоль хотынхон 
Өөрсдийгөө харин сүрэл шиг залгиг 
Аюул гамшгийн тэр үүрэнд 1 ’ 1 
Анх суурынсан Ром хотынхны 
Удам угсааг хадгалж үлдсэн 
Ургамал цэцэг, хог дотор нь 
Хэрэв санамсаргүй байх юм бол 
Хэзээ ч түүнийг бүү хөндөг» 

Хариуд нь би ингэж хэллээ: 

«Хамаг гуйлт минь биелсэн сэн бол 
Амь нас тань үрэгдэхгүй байсан, 

Ард олноос хагацахгүй байсан 
Яаж хүн өөдрөг явахыг 
Ямагт надад сургадаг байсан 
Ялдам хонгор таны дүр 
Өр зүрхэнд минь хадаастай байна 
Өнөө дурсахад харамсалтай байна 
Энэрэл ачийг тань эгнэгт санаж 
Энэхэн насандаа шүлэглэн үлдээнэ 
Өөрийн тань хэлснийг тэмдэглэж авлаа 
Өөдөө би гарч чадвал 
Өнөө авхай хийж чаддагаараа 
Өөр бичигтэй тулгаж үзнэ биз | ‘ 2 
Нандин чухаг миний сэтгэл 
Намайг битгий зовоож зэмлээсэй, 
Тэнгэрээс айлдсан юуг ч гэсэн 
Тэрхэн агшинд хийхээс буцахгүй 
Та үүнийг мэдэж аваарай 
Тийм ёрлолд би дасжээ»: 

Тавилан хүрдээ дураараа эргүүлэг! 


Тариачин зээтүүгээ зоргоороо хэрэглэг!» 
Баруун тийшээ эргэн байж 
Багш надад ингэж хэллээ: 

«Ажигч гярхай тийм хүн л 
Айхавтар сайн сонсож чаддаг юм» 

Олон хань хамсаатны чинь дотроос 
Онцгой алдартай нь хэн бэ? гэж 
Сонирхож асуусан миний асуултад 
Сэр Брунетто ингэж хариулав: 

«Заримыг нь дурдаж хэлмээр байна: 

За бусдыг нь ч больсон нь дээр 
Тэгээд ер нь тэр олныг 
Тоочиж ямар барах биш 
Дээд тушаалын лам санваартан, 

Дэлхийд цуутай эрдэм номтон, 

Тэд цөм нэг нүгэлтэн. 

Арчаагүй гаслант олны дотор 
Аккурсийн хүү хуульч Франциск 
Алдарт хэлзүйч Присниантай байна 
Арно голоос Баккильоны эрэгт 
Адгийн боолчуудад хөөгдөөд 
Тэндээ тэгээд нас нөгчсөн 
Тэр муухай амьтны тухай * 

Хэрэв чи хүсэх юм бол 
Хэлээд өгөхөд бэлэн байна 
Бас заримыг нь нэрлэмээр байвч 
Багагүй хугацаа нэгэнт өнгөрлөө: 

Элс тоос дахин бужигнахыг 
Эндээс би харж байна 
Ойртож яваа тэр улсаас 
Одоохон би зугтах ёстой 
«Эрдэнэсийн тухай номыг» минь 
Эрхэмлэн чи хадгалж яваарай 
Амьдаараа би түүнд үлдсэн 
Аминчилж чамаас үүнийг л хүсье» 
Ногоон цэмбээр шагнуулах гэж 
Нүцгэн шалдан уралдагсад шиг 5 
Ичсэн биш ялсан юм шиг 
Эргээд тэр хурдлан гүйлээ. 


АРВАН ЗУРГААДУГААР ДУУЛАЛ 


Долоодугаар тойрог — Гуравдугаар бүс (үргэлжлэл )— Ёсон бусаар явалдагсад 
(содомитууд) 

Дараачийн тойрог руу унах усны 
Даамай их чимээ сонсогдлоо. 

Ойрхон дуулдах тэр шуутиан 
Олон зөгий дүнгэнэх адил 
Гойд ширүүн аадарт туугдан 
Гол дагасан олны дундаас 
Гурван сүнс гэнэт салав 
Тэд холоос хашхиран хэлэв: 

«Тэндээ зогс, байз чи! 

Нүгэлт хотоос ирсэн гэдгийг чинь 
Наад хувцсаар чинь таньж байна!» 

Төөнөгдөж шархалсан тэр гурвын 
Төрх байдал үзтэл хөөрхий! 

Өнөө тэднийг дурсахын төдийд 
Өр зүрх минь шимширч байна 
Тэдний хэлснийг газарч минь сонслоо. 

Тэгээд надад ингэж хэллээ: 

«Энгийн найрсаг улс гэдгээ 
Эрхбиш бид үзүүлэх ёстой 
Гал дөл сум шиг эрчилсэн 
Ган халуун энэ газар 
Эд биш харин чи 
Эрхбиш яарах хэрэгтэй биш үү» 

Дөнгөж бидний зогсох үед 
Дахиад тэд гиншиж эхэллээ. 

Нүцгэн тамирчид биеэ тослоод 
Нэг нэгнийхээ өөдөөс хараад 
Бие биедээ халдан ядан цэнэсээр 
Барилцаж аваад ноцолддог шиг 
Нөгөө гурав тойрон эргэлдэж 
Нүүрээ над руу хандуулах болгондоо 
Хөлөө урагш нь болгох тоолондоо 
Хүзүүгээ хойш нь татаж байлаа 
Хэн нэг нь ингэж хэллээ: 

«Арьс нь шархалж тамтаг болсон 
Арчаагаа алдаж цусанд хутгалдсан 
Аймаар муухай биднийг хараад 
Аяа, чи жигших ёстой 


Гэхдээ чи бөхийн ёсолж 

Гэгээн алдрыг маань дурсан санаж 

Энэ тамын зөрөг замаар 

Эсэн мэнд ингэж явдаг 

Хэн гэгч хүн болохоо 

Хэлээч чи, бид гуравт! 

Мөрийг нь миний гишгэж байгаа 
Энэ хүн шалдан ч гэсэн 
Элэнгэ шарханд идэгдсэн ч гэсэн 
Өөрийн чинь одоо бодож байгаагаас 
Өөдрөг заяатай хүн байсан юм 
Гавальдрада 1 ' гүнжийн ач хүү 
Гвидо Гверра гэдэг хүн 
Агуу ухаан, илд мэсээрээ 
Алдраа мандуулж явсан гүн. 

Тэр миний арын хүнийг 
Теггьяйо Альдобранди гэдэг юм 
Түүний байгуулсан алдар гавьяа 
Түмэн үед дуурсагдах ёстой. 

Энэ халуун салхи шуурганд 
Энэлэн шаналж байгаа намайг 
Рустикуччи ноён гэдэг юм 
Элдэв зовлон эдэлж явсныгаа 
Эхнэрээсээ боллоо гэж түүнийг зэмлээд 
Энд би тамлагдсан юм» 

Халуун галаас хамгаалдаг сан бол 
Хажуугийн тэр зөргөн дээрээс 
Харайгаад тэдэн дээр очмоор байлаа 
Халамжит багш минь ч дэмжих л байсан 
Тэсэшгүй шаналалд орохоос хулчийгаад 
Тэр гурав дээр гүйж очоод 
Тэврэн энхрийлэхээс аргагүй айлаа 
Тэгээд би ингэж хэллээ: 

«Яруу найрагч та нарыг хараад 
Ямар хүмүүс, яаж байгааг 
Ярьж хэлж өгсөн болохоор 
Хараад та нарыг жигшээгүй би, 

Харин хөөрхий хувь заяаг чинь 
Харамсах сэтгэл надад төрлөө. 

Хамт баймаар санагдаад явчихлаа 
Та бид нэг нутгийнхан 
Та бүхний алдар, зүтгэлийг 
Хар бага наснаасаа би 
Хайрлаж хүндэлж ирсэн сэн. 

Атгаг муу араншинг огоорч 


Ачит багшийн надад амласан 
Алимын цэцэрлэгт очно би 
Эхлээд харин өөрөөр би 
Энэ дэлхийн төвд хүрнэ» 

Эрхэм ноёнтон ингэж хэллээ: 

«Эрүүл биеийг чинь саруул ухаан 
Эгнэгт хөтөлж байх болтугай. 

Явсан газар бүхэнд чинь 

Яруу алдар чинь бадрах болтугай! 

Энэрэл буян шударга ёсыг 

Эрхэмлэн үздэг манай хотынхны заншил 

Эгнэгт хэвээр үү, эвдэрч баларсан уу? 

Энд шийтгүүлсэн Борсиере поёт он " 
Элсэн дунд тэр байна. 

Эх орон, Италийн тухай 
Эвгүй мэдээ авчирсан байна» 

«Хайран болсон Флоренц хот минь 
Харийнхныг ивээж хонжоонд нэрвэгдэн 
Хоосон бардамнаж замаа алдлаа» 
Тэргүүнээ өндийлгөөд ингэж хашхиртал 
Тэд гайхалдан намайг чагнах нь 
Үнэн юм хэлсэн хүний 
Үгийг сонссон шинжтэй байлаа 
Хариуд нь тэд ингэж хэллээ: 

«Хүсэл бүхнийг үүнтэй адил 
Хөнгөн амархан шийдэхийн адил 
Үнэн үгийг тунхаглаж явдаг 
Үнэхээр буянтай хүн байна чи! 

Гэгээгүй ертөнцөөс чи гараад 
Гэрэлт сайхан оддыг харна 
«Би очсон» гэж баярлан дурсаарай! 
Бидэнтэй уулзсан гэж бусдадаа хэлээрэй!» 
Жим дагаад тэд харайлгалаа, 

Жигүүр ургасан шиг надад санагдлаа 
«Өнгөрөв» гэж хэлж амжихаас урьдаж 
Өчнөөн алсад алга боллоо. 

Ачит багш минь цааш явлаа. 

Араас нь би дагаад хөдөллөө. 

Удалгүй биднээс тун ойрхон 
Ус шаагих чимээ сонсогдлоо 
Үг яриа дуулдахаа болилоо 
Моньизо уулнаас эх авсан 
Моитоне гол алсыг зорин 
Апенинаар дайран зүүн тийшилж 
Аквакет гэдэг нэртэй болоод 


Арвин их хөндийгөөр урсаж 
Форлийн дэргэд нэрээ өөрчлөөд 
Багтаах зай нь уужим ч гэсэн 
Барьц авдаг цөөхөн ламтай 
Ариун Бенедеттийн сүмийн дэргэд 
Адриатик тэнгист цутган ордог шиг 
Уулын ирмэгээс тэртээ гүн рүү 
Улаан давалгаа түрхрэн бууж 
Чих дөжрөн хатгаж өвдмөөр 
Чимээ шуугиан ихтэй байлаа. 

Арьс үс нь гялтганан гялалзсан 
Араатан шилүүсийг барих санаатай 
Баглаж бүсэлсэн олсоо тайлаад 
Барьцтай болгож сайн ороогоод 
Багшдаа би дуулгавартай барилаа 
Халамжит багш минь хажуулдаж зогсоод 
Хад чулуунд тээглүүлэхгүйг хичээн 
Харанхуй ангал руу олсоо чулуудлаа 
«Багш ингэж ширтэхийг бодоход 
Балар харанхуй гүн нүхнээс 
Хачин дохионы хариуд нь тэгээд 
Гайхалтай амьтан гарч ирэх вий» гэж 
Ганцаараа би амандаа үглэлээ. 

Туурвисан үйлсийг мэдэхээр барахгүй 
Тунгаасан бодлыг нэвт хардаг 
Тийм хүний дэргэд байхад 
Тэсвэр гэдэг юутай хэрэгтэй! 

Өршөөлт багш минь ингэж хэллээ: 

«Өнөө миний хүлээсэн юм, 

Өөрийн чинь битүүдээ хүлээсэн зүйл 
Удахгүй ингээд хөвөөд ирнэ, 

Учрыг нь чи одоохон мэднэ» 

Худал санагдахуйц үнэн зүйлийг 
Хуудуу хөнгөн чалчиж болохгүй 
Эс тэгвэл гэмгүй мөртөө 
Элдэв муугаа дуудуулах болно 
Гэсэн ч би энэ удаад 
Гэмгүй царайлаад өнгөрч чадахгүй 
Аяа уншигч минь, би өөрийн 
Аялгуут шүлгээрээ, энэ Комсдиороо 1 ® 
Андгайлан байж хэлье та нарт, 

Он жил өнгөрөн өнгөрөвч 

Энэ туульс минь ивээлийг хүлээж 

Эгнэгт оршихын хутгийг олтугай! 

Гал цогтой зоригтон ч гэсэн 


Гайхан сүрдмээр нэгэн дүр 
Хөвөн сэлэх мэт тэртээ гүнээс 
Хөөрөн тодрохыг үзлээ би; 

Хаданд тээглэсэн зангыг мултлаад 
Усчин хүн далайгаас гарахдаа 
Ууц, хөлөө ингэж хөдөлгөдөг. 



АРВАН ДОЛООДУГААР ДУУЛАЛ 


Герион ш —Долоодугаар тойрог — Гуравдугаар бүс (төгсгөл) 
Жам ёс, урлагийг гутаагчид (хээл хахуулъ авагчид) 
Наймдугаар тойрогт буусан нъ 

«Уул хад өрөмдөж нүхэлдэг 
Урт сүүлтэй энэ амьтныг 
Илд мэс, хана хэрэм 
Ямар ч юмаар тогтоож чадахгүй; 

Газар дэлхийг хордуулж бузарласан 
Гайтай амьтан энэ мөн» 

Газарч үгээ ингэж эхлээд 
Гараараа тэр аваргыг даллаад 
Гантиг эрэг дээр хэвт гэлээ 
Худал хуурмагийн зэвүүн дүр 
Хурдлан сэлсээр ойртож ирээд 
Урт сүүлээ чирч ядсаар 
Урдах эрэг дээр тэрийн унав. 

Түүний царай жавхаалаг, тунгалаг, 

Төрх байдал нь найрсаг намбалаг 
Харин бусад бүх бие нь 
Хар эрээн могойнх байлаа 
Урт хөл нь үсэрхэг хумстай, 

Ууц нуруу, гэдэс бөөр нь 
Угалз толбо, өнгийн хээтэй 
Турк, Татаар аль аль нь 
Тийм эрээн хивс нэхдэггүй 
Арахпс 1 " уран ч түүнээс гоё 
Алчуур нэхэж ер байгаагүй 
Тэнгисийн эрэгт завь зогсоход 
Тэн хагас нь усанд байдаг шиг 
Сүржин германы байдаг газарт 
Сүүлээ минж усанд хийгээд 
Заарьт шингэн гарган байж 
Загас жараахай цуглуулдаг шиг 
Элсэн ховоонд тулж тогтсон 
Нүцгэн хадан дээр тэр хэвтлээ. 

Ангал дээр сүүлээ хөдөлгөж 

Аюулт аалзны хатгуур шиг 

Хорт үзүүрийг нь гозолзуулж байлаа. 

Ачит багш минь ингэж хэллээ: 

«Аян замаасаа хоёулаа гаръя 


Асга хадан дээр гарч ирсэн 
Аймшигт амьтны тэнд очъё 
Тэгээд бид баруун тий пт ээ 
Тэрхэн зуур арваад алхлаа 
Халуун үртэс, элснээс зайлсхийн 
Хажуу захаар нь уруудан буулаа. 

Ангал нүхний хажуу дэргэд 
Айхавтар халуун элсэн дунд 
Олон хүн сууж байхыг 
Ойртоод би олж харлаа 
Эрхэм багш минь ингэж хэллээ: 

«Энэ тойргийг нэгд нэгэнгүй 
Нарийн сайн судлахын тулд 
Наад улсын чинь хувь тавилан 
Ямар ялгаатай байна гэдгийг 
Явж очоод үзэж хар. 

Тэгэхдээ чи товчхон яриарай 
Түүгээр хүргүүлэн буухын тулд 
Тэр гайхалтай би ярилцъя» 

Долоо дахь тойргийн зах хөвөөгөөр 
Дахин би ганцаараа явж 
Анир чимээгүй гашуудан суугаа 
Амьтан хүн рүү дөхөж очлоо. 

Гашуудлын манан нүдэнд нь бүрэлзэн 
Гараараа тэд цаг үргэлжид 
Гал, элс сандчин зайлуулах нь 
Яг үдийн жин халуунд 
Ялаа батгана, бөөс хорхой 
Язганан бужигнан бөөнөөр шавахад 
Хөлөөрөө ч, амаараа ч хөөж ядан 
Хөөрхий ноход биеэ маажих мэт. 

Гал дөл цоргин төөнөсөн 
Гадаад төрхийг нь ажиж харлаа 
Тэдний байдал надад нэг л 
Танил биш шиг санагдаад байлаа 
Хүн хүний энгэр дээр 
Хүүдий зүүлттэй унжиж байлаа 
Өөртөө онцгой тэмдэг, өш өтэй 
Өөрсдийн нь нүдийг баясганам бололтой. 
Тэдний нэг нь шар ууттай: 

Түүн дээр нь цэнхэр зурагтай 
Ажиглаж харвал агсран боссон 
Арслангийн дүртэй адил байлаа 
Бас нэгний нь хүүдийг үзвэл 
Цус шиг улаан дэвсгэр дээр 


Сүү шиг цагаан галуу дүрсэлжээ 
Цэнхэр гахайн дүрс зурсан 
Цагаан түрийвчтэй нэг хүн: 

«Энд чи юунд ирэв? 

Эрүүл саруул, энх тунх яваа юм бол 
Эртхэн зайл, одоо яв 
Манай нутгийн Витальяно гэгч 
Магад ирж дэргэд минь сууна 
Мэдэж аваарай, чи үүнийг 
Энэ флоренц нутгийнхны дунд 
Этгээд харийн хүн шүү би 
Энэ бие минь падуа нутгийнх 
«Гурван ямаат, бидний тэргүүп 1 
Гоц баатар маань хаа байна!» гэж 
Эвгүй хахир дуу хоолойгоор 
Эд нар дөжиртөл хашхирдаг юм» гээд 
Уруулаа долоох бух шиг тэр 
Улаан хэлээ гарган татваганав. 

Удаж болохгүй гэж захиж хэлсэн 
Ухаант багшийнхаа уцаарлахаас эмээгээд 
Уйтгарлаж зовсон улсаас холдлоо. 

Ачит багш минь тэрхэн хооронд 
Аймаар амьтны нуруун дээр гараад: 
«Тэсвэртэй бай, одоо ингээд 
Тэртээ гүн рүү доошлон орно 
Сүүл нь аюултай, урдуур суу, 

Сундалдаад хоёулаа явъя» гэв 

Халуурахын өмнө бие нь хөрж 

Хумс нь хөхрөн туйлдсан хүн 

Бараан сүүдрээс цочин чичрэх мэт 

Багшийн үгийг сонсоод би 

Балмагдан сандарч сүйд боллоо 

Догшин эзнээсээ эмээж сүрдсэн 

Доод хүний ёсоор би 

Дороо нэрэлхээд айхаа болилоо 

Тэр амьтны нуруун дээр гараад 

«Тэврээч намайг» гэж хэлэх гэснээ 

Тэвдээд би дуугарч чадсангүй 

Үргэлж намайг хамгаалсаар ирсэн 

Үнэнч багш минь над руу хараад 

Тэвдэж сандарсныг минь дорхноо ойлгоод 

Тэврээд авлаа, хоёр гараараа 

Тэгээд тэр ингэж хэллээ: 

«Герион чи, одоо хөдлөөрэй! 

Гэхдээ чи биднийг бодож яваарай. 


Гэнэт эргэлгүй, алгуурхан буугаарай» 
Урд биеэрээ долгио зүсэж 
Усанд завь хөвөхийн адил 
Тэр амьтан урагшаа тэмүүлж 
Тэнүүн уудам талбарт гармагц 
Эвхрэн мушгиралдсан сүүл рүүгээ 
Элгэн биеэ ойртуулж үзсэнээ 
Могой загас шиг шулуухан болоод 
Мойног савраараа сэлүүрдэн одлоо 
Алтан нарны бурхны хүү 
Аавынхаа тэргийг жолоодож яваад 
Агт морьдыг нь тогтоож чадалгүй 
Агаар, дэлхийг галдаж орхихдоо ч 
[Тэр түймэр гарсны дараа 
Тэнгэрийн сүүн зам үлдсэн гэдэг] 

Аль эсвэл Икар хүү 
Аавтайгаа хамт Крит арлаас 
Дайжиж дүрвэж явах үедээ 
Далавч хийж тосоор наагаад 
Даанч өндөрт хөөрсний учир 
Нарны илчинд тос нь хайлаад 
Наасан жигүүр нь салж унаад 
«Эвий хүү минь, хаа байна» гэж 
Эцгийнхээ дуудахыг гэнэт сонсоод 
Энгүй далайд унахдаа ч тэр 
Ингэж над шиг айгаагүй байх: 

Эргэн тойрон хов хоосон 
Эцэс төгсгөлгүй, хав харанхуй 
Нөгөө амьтны нуруунаас өөр 
Нүдэнд торох юу ч үгүй 
Аймшигт тэр хачин амьтан 
Аажим аажмаар гүн рүү бууна 
Дороос салхи нүүр үлээхэд нь л 
Доошилж яваагаа мэдэрч байлаа 
Өрнө талд бидний доор 
Өндрөөс буух усны чимээг 
Анзааран сонсож харанхуй нүх рүү 
Айн тэвдэж тонгойн харлаа 
Ганга нүхний тэртээ доор 
Гал улалзаж хүн орилохыг 
Үзэж харангуут улам сандарч 
Үнэхээр балмагдан гэдрэг ухарлаа 
Тэгээд ч би анх удаа 
Тэр газрын байдлыг мэдэж 
Аюул зовлонг эргэн тойронд 



Агшин бүртээ харж байлаа 
Алжааж цуцсан махчин шонхор 
Агнах шувуугаа хүлээж ядаад 
[«Аяа хоосон» гэж анчин хэлнэ] 
Хөөрсөн газраа чиглэн доошилж 
Хэдэн удаа тойрч нисээд 
Бусад олноосоо хол зайдуухан 
Бухимдан уурлаж суудаг ттт нг 
Эгц цавчим хадны бэлд 
Энгүй том нүхний ёроолд 
Герион сууж бидний буумагц 
Харвасан сум шиг хачин түргэн 
Харсаар байтал алга боллоо. 



АРВАН НАЙМДУГААР ДУУЛАЛ 


Наймдугаар тойрог (Уурт Шели нар) — Үл итгэгсдийг мэхэлсэн — Нэг дэх жалга. 
Хууран мэхлэгсэд — Хоёр дахъ жалга 

Эргэн тойрон дүнсийн нүүгэлтсэн 
Эгц цавчим хадан хясаа шиг 
Хэт ширмэн өнгөт, бул чулуун 
Хилэнгийн нүх гэдэг газар 
Тэр тамын босгонд бий 
Түүний дунд худаг шиг гүн 
Том харанхуй нүх бий 
Түүний тухай цааш нь би 
Тодруулж бүрэн ярьж өгнө 
Хад ангалын хооронд байгаа 
Хонхойж нүх болсон тэр газар 
Арван суваг зурайж байгааг 
Ажиглаж харж болох байлаа 
Хамгаалж бэхэлсэн цайз шилтгээний 
Хана хэрмийн гадна талаар 
Эгцхэн суваг татдаг шиг харагдана 
Шилтгээн цайзын үүд хаалганаас 
Шуудуун дээгүүр гүүр тавьдаг шиг 
Өндөр хадны бэл хавиас 
Өргөн суваг, шуудуун дээгүүр 
Нүсэр том хад чулууг 
Нүх хүртэл овоолсон байлаа 
Нөгөө Герион энд ирээд 
Нуруун дээрээсээ биднийг буулгав. 

Зүүн тийшээ багш минь явав 
Зүгийг нь дагаад би алхлав. 

Өрнө талд өөр зовлон, 

Өөр шийтгэл нүдэнд туслаа 
Эхний сувагт бидний үзсэнээс 
Этгээд ондоо там байлаа 
Хоёр эгнээ нүцгэн улс 
Хойно хойноосоо цувран явна 
Наад талынх нь биднийг зүглэж 
Цаад талынх нь хурдлан алхлах нь 
Ойн жил, эртний ромчууд 
Олон хүний шахцалдахаас сэргийлж 
Холбоос гүүрийг дунд нь зааглаж 141 
Хоёр зам болгож хуваагаад 


Нэгээр нь ардууд сүмийн зүг 
Ариун элчийн цайзыг чиглэн 
Нөгөөгөөр нь тэд уул өөд 
Буцаж зөрж явдагтай адил 
Энэ ангалын энд тэнд 
Эвэртэй чөтгөр ташуур барин 
Нүгэлтэн олны нуруун дундуур 
Нүдэж жанчихыг би харлаа 
Учир зүггүй жанчуулмагц тэд 
Ум хумгүй зугтан гүйнэ. 

Дахиад ташуурдахыг нь хүлээх хүн 
Даанч байсангүй, тэдний дотор 
Тэгээд цаашаа явж байснаа 
Тэдний нэгийг гэнэт хараад 
Хаа нэгтээ тэр хүнийг 
Харсан юм шиг санагдана гэлээ 
Хэн гэдгийг нь мэдэх санаатай 
Хэдхэн хором дороо зогстол 
Ачит багш минь ч бас зогсов 
Араас нь явахыг ч эс хориглов. 

Нүгэлт амьтан духуйж хараад 
Нүүрээ буруулавч бултаж чадсангүй. 
«Тэргүүнээ гудайлгавч чи тэгээд 
Тэр чигээрээ байх шив дээ 
Венедико Каччапсмико 1 " мэн шив дээ. 
Ялын хатууг ингэж эдлэхээр 
Ямар хэрэг хийгээ вэ чи» гэж 
Түүнээс би лавлаж асуулаа 
Тэр надад ингэж хариуллаа: 

«Хариу огт хэлмээргүй байна 
Харин чиний үгийг сонсоод 
Хуучин явдлаа дурсмаар байна 
Төрсөн дүү Гизобелла юугаа 
Төрийн ноёны өвөрт худалдсан 
Тэр хүн чинь би байсан юм 
Шившигт тэр явдлын тухай 
Шивэр авир ярилцдаг юм 
Болонь нутгаас ирэгсдийн дунд 
Бухимдаж суудаг нь ганц би биш ээ. 
Энэ нутгийнхан энд зөндөө 
Савена Рено голын хооронд 
8фа гэж ярьдаг хүн бишгүй бий 145 
Үнэхээр сувдаг, шунахай сэтгэлээсээ 
Үхэн үхтэлээ салахгүй бид» 

Тэгтэл нэг чөтгөр ирээд 


Түүний үгийг тасалж орхиод 
Ганц сайн ташуурдаж аваад 
«Гайтай муу, зууч золиг! 

Хүүхэн шуухан энд байхгүй, 

Хүүе чи, түргэлээч!» гэлээ 
Багш дээрээ эргэж ирлээ 
Баахан яваад бид хоёр 
Уул хаднаас нааш үргэлжилсэн 
Урт нуруунд хүрч очлоо 
Түүн дээр бид хоёр 
Түвэггүй авиран гарч 
Энэлэн зовсон олон амьтнаас 
Эгнэгт салж баруун тийшлэв 
Тэр нурууны ангал нүхээр 
Тэвдсэн олон цувран гарна 
Тэнд очоод миний багш: 

«Тэдэнтэй зам нийлснийг ашиглаж 
Түрүүн үзээгүй улсаа чи 
Түр зогсож ажигла» гэв 
Хоёр дахь эгнээний олон хүн 
Гүүрэн доогуур цувран гүйнэ. 
Нөгөө эгнээтэйгээ яг адил 
Нүдүүлж зодуулсаар бидэнд дөхнө 
Энэ удаад асуулт хүлээлгүй 
Эрхэм багш минь ингэж хэлэв: 

«Тэр том хүнийг хараач: 

Тэгтлээ зодуулаад уйлахгүй байна 
Алтан ноосыг шунахайран хураагч, 
Аймшиггүй мэргэн Ясон захирагч 
Агуу сүрлэг хэвээрээ байна! 
Тэнгисийн давалгааг гатлан байж 
Тэр Лемност очсон гэдэг. 

Харин тэгтэл тэндхийн хүүхнүүд 
Хайр тачаал нь хөрчихсөн гээд 
Хамаг эрчүүлээ хядсан байжээ 
Захирагч Ясон сайхан үгээр 
Залуухан Чипсипилийг хуурч гэнэ 
Өнөө айхавтар хядааны үеэр 
Өөрөө Гипсипила хатан хаан 
Өндөр тушаалт ааваа оргуулаад 
Өрөөл бусдыгаа мэхэлж явжээ 
Тэр хатныг жирэмсэн болгоод 
Тэнд нь Ясон хаясан гэдэг 
Тэр нүглээ одоо эдэлж 
Тэсэшгүй зовлонд ороод байна 



Хатан Медентэй нөхөцсөний төлөө 
Хатуу шийтгэл бас эдэлжээ. 

Өөртэй нь адилхан зальжин улс 
Түүнтэй нэг дор байгаа юм 
Эхний гуу жалгын тухай 
Энд чихээстэй улсын тухай 
Элдвийг ярихын хэрэггүй биз» 

Удаах даланг огтолж гарсан 
Урт замын тэнд хүрч 
Дахин гүүрээр гарахын үед 
Дараах жалганд олон хүн 
Аягүй чарлахыг бид сонслоо 
Арцалдах нүдэлдэхийг бас үзлээ. 

Нэн эгц цавчим хадыг 
Нэлэнхийд нь цавуу бүрхжээ 
Нэг их хэншүү гарч 
Нүд хорсгон, хамар цоргино. 

Гүн нүхний тэртээ ёроолыг 

Гүйцэд сайн харъя гэвэл 

Гүүрэн дээр гарах хэрэгтэй 

Өндөр дээр гараад хартал 

Өдий төдий олон хүн 

Өтгөн шингэний нүхэнд байгаа шиг 

Өмхий баасанд шигдсэн байлаа 

Лаг шивхэд холилдож гүйцсэн 

Лам хар нь үл ялгагдах 

Нэг хүн тэнд байлаа 

Надад тэр ингэж хэллээ: 

«Өмхий ялзмагт шигдэж орсон 
Өчнөөн олон хүн дотроос 
Өөрөө намайг юунд шохоорхов!» 

Өөрт нь би ингэж хэллээ: 

«Би чамтай дайралдаж явсан 
Бужгар үс чинь гялалзаж байсан 
Асар холгүй, тэрүүхэн тэнд 
Алессио ноёнтон шигдээстэй байна» 
Зулайгаа балбан тэр хэлэв: 

«Зусар бялдууч үгнээсээ болж 
Энэ урт хэлнээсээ болж 
Энд би орсон юм» 

Тэгтэл багш надад хэллээ: 
«Тонгойсхийгээд тийшээ хар, 

Заваан хумсаараа биеэ маажсан 

Завхай муу сэгсгэр хүүхэн 

Заримдаа суусхийж заримдаа өндөсхийнэ. 



Янхны дунд амьдарч байсан 

Яах аргагүй завхай амьтан 

Фанда гэдэг энэ эм 

«Ханав уу чи» гэж хоноцын асуухад 

«Харин чи мундгаа!» гэж хариулсан гэдэг 

Хамаг юмыг энд бид 

Ханатлаа үзэж нэгэнт амжлаа. 



АРВАН ЕСДҮГЭЭР ДУУЛАЛ 

Наймдугаар тойрог — Гуравдугаар жалга — Мяндаг тушаалын панзчид 

Аяа, Симон гэгч бөө минь 
Аяа, мөнхийн зовлонт түмэн минь 
Алт мөнгөнд улайран шунаж 
Ариун дагиныг та нар бузарласан 
Гурав дахь нүхэнд орсон та нарын 
Гутамшгийг ярих цаг болсоп! 1 * 

Нүхэн дээгүүр холбож татсан 
Нуман гүүр дээр бид гарлаа 
Нуранги хотгор руу бид харлаа 
Ухаан бодлын дээд тэнгэр минь 
Уул тал, тамын хязгаарыг 
Урлаж бүтээхдээ юутай сүрхий вэ? 

Ухаан зарахдаа юутай цэцэн бэ? 

Энд тэндгүй налуу цавчмаар 
Эрэг Гольдролын хавь орчмоор 
Эгнэсэн олон цооног байлаа 
Ариун Жованнийн сүмд байдаг 
Адис хүртээдэг гантиг тэвштэй 
Адил төстэй надад харагдлаа. 

Гай дайрсан хүүхдийг аврахаар 
Гантиг тэвшийг саявтар эвдсэн 
Муу хэлүүлэхээс хамгаалах баталгаа 
Миний энэ шүлэг мөн. 

Хөөрхий нүгэлтний бие нь нүхэнд, 

Хөл нь тэндээс цухуйж харагдана 
Хүн бүхний хөлийн уланд 
Хөх дөл дүрэлзэн асна. 

Томсон олсыг ч тасдаж хаямаар 
Тун ч сүрхий тийчилцгээж байна. 

Галаар тосыг төөнөн шатаахад 
Гадарга дээр нь дөл бадардаг шиг 
Өсгийнөөс аваад хумсыг нь хүртэл 
Өрвөлзсөн гал төөнөн хайрна. 

«Учир зүггүй тийчгэнэж байгаа 
Улаан гал авалцсан хүн 
Хэн болохыг багш минь та щ 
Хэлээч надад» гэхэд минь 
«Тэр намхан нурууг дамжаад 
Тэртээ дор чамайг аваачих уу? 


Өөрийн чинь надад тавьсан асуултыг 
Өөрөө тэр чамд хариулна» гэж 
Өршөөлт багш минь надад хэллээ 
Тэгэхэд нь би ингэж хариулав: 

«Таны хэлдэг таатай байна. 

Үг хэлээгүй байхад минь та 
Үнэн сэтгэлийг минь ойлгоод байна 
Эрх хүчийг нь шүтэж явууштай 
Эзэн дээд минь та билээ» 

Дөрөв дэх далан дээр бид гараад 
Зүүн гараа барьж явсаар 
Айхавтар гүн нүх сүвтэй 
Ангал жалга руу уруудан орлоо. 

Нүхэнд чихээстэй, хөлөөрөө тийчилсэн 
Нөгөө хүн рүү ойртож очоод 
Бөөцийлж явсан ачит багшийнхаа 
Бөөрнөөс би сая холдлоо 
«Тархиараа гадас шиг газарт шигдээстэй 
Та ер нь хэн чиг байсан 
Тэнхээ байвал үг хэлээч» гэж 
Түүнд би хандаж хэллээ. 

Алуулах хүн газар дороос 
Амиа гуйх тэрхэн үед 
Ялыг тунгаагч ариун санваартан 
Яг л над ш иг зогсдог байх 1 ® 

Тэр надад ингэж хэллээ: 

«Чи чинь ингэхэд Бонифаций юу? 14 ’ 
Цагаас урьтаад энд ирчих ээ юу? 

Он дараалсан, дээдсийн судар 
Олон жилээр алдсан байна 
Алт мөнгө, мяндаг тушаалаасаа 
Алжааж чи минь бүр уйдаа юу? 

Адгийн муу арга хэрэглэж 
Ариун сүмийг эзэгнэсэн биш үү!» 

Хэн нэгнийг гэнэт зэмлэхэд 
Хэргийн учрыг ойлгож ядан 
Айж ичиж зовдог ттт иг 
Алмайран гайхаж зогслоо би 
«Хүлээсэн хүн чинь би биш гэж 
Хэлээч» хэмээн шүлэгч өгүүлэхэд 
Хэлсэн ёсоор нь би хариулав. 

Тэгтэл тэр дагжин чичирч 
Тэсгэлгүй гиншин, санаа алдаад: 

«Тэгвэл юунд чи дуудав! 

Хэн байсныг минь мэдье гэж 


Хэцүү замыг туулж ирсэн бол 
Мэдэж ав, миний бие 
Мяндаг их тушаалтан байсан юм 
Баавгай овгоос гаралтай би 
Бамбаруушууддаа тусалъя, гэсээр 50 
Өмч хөрөнгө шунан хураасаар 
Өөрөө түрийвчинд орчихсон юм. 
Мяндаг тушаалын панз наймаачид 
Миний түрүүчийн пап лам нар 
Энд доор минь зөндөө бий 
Энэрэл өршөөлгүй хавчигдаж буй. 
Өөртэй чинь ярихдаа нэрийг нь дурссан 
Өнөө хүнийг орлон хэвтэхээс 
Өөр аргагүй болж байна. 

Өсгийгөө шатаалгасаар би энд 
Өчнөөн их удаж байна. 

Харин тэр их ламтны 
Хоёр хөлөөрөө толгой хийх 
Хугацаа нь минийхээс бага юм 
Тэгээд дараа нь өрнө зүгээс 
Тэрслүү муу хэрэг явдлаараа 
Хэнээс ч илүү нэгэн ламтап 51 
Хүрч ирээд эзэгнэх болно 
Маккавейн сударт Иасоныг хаан 
Машид энхрийлэн хайрладаг шиг 
Францын ван тэр хүнд 
Тун ч өгөөмөр байх болно» 

Үнэндээ цэцэн биш ч гэсэн 
Үгээ эвлүүлж ийн хэллээ: 

«Эзэн тэнгэр тэр Петрээс 
Ямар эрдэнэсийг горьдож байв! 

Сан хөмрөгийн түлхүүр өгөхөд нь 
Санаа сэтгэл нь хангалуун байв уу! 
«Дагаад яв» гэснээс өөр 
Даанч үг хэлээгүй шүү, дээ 
Эвийг эвдэгчийн байр суурь 
Эзгүйрч ирэхийн тэр цагт 
Матвейгаас эхлээд Петр бусдад нь 
Мөнгө зоос өгөөгүй юм шүү 
Чи эндээ ёрдойж бай, 

Чивэлт хэрэг хийсэн болохоор 
Нэгдүгээр Карлыг зулгуйдах гэсэн 
Нүгэлт мөнгөө сайн хадгал 
Дээр цагт чамд гардуулсан 
Дээдсийн түлхүүрийг чин сэтгэлээсээ 


Дээдэлж үздэг байгаагүй сэн бол 

Харанхуй тамд, энд ч гэсэн 

Хатуу үг хэлэх л байсан 

Сайн үйлстнийг нухчин дарж 

Саар явдалтныг магтан мандуулж 

Шунахай сувдаг сэтгэлээр та нар 

Шударга сүсэгтнийг гутааж бузарласан 

Ариун шашныг бузарлаагүй байхад 

Алсыг Иоани зөгнөн харж 

Улс улсын эзэн хаадтай 

Усан ,дээр самуурч байгаа 

Садар завхай эмийн дүрээр 

Санваартан та нарыг төсөөлж бичсэн 

Арван эвэртэй долоон толгойтой 

Аальгүй эмийн дүрээр дүрсэлсэи 1 ' 2 

Алт мөнгө одоо та нарт 

Авралт бурхан болсон байна 

Онгон шүтээн тахигчид ч гэсэн 

Орь ганцад залбирдаг байтал 

Одоо харин та бүхэн 

Олон шүтээнтэй болсон байна 

Аяа, Константин, чиний хаанчлал 

Ариун сүсэгтэнд хайрласан хишиг 

Үйл зовлонг хорвоод авчирч 

Үнэн магадад ер хүргэсэш үй» ’ 1 

Учирлаж миний ингэж ярихад 

Уярсан ч юм уу, уурласан ч юм уу, 

Уйгагүй хөлөөрөө тийчилж байлаа. 

Үнэн үг хэллээ хэмээн 

Үнэхээр сэтгэл нь баяссан бололтой 

Өршөөлт багш минь мишээн хараад 

Хоёр гараа элгэндээ тэврээд 

Холхи замаасаа эргээд ирлээ 

Ачит багш минь намайг тэвэрсээр 

Алжааж ядрахыг үл мэдэн 

Хоёр даланг хооронд нь холбосон 

Нуман гүүрний дээгүүр өргөөд 

Хадан цохион дээр зөөлөн тавив. 

Янгир дүүлсэн ч халтирч мэдмээр 
Яггүй эгц цохио байлаа. 

Өөр нэг нарийхан жалга 
Өмнө минь зурайн харагдлаа. 


ХОРЬДУГААР ДУУЛАЛ 

Наймдугаар тойрог —Дөрөвдүгээр жалга — Мэргэлэгчид 

Гурамсан найргийнхаа нэг дэх бүлгийн 
Хорьдугаар дуулалд орлоо би 
Гуниг зовлонд гүнээ нэрвэгдэж 
Хохирон сүйрэгчдийн тухай өгүүлнэ. 

Анх өмнө минь илхэн харагдсан 
Ангал нүхнээс уйлах сонсогдлоо. 

Ажиж харъя гэж би бодлоо 
Ариун шашны ёслол үйлдэх мэт 
Алгуур алхалж, уйлж хайлсан 
Дүлий дүнбэ түмэн хүн^ 

Дүгрэг нүхэнд байхыг харлаа 
Хүн бүрийг ажиж хартал 
Хүзүү толгой нь эвгүй мушгирч 
Ар тийшээ харсан байлаа. 

Анир чимээ үл гарган 
Арагшаа ухрахаас өөр замгүй, 

Урагшаа харах ямар ч аргагүй 
Халтай муухай өвчнөөс болоод 
Хамаг бие татах нь буй. 

Эдний харин ингэж бэртсэн нь 
Эмгэгээс болсон гэхэд хэцүү. 

Эрхэм уншигч минь, тэнгэр танд 
Энэ миний шүлэг зохиолоор 
Ээлтэй сургамж хайрлах болтугай! 

Бөндгөр толгой нь хойшоо харчхаад 
Бөөн бөөн хар нулимс 
Бөгсийг нь дагаад урсаж байхыг 
Хажуухнаас нь би харсаар атлаа 
Харамсахгүй байж болох уу та минь 
Хад түшээд би уйллаа 
Халамжит багш минь ингэж хэллээ: 

"Хөөе, чи чинь яаж байна аа! 

Хахир хатуу сэтгэлтэн энд 
Харин сайн гэгддэг юм. 

Тэнгэрийн шийтгэлийг хүлээхийн цагт 
Тэрсэлж унтууцдаг тийм амьтан 
Хэн хүнээс илүү их 
Хэрэг тарьсан байдаг бишүү? 

Гайтай фивчүүдийн харсаар байтал 


Газрын гаваар далд орсон 
Амфиарай хаан тэр байна 
Ажиж сайн хараарай чи 
«Хаашаа чи яваад өгөв! 

Хамаг цэргээ яагаад орхив!» гэж 
Хашхиралдаж хойноос нь дуудсан гэдэг 
Эндсэн хаан ангал руу унаж 
Эрлэг Миност баригдсан гэдэг 1 ' 5 
Ар далаараа чээж хийснийг нь, 

Алсын юмыг үзсэний учир 
Арагшаа өсгийгөө хардаг болсныг нь 
Ажиж харж байгаа биз дээ 
Нөхөр байснаа эхнэр болсон 
Нөгөө Тиресий энэ байна 
Хоромхон зуур хамаг бие нь 
Хувирч ондоо болсон гэдэг 
Тэгээд дараа нь тэр хүн 
Таягаа далайгаад могойг цохитол 
Урт сахал нь дахин ургаад 
Урьдын байдалдаа орсон гэдэг ® 

Арунс мэргэч түүний хойноос 
Ар талыг урагш хөдөлгөнө 
Өндөр сайхан уул нуруутай 
Өргөн их тал бэлчээртэй 
Каррар, Луни хотын орчим 
Гантиг чулуун агуйн дотор 
Ганцаараа Арунс аж төрж 
Шөнийн тэнгэр, уудам тэнгисийг 
Ширтэн ширтэн суудаг байжээ. 

Дэл шиг унжсан их үсээрээ 
Дэлэн хөхөө хааж хучсан 
Тэр хүүхэн хэн бэ гэвэл 
Тиресийн охин Манто билээ. 

Тиресийн охин тэнэж явсаар 
Төрсөн нутагт минь ирсэн юм 
Тэр тухай яримаар байна 
Зовлонт Манто өнчин хоцроод 
Золгүй Вакхын боол болж 
Он жил удан удтал 
Олон газраар тэнүүчилсэн юм. 

Тэртээ тэнд дээд тивд 
Тэнүүн сайхан Итали оронд 
Тиралли цайзын ойр хавьд 
Германы хилийн уулсын дэргэд 
Гэрэлт Бенако нуур бий. 


Гарда Валькамоникийн хавь орчмоос 
Газар сайгүй булаг ундарч 
Альпын нуруугаар дамжин урсаад 
Бенако нуурт цутган ордог юм 
Верон, Брешья, Тридент хотын 
Санваартан лам нар сүсэгтэн олныг 
Адисалдаг газар тэнд бий. 

Бялхсан нуурын нам хөндийд 

Бат сүрлэг Пескьерийн цайз 

Барган, Брешийнхнийг айлган сүрдүүлнэ. 

Элст Бенакийн бялхам уснаас 

Эрчимт гол эх авч 

Ээрэм талаар жирэлзэн урсана 

Гард нуураас Минго ундарч 

Говерно гацааны орчимд хүрээд 

Гайхам По-д цутган замхарна 

Голын ус зам зуураа 

Гуу жалганд тунарч тогтоод 

Хуурай зун хатаж ширгээд. 

Хумх өвчний үүр болно 
Хувхай эм энд ирээд 
Хуурай газар намгаас олоод 
Атар зэлүүд тэр арлыг 
Амь хоргодох газраа болгожээ 
Хүүхэн тэгээд хэдэн зарцтайгаа 
Хүн олноос зожгирон суужээ 
Ямагт мэргээ хийсээр байгаад 
Ясаа тэндээ тавьсан гэдэг. 

Энэ арлын хавь ойролцоо 
Булан тохой элбэг болохоор 
Эргэн тойрны омог нутгийнхан 
Энд хожим нь нүүж иржээ 
Хувхай ясан дээр хот байгуулж 
Эртнээс сонгосон хөндийн нэрээр 
Энэ хотыг Мантуй гэсэн юм 
Алсын хараагүй Касалоди гэгчийг 
Аргат Пинамонте дарах хүртэл 1 " 

Энэ хот олон хүнтэй, 

Ид сайхан цэцэглэж байсан юм. 

Эх сайхан нутгийн минь тухай 
Энэ домгоос өөр зүйлийг 
Элдэв хүнээс сонсвол чи 
Үнэн байдалд үл нийцэх 
Үг гэдгийг чи мэдээрэй» 

Хариуд нь би ингэж хэллээ: 


«Халамжит багш минь таны үгэнд 
Халуун сэтгэлээсээ итгэж байна 
Ондоо хүний хэлсэн үгэнд 
Огтхон ч би үл итгэнэ 
Хариу надад хэлээч та: 

Хажуугаар яваа улсын дотроос 
Харааг чинь булаамаар хүн байна уу? 
Харин үүнийг л мэдмээр байна» 

Хариуд нь багш ингэж хэллээ: 

«Улаан хүрэн биеийг нь хучсан 
Урт сахалтыг Эврипил гэдэг юм 
Грек түмэн дайнд бэлтгэж 
Гэртээ багачууд хүүхдээ орхиж 
Тромийн эсрэг тэмцэж явсан 
Тэр цагт мэргэч байсан юм 
Эврипил Калхант гэгчтэй хамт 
Авлид хотоос хөлөг онгоцнууд 
Аянд гарах өдрийг мэргэлсэн юм 
Эврипилийн тухай би өөрийн 
Эмгэнэлт зохиолыг эвлүүлж бичсэн юм 
Сайн мэднэ, чи түүнийг 
Санаж байгаа, нэгд нэгэнгүй. 
Дараачийн энэ эцэнхий хүнийг 
Микеле Скотто гэдэг юм 
Илбийн арга ухаандаа тэр 
Их сүрхий гэгддэг байсан юм 
Дараачийн хүнийг Бонатти гэдэг юм 
Дэргэд байгааг нь гуталчин Азденте^ 
Арьс шөвөгтөө харам байсан юм 
Арай хожуу ухаарсан юм 
Элдэв юм мэргэлсээр байгаад 
Ээрүүл зүүгээ мартаж орхисон 
Өвс чанаж балин хийдэг 
Өөдгүй нүгэлтнүүд энэ байна 
Аялах цаг нэгэнт боллоо; 

Тэнгэрийн яг гол дунд 
Тэргэл саран мандан гийж 
Баглаа гишүү барьсан Кай I г та 
Баруун тийшээ тонгойн буув 
Өчигдөр шөнө тэргэл сар 
Өтгөн ойг гийгүүлж байспыг т 
Өөрөө чи санаж байгаа» 

Явдал дундаа багш надтай 
Ярьсан зүйл энэ байна. 


ХОРИН НЭГДҮГЭЭР ДУУЛАЛ 

Наймдугаар тойрог — Тавдугаар жалга —Хахуулъ авагчид 

Өөрийн туульсын үйл явдлаас 
Өөр юм ярьсаар явж 
Гүүрээс гүүрэнд дамжин явахдаа 
Гүнзгий цавчмын эгц дээрээс 
Хилэнгийн нүхний гуу жалганд 
Хэлмэгдэж зовогсдыг бид харлаа 
Тамын тэр гуу жалга 
Тас хар өнгөтэй нь гайхмаар 
Өвөл болоход Венецийн боомтод '- 1 
Өмхөрч хуучирсан завийг шавахаар 
Өтгөн их давирхай буцалгана. 

Хүн бүхэн өвөл цагийн 
Хүнд чухал ажил хийнэ. 

Нэг нь сэлүүрийн мод засна, 

Нөгөө нь тэвшний цоорхой бөглөнө 
Зарим нь завины хошуу засна 
Зарим нь хойд хэсгийг нь дархална 
Зарим нь шинэ завь хийнэ 
Зарим нь олсоор тор нэхнэ 
Зарим нь далбаанд нөхөөс тавина 
Үүнтэй адилхан, харин тэгэхдээ 
Халуун галын илчээр биш 
Хан тэнгэрийн мутрын хүчээр 
Өтгөн их хар давирхай 
Өмнө минь буцлан бургилж байлаа 
Хавь ойрын эгц цавчим 
Хад чулуунд наалдсан байлаа 
Давирхай дотор юу байгааг 
Даанч би мэдэж чадсангүй 
Халуун давирхай бургилан хөөсөрч 
Хааяа заримдаа хөөрч ирснээ 
Харсаар байтал намжиж загсана. 

Үүн дотор юу байгааг 
Үзье гэж би хичээлээ 
Харин тэгтэл миний багш 
Халамжит гараараа намайг татаад 
«Хараач хараач!» гэж хэллээ 
Аюул ирэхийн цагт хүн 
Айж балмагдахын туйлд хүрч 


Ум хумгүй зугтаж гүйхдээ 
Нүд салгалгүй эргэж хардаг шиг 
Хажуу тийшээ эргээд хартал 
Хав хар нэг чөтгөр 
Уулын жимээр биднийг чиглээд 
Учир зүггүй гүйж явна 
Аяа, түүний төрх байдал 
Аймшигтай догшин, сүрдмээр байлаа! 
Жигүүрээ дэлгээд жирэлзэн гүйх нь 
Жигтэйхэн муухай, жигшмээр байлаа! 
Мөнөөхөн чөтгөр нэг нүгэлтийг 
Мөрөн дээрээ шуудай шиг тохоод 
Хоёр хөлийнх нь борвиноос бариад 
Хадан дээгүүр харайлгаж явлаа 
Гүүрэн дээр тэр чөтгөр 
Гүйж гараад ингэж хэллээ: 

«Аяа, харуулын зэвсэгт чөтгөрүүд ээ, 
Ариун Зит хотоос та нарт 
Ахлагч тэргүүнийг илгээж байна! 

Авч үзээрэй, та бүхэн 

Хотод хүн цөөнгүй бий 

Хожим би дахин ирнэ 

Хахууль авалгүй ганцхан Бот уро 1 ' 2 

Харин тэнд амьдарч буй 

«За» гэхэд «үгүй» гэсэн нь 

Засгийн хөрөнгийг сольж байгаа хэрэг» 

Тэгнэсэн хүнээ шидэж орхиод 

Тэр чөтгөр хадны уруу 

Тэнхээ мэдэн давхиж одлоо 

Хулгайч руу дайрах нохой ч ийм 

Хурдан үсэрч үл чадъюу 

Давирхайд живснээ нөгөө хүн 

Дахин хөвөөд гараад ирлээ 

Хамаг нүүр нь харахын аргагүй 

Хав хар болсон байлаа 

Гэтэл харин хэдэн чөтгөр 

Гүүрэн доороос хашхирч байна: 

«Ариун Ликишг’ хар шүтээнийг 
Анхаарч бид тахидаггүй шүү! 

Серкьо гол биш шүү энэ чинь, 

Сэлэхэд тийм ч амаргүй байх! 

Дэгээнд маань хэрэв орохгүй гэвэл 
Давирхай руугаа шумба чи 
Нөгөө нүгэлтний хоёр бөөрийг 
Зуугаад жадаар хатгаж орхив 


«Тонгоч наанаа, харин чи 
Толгойгоо бүү ил гарга; 

Нүднээс далд наад дотроо 
Нүгэлт мэхээ хий» гэцгээв. 

Тогоонд чанасан мах хөвөхөд 
Том сэрээгээр доош нь дар гэж 
Тогооч зарц нартаа хэлдэг лүгээ 
Тун ч адилхан харагдаж байлаа 
Халамжит багш минь ингэж хэллээ: 
«Харах нүдэнд өртөхгүйн тулд 
Хад чулууны ард нуутд 
Хар газарт наалдаад хэвт 
Аюул надад учирна гэж 
Айх явдал огт байхгүй: 

Анх удаагийн хэрэг би ттт 
Тулж мөргөлдөж явлаа би, 

Тун ч битгий санаа зов» 

Халамжит багш минь гүүрээр гараад 
Хад хавцлын захаар явахдаа 
Хатамжилж сэтгэлээ чанга барилаа 
Зургаа дахь жалганы ирмэгээр явахдаа 
Зориуд тайван байх гэж хичээлээ 
Газар сайгүй бадарлаж явдаг 
Гуйлгачин хүн рүү бүлэглэн дайрдаг 
Галзуу догшин ноход адил 
Урт дэгээгээр тэд сүрдүүлж 
Уулгалан дайрлаа, гүүрэн доороос. 
Ухаант багш минь ингэж хашхирав: 
«Уурлахаа та нар больж үз, 

Урт дэгээнийхээ хурц шүдээр 
Урж тасдахаа түр азна! 

Та нарын нэгтэй ярилцмаар байна, 
Тэгээд яахаа өөрсдөө мэд» 

«Урт сүүлт гараад ир» гэж 
Учир зүггүй бүгд хашхирав 
Нэг чөтгөр гараад ирлээ 
Нөгөөдүүл нь харж зогслоо 
«Яах вэ би?» гэж тэр үглэнэ 
Ялдамхан багш минь ингэж хэлэв: 

«Та нарын хатгалгад үл өртөн 
Тэнгэрийн зарлиг, хувь тавиланг 
Тэрсэлсэн бол би энд, 

Хүрч ирж чадах байсан уу? 

Хэлээч надад, Урт сүүлтээ? 

Эндээс зайл, тэнгэр намайг 



Энэ хүнтэй эзгүй жалгаар 
Хамт яв гэж над айлдсан юм» 

Харин тэгээд нэг хартал 
Ууртай чөтгөр шалдаа бууж 
Урт дэгээгээ газарт унагаж 
«Энэ хүнтэй эрслэн тулалдах нь 
Эвгүй юм даа» гэж хэллээ 
Ачит багш минь надад хандан: 

«Асгын цаана нуугдаад яах вэ, 

Айлгүй наашаа гараад ир, 

Араас минь дагаад буу» гэв 
Хурдхан алхаад багш руу зүглэв 
Хувхай чөтгөрүүд урагшаа давшив 
Хуурах нь тэд гэж би айв 
Дайчин эрс капропоос 1 гарч 
Дайсны хүчинд хиар цохиулаад 
Айж сандарч байсан үе 
Аргагүй миний санаанд орлоо. 

Хамаг биеэрээ аврал эрж 
Хайрт багшдаа ойртож наалдаад 
Булай догшин зэвүүн харцтай 
Буг чөтгөрүүдийг ажиж харлаа. 

Нэн урт дэгээгээ тонгойлгон 
Нэг нь нөгөөдөө ийн хэлэв: 

«Аль вэ байз, энэ хүнийг чинь 
Араас нь нэг дүрээд үзэх үү?» 

«Хашхирч чарлатал нь ингээд хатгая» гэж 
Хажуу дахь чөтгөр нь хариу хэлэхэд 
Газарч багштай үг солилцохоор 
Гарч ирсэн нөгөө чөтгөр 

«Тэнэг золиг, аядаж үз» гэжТүүнд хандан чанга хашхирав 
Тэгээд бидэнд ийн өгүүлэв: 

«Та хоёр энэ далангаар 
Зүглэж явахын аргагүй боллоо 
Зүтгээд зүтгээд нэмэргүй боллоо. 

Зургаа дахь гүүр нь эвдэрсэн байна 
Зам нэгэнт тасарсан байна 
Заавал та нар явъя гэвэл 
Зам мөртэй тэр газарт 
Энэ далангаар дамжиж очвол 
Энүүхнээр нь чөлөөтэй гарна. 

Энэ газар замгүй болсоор 
Өчигдөр таван цагаар хожуу 
Нэгэн мянга хоёр зуун 
Жаран зургаан жил өшөрөв" 


Тэр газарт хийх юм бий — 

Түмэн олон даарсан эссэнийг 
Тэнд очиж үзэж болно 
Тэднээс та нар бүү ай 
Тэдэнтэй та нар зоригтой явцгаа» 

Дараа нь тэр ингэж хэлэв: 

«Далиу жигүүрт, өвгөн та нар, 

Аяа, чи муу нохой, 

Аян замдаа одоо гарцгаа! 

Аравтын даргаар Сахалт явна 
Луу, Зодооч, Соёот бодон, 

Нохойн хамуу, догшин Шар 
Новшийн маягт тэдэнтэй явна. 

Буцалж боргилсон тэр цөөрмийг 
Бүгдээрээ та нар үзэж харцгаа 
Бүтэн байгаа далан хүртэл 
Бүрэн энх очих болтугай» 

Эрхэм багшдаа би хэллээ: 

«Эш-ш, багш минь, юу вэ энэ чинь? 

Эднийг дагуулаад яах юм бэ? 

Та замаа мэдэх болохоор 
Тааваараа ингээд хоёулаа явъя 
Хараа чинь хэрэв хурц байгаа бол 
Хар л даа та, сайн хар: 

Аягүй дохиж шүдээ хавирч 

Авирлаж аашлахыг нь харахгүй байна уу?» 

Багш надад ингэж хэллээ: 

«Битгий ай, түгшихийн хэрэггүй 
Чанагдаж байгаа хөөрхсийг айлгахаар 
Чадлынхаа хирээр хавирч л байг!» 

Тэгтэл тэр олон чөтгөр 
Тэртээ зүүн далан руу хөдлөв. 

Нөгөө хэд тус тусдаа 
Нууц дохио даргадаа өгч 
Шүднийхээ завсраар хэлээ гаргав 
Харин тэгтэл нөгөө чөтгөр нь 
Хошногоо гаргаж тэдэнд харуулав. 



ХОРИН ХОЁРДУГААР ДУУЛАЛ 

Наймдугаар тойрог — Тавдугаар жалга (үргэлжлэл) 

Аймшигт тулаан, аяллын үед 
Аврал эрж зугтах үед 
Хүй олон морьтон цэрэг 
Хөдөлж байхыг би харсаан 
Аяа, аретинчууд та бүхнийг 
Айлган довтлохыг үзсээн бим« 

Бүрээ бишгүүр хангинатал татаж 
Бөмбөр харанга нижигнэтэл дэлдэхэд 
Эсвэл өндөр цамхаг дээрээс 
Эхэлж хөдлөхийн дохио өгөхөд 
Этгээд журмыг итали ёсонд тааруулан 
Урт жад, илд мэсээр 
Уулгалан тулалдахыг харсаан би, 

Модон цоорын яруухан эгшгээр 
Морьтой, явган олон цэрэг цуван 
Эрэмгий далбаат хөлөг эгнэлдэх нь 
Эрэг одод хоёр ээлжлэх шиг болж 
Энгүй сонин үзэгдэл болдгийг 
Эртнээс хойш би огт үзээгүй юм байна 
Арван чөтгөртэй бид явлаа; 

Аятайхан хамтлаг байгаа биз! 

Дуган сүмд лам нар хүндтэй 
Дарсны мухлагт архичид хүндтэй, 

Тамын амьтад тамдаа жаргалтай 
Ардын энэ цэцэн үг 
Аргагүй санаанд орж байна. 

Ямар улс дотор нь байгааг 
Ялгаж харахыг ихэд хичээн 
Өргөн хотгор руу ажиж харвал 
Дайвалзсан завиа авраг гэж 
Далайчин олонд дохио өгч 
Давалгаан дээгүүр нуруугаа гаргадаг 
Дельфин хэмээх загас мэт^ 

Тэр улсын зарим нэг нь 
Тэсэхэд бэрх тамаас мултрах гэж 
Дал мөрөөрөө гарч ирснээ 
Дахиад гэнэтхэн алга болно 
Намагт жалганы зах хөвөөгөөр 
Налчгар биеэ далд хийгээд 


Нармайгаа дөнгөж цухуйлгасхийгээд 
Нам хэвтдэг мэлхийнүүд шиг 
Нүгэлтэн олон хоёр эгнээгээр 
Нүүрээ цухуйлган хэвтэж байснаа 
Сахалтын сэмхэн очихыг харангуут 
Сандран мэгдэж доошоо шумбана 
Нэг мэлхий цухуйгаад шумбахад 
Нөгөө нь байрандаа үлддэг шиг 
Нэг нүгэлтэн хоцорч орхижээ: 

Өнөө түүнийг эргэн санахад 
Өр зүрх минь шимшрэх юм 
Ширүүн авирт Нохойн хамуу 
Ширэлдсэн үснээс нь гохдож аваад 
Уснаас халиу татах адил 
Урт дэгээгээр эрэгт гаргалаа 
Тэр хэдийн нэр хочийг 
Тэгэхэд би тогтоож авсан юм 
Анх тэднийг сонгон авч 
Аянд гарч явах зуур 
Бие биеэ хашхиран дуудахыг нь 
Би анхааран сонсож явсан юм 
«Ай хө, догшин Шараа, 

Аваад яв, энэ амьтныг 
Арьсыг нь хуулж өвчөөд хая!» гэж 
Ам амандаа үхээрүүд хашхиралдав 
Ачит багшдаа би хандаж: 

«Атаат дайснаа барьж авсан 
Аюулт энэ муухай амьтан 
Хэн гэдэг хүн болохыг 
Хэлж егнө үү багш минь?» гэв. 

Түүнд дөхөөд багш асуув 
Тэр хариуд нь ингэж хэлэв: 

«Аав минь бүр туйлдаж гүйцээд 
Аль байдгаа үрж сүйтгээд 
Арчаагүй ядуу болсон болохоор 
Ээж минь намайг албат болгохоор 
Эзэн ноёны эрхэнд өгсөн юм 
Онцгой сайн Тебальд 1 ' вангийн 
Ойрын хүн боллоо би 
Эрх дархтай болсон хойноо 
Элдэв хахууль зөндөө авлаа 
Тэгээд л би энэ давирхайд 
Тэсгэлгүй шаналан, уйлж сууна» 
Тэгтэл Бодон гэнэт дайрч 
Тайгын гахайнх шиг урт соёогоор 


Тэр хүнийг хадарч эхэллээ 
Амттайхан хулгана байна гэдгийг 
Ажигч муурууд мэдэв бололтой. 
Тэгтэл Сахалт түүнийг тэврээд 
«Тусламж хэрэггүй, орхи» гэв 
Дараа нь тэр багш руу хараад 
«Дайрч хэрчиж тасдаагүй дээр нь 
Даруйхан яривал ярь» гэв 
«Лайгаа энд эдлэгсдийн дотор 
Латин нутгийнхан байна уу, үгүй юу!» 
Түүнээс багш ингэж асуухад 
«Тэдний нутгийн хавиас ирсэн 1 ® 

Тэр хүнтэй саяхан уулзлаа 
Дахиад би түүнтэй адилхан 
Давирхай дотор живж орсноос 
Дэгээ савраар самардуулсан нь дээр» 
Хэрцгий Зодооч хүрч ирээд 
«Хэтэрхий бид удаж байна» гээд 
Барьсан гохоороо шууг нь тасдаж 
Бөөн мах өм авлаа. 

Тэгтэл Луу хөлийг нь хугалах гэж 
Тэндээс гэнэт эрэмцэн ирлээ. 

Аравтын дарга ширүүн хартал 
Арцалдаж зөрөхөө тэд болилоо 
Энэ удаад тэд бүгдээр 
Эвлэрч, учраа олов бололтой. 

Арьс махаа өм татуулснаа 
Ажиглаж нөгөөдөх нь харж байлаа 
Ачит багш минь ингэж асуулаа: 

«Энд уул дээр чи үлдээд 
Энэрч хэнийг хамгаалсан юм бэ?» 
Хариуд нь тэр ингэж хэлэв: 

Галлур нутгийн Гомита 17 " гэгч 
Гайтай муу, худалч амьтан 
Эзэн ноёныхоо дайсныг бариад 
Элдэв үгээр магтуулж байгаад 
Хамаг гэмийг нь нууж дараад 
Хахууль авч сулласан гэдэг 
Ашиг олз хайж явдаг 
Айхавтар сүрхий хахуульч байсан юм 
Энэ хүн Микеле Цанктай 
Энд үргэлж найзалдаг юм 
Цанке гэдэг нь логодарын хүнш 
Сардинд байсан үеэ тэд 
Сайрхаж үргэлж ярьдаг юм 


Ярзайж байгааг нь хараач, та нар! 

Яриагаа би үргэлжлүүлмээр байна 

Харин тэгтэл гохоороо тэр 

Хамаг нурууг минь шалбалж гүйцлээ» 

Тэгтэл Зодооч урагшаа гараад 
Тэмцэлдэхээр зэхэхийг дарга нь хараад 
«Зайл чи, махчин шувуу!» гэж 
Зандрангуй ширүүн түүнд хэлэв 
Ичингүйрч зовсон нөгөө хүн 
Ингэж дахин ярьж эхэллээ: 

«Тоскан, ломбардынхантай учиръя гэвэл 
Тусалж егье, би та нарт 
Магад хэн ч хорлохгүй гэдгийг 
Манайханд сайн мэдүүлэхийн тулд 
Мангас чөтгөрүүд холдох хэрэгтэй 
Ганцаараа би энд суугаад 
Гаргая гэвэл долоог ч гаргана 
Хэн нэг нь хөвөөд ирвэл 
Хэзээнээс энд заншсан ёсоор 
Өчүүхэн төдий исгэрэнгүүт л 
Өөдөө тэд гараад ирнэ» 

Тэгтэл Нохой хоншоороо өлийлгөж 
Толгой юугаа хачин сажлаад: 

«Шумбан орох гэж Зальт маань 
Шулуудаж байгаа бололтой» гэв 
Аюултай муу явдалд мэргэжсэн 
Аргат түүнд ингэж хариулав; 

«Өөрсдийнхөө зовлонг хүндрүүлсэн болохоор 
Үнэхээр би зальт бишүү!» 

Түргэн зантай, Далиу жигүүрт 
Тэдэнтэй зөрөлдөж ийн хэллээ: 

«Аюулт гүн рүү үсрээд орвол чинь 
Араас чинь би дагаж орохгүй, 

Давирхай дээгүүр зүгээр л би 
Далавчаа дэлгээд нисэн өнгөрнө 
Довон дээрээс бид бүгдээр 
Доошоо буугаад тэнд очно 
Манайхныг чи аль зэрэг 
Маллаж чадахыг чинь харъя байз!» 

Асар сонин шинэ гайхамшгийг 
Анхаарч үзээч, эрхэм уншигч минь: 

Хараагаа бүгдээр тийш нь хандуулав 
Хамгийн зөрүүд пь 1 эхлээд харав 
Өнөө наварр хүн эгзгийг нь тааруулаад 
Өсгийгөөрөө газарт тулаад 


Бусад нөхдийнхөө энэ хөдөлгөөнөөс 
Бултасхийгээд зайлж одлоо 
Тэрхэн үед хүн бүхэн 
Тэсгэлгүй ичиж мэгдэн сандрав. 

Гол захирагч 171 машид хилэгнэн 
Год үсрээд ийн хашхирав: 

«Гайгүй, чамайг барихдаа барина!» 
Даанч тэр хүрч амжсангүй, 

Далавчаа дэвээд гүйцэж чадсангүй 
Давирхай руу цаадах нь шумбаад оржээ 
Хэнхдэгээ түнхийлгээд нөгөө чөтгөр 
Хэцүүдсэн байртай дээшээ хөөрөв 
Нуурын нугас, шонхор дайрахад 
Нугдгасхийгээд ингэж шумбадаг 
Махчин шонхор олзоо алдаад 
Машид хилэгнэн ингэж буцдаг 
Өвгөн чөтгөр уурлаж уцаарласаар 
Өнөө гайхлыг барьж авахаар 
Өшрөн улайрсаар хойноос нь нисэв 
Даварсан хахуульч далд ормогц 
Далавчит чөтгөр хажуу дахиа самардаж 
Давирхайн дээр барилцаж авлаа 
Хажуу дахь нь бас хурц хумстай 
Харцага гэдэг шувуу байжээ 
Харсаар байтал тэр хоёр 
Халуун давирхай руу орж явчихлаа 
Тэсэхийн аргагүй төөнөм халуун 
Тэр хоёрыг салгаж орхилоо 
Тэгэвч жигүүр нь зад наалдаад 
Тэндээс гарахын аргагүй боллоо 
Саахалтын бүх чөтгөртэй адил 
Сахалтын сэтгэл түгшин зовж 
Дөрвөн чөтгөрийг дэгээгээ аваад 
Дөтийн жалгыг харай гэв. 

Тэд бүгдээрээ тэр дорхноо 
Тэнд эндээс дов руу буув 
Давирхайд шигдсэн нөгөө хоёр руу 
Дэгээгээ тэд ойртуулж өгөв 
Харин нөгөөдүүл нэгэнт живээд 
Халуун хайлмагт жигнэгдэж байв 
Ид тэдний тарчилж байхад 
Бид хоёр зайлж одлоо. 


ХОРИН ГУРАВДУГААР ДУУЛАЛ 

Наймдугаар тойрог — Тавдугаар жалга (гпөгсгөл) — Зургаадугаар жалга, Зусардагсад 

Үл мэдэх харгуй замаар 
Үг дуугүй, өөр ханьгүй 
Ариун ёст лам хувраг ттт иг 
Ар араасаа цувран бид явлаа 
Энэ саяын тулааныг дурсахдаа 
Эзопын найруулан зохиож гаргасан 
Хулгана мэлхий хоёрын тухай 
Хуучин үлгэрийг аргагүй сапалаа 74 
Тэр энэ хоёр тохиолдолд 175 
Тэнцүүхэн анхаарал тавих юм бол 
«Одоо», «Дорхноо» гэдэг маань 
Тэр хоёр тохиолдлыг бодвол 
Тэс ондоо зүйл байна 
Бодлоос бодол ургадаг болохоор 
Нэг бодол нөгөөгөөр солигдож 
Айж эмээсэн миний сэтгэл 
Аргалахын эрхгүй хүнд боллоо 
Би тэгээд ингэж бодлоо: 

«Биднээс болж тэд баларлаа 
Өчнөөн их хохирсон болохоор 
Өшөө хонзон заавал өвөрлөнө 
Уулын догшин авир дээр нь 
Уур хилэн нэмэгдээд ирэхлээр 
Бүжин туулайг нохой элдэхээс 
Бүр ширүүн тэд дайрна» 

Үнэхээр их айснаас болоод 
Үс минь өрвийтөл босоод ирлээ 
Анир чимээгүй түр зогсоод 
Авралт багшдаа ингэж хэллээ: 

«Хойноос тэд хөөж явна, 

Хоёулаа хурдхан нуугдаж үзье 
Хортон чөтгөрүүдээс айж байна 
Сэтгэлд минь дүр нь илхэн байна 
Сонорт минь чимээ нь тодхон байна» 

Тэгтэл багш ингэж хэллээ: 

«Би өөрөө тунгалаг шил^ байсан бол 
Битүү гуниглахаас чинь аль түрүүнд 
Байдал төрхийг чинь тусгаж авах биз 
Аливаа бодол чинь надад шингэж 


Алхаа гишгээ, нүүр царай ч 
Адилхан болсон ттт нг байна 
Эгшин зуур миний бие 
Энэ шийдвэрийг бодож оллоо 
Удаах жалганд бууж ороход 
Уулын хажуу эвтэй байвал 
Гүйгээд гүйгээд, тэр чөтгөрүүд 
Гүйцэж барих нь нэгэнт өнгөрнө» 

Багш үгээ дуусаагүй байтал 
Балагт чөтгөрүүд ойртоод ирлээ 
Жигүүр юүгээн дэвэн дэвсээр 
Жигтэйхэн хурдан дөхөөд ирлээ 
Түчигнэн шуугихад гэнэт сэрээд 
Түймэрт автсан гэрээ хараад 
Хонгор үрээ шүүрч аваад 
Хувцас хунараа өмсөж амжилгүй 
Халуун амиа огт хайхралгүй 
Энхрий хүүгээ бодон бодсоор 
Эх хүн сандран гүйх мэт 
Агшин зуур хөөрхий намайг 
Ачит багш минь барьж аваад 
Ангал нүхийг тойрон хүрээлсэн 
Айхавтар цавчим руу хоромхон зуур 
Ар нуруугаараа гулгаад явчихлаа 
Усан тээрмийн хүрдийг эргүүлэгч 
Урсах голын уснаас түргэн хөдөлж 
Өрлөг багш маань намайг 
Өндөр хадан дээрээс өөрийн хүү шигээ 
Өргөж аваад урагш тэмүүллээ 
Өргүү цавчмыг дагаад явлаа 
Ангалын ёроолд бууж ирэх үед 
Аюулт чөтгөрүүд яаран гүйсэн ч 
Бидний саяхан дайрч гарсан 
Бул чулуунд дөнгөж хүрч байлаа 
Би ч тэгээд айхаа болилоо 
Тав дахь нүхний харуул манаа 
Тэднийг хэдий занан зүхэвч 
Тэндээс нэг нь ч хөдөлж өгсөнгүй 
Эгц хадны тэртээ доор 
Эрээн мяраан гоё хувцастай 
Алжаасан, уйлсан олон хүн 
Алгуур, цөхрөнгүй сажлан алхална 
Нөмрөг жанч бүгд хэдэрч 
Нүдээ дарсан шашир өмсжээ; 

Клунийн дуганы лам хуврагт 



Ийм хувцас хийдэг гэнэ 
Гаднаа алтадмал, нүд гялбамаар 
Дотроо тугалга шиг хүнд нөмрөг 
Хэрцгий догшин Федерик хааны 
Хэрэгтэнд нөмрүүлж шатаадаг байсан 
Тугалган жанч^ үүний дэргэд 
Тун ч хөнгөхөн санагдах сан биз 
Аяа, тэднийг мөнхөд дарсан 
Айхавтар хүнд өмсгөл байна! 

Зүүн тийшээ тэдэнтэй хамт 
Зүглэн явж гиншихийг нь сонслоо 
Гэвч тэд хуягтаа түүртээд 
Гишгэж хөдлөх нь маш удаан, 
Өөрсдөө бид алхам тутамдаа 
Өөр хүнтэй зэрэгцэж явсан юм. 

Тэгээд би багшдаа хэллээ: 

«Таньдаг мэддэг хүн байж магад 
Та тэгвэл эрж олооч, 

Ар араасаа цувран явагсдыг 
Алхалж очоод та хараач» 

Тэгтэл нэг нь миний аялгуу 
Тоскан нутгийнх гэдгийг мэдээд 
«Та хоёр аяархан яваач, 

Тас харанхуйд юунд яараа вэ! 

Хэрэв дэмжлэг хэрэгтэй бол 
Хэлээч чи над» гэж 
Хойноос тэр хашхиран хэлэв 
Над руу багш эргэж хараад: 

«Наанаа хүлээ, тэгээд дараа нь 
Зэрэгцэж түүнтэй хөл нийлүүлээд 
Замаа дагаад яв» гэлээ. 

Ажиж тэдний царайг харвал 
Амьдын хүслэнгээр чээж нь дүүрэн ч 
Ачаа тээш, явцуу зам 
Аргагүй саад болж байлаа. 

Нэг ч үг тэд дуугаралгүй 
Нэлээд ойрхон дөхөж ирээд 
Нүдээ долийлгон удтал ширтээд 
Нэг нь нөгөөгөөс ингэж асуув: 

«Ярьж байгааг нь бодвол энэ 
Яах аргагүй амьд хүн 
Хэрэв хоёулаа үхдэл юм бол 
Хэвнэг хувцас хэдэрч өмсөөд 
Хэрхэн ингэж тэнэх билээ! 

Тэгээд надад ингэж хэлэв: 


«Тоскан нутгийн хүн минь чи 
Хэтэрхий авлигач эдний дунд 
Хэн бэ гэсэн миний асуултад 
Хариу хэлэхээс бүү зэвүүц» 

Түүнд би ингэж хэлэв: 

«Тунгалаг Арнын хөвөөн дээрх 

Туйлын сайхан тэр хотод 

Төрж өссөн билээ би 

Тэр цагаас хойш миний 

Тээж яваа бие минь энэ 

Аадар бороо шиг нулимс асгаруулж 

Айхавтар их зовлон эдэлсэн 

Та нар чинь хэн гэгч вэ! 

Тамд орсны чинь учир юу вэ!» 

Тэдний нэг нь ингэж хэллээ: 

«Тун сүрлэг шар хувцас маань 
Тугалган бүрхүүл шиг биднийг дарах нь 
Жингийн тавагт туухай тавихад 
Жигтэйхэн муухай хяхтнах адил 
Бид хоёр цэнгэл хөөгчид 
Болонь хотоос гаралтай улс. 

Миний нэрийг Каталано гэдэг 
Түүний нэрийг Лодеринго гэдэг 
Тайван энхийг хамгаалах гэж 
Таны нутгийнхан биднийг урьсан 
Эрчүүдийг зөвхөн урьсаар ирсэн 
Эрт үеийн уламжлал бий 
Тэгээд бид хамгаалж ч чадсан 
Тэр цагаас одоо болтол 
Тэнд үргэлж тайван байгаа» 

«Та нарын үйлсийг, ах дүү нар минь...» гэж 
Тогтож ярьж эхэлтэл гэнэт 
Гурван гадсаар тэлүүлж хадагдсан 
Гутарсан амьтан нүдэнд туслаа 
Намайг харангуут тэр дагжиж 
Сахлаа өрвөлзтөл санаа алдлаа 
Сайх Каталано ингэж хэллээ: 

«Тэр чиний харж байгаа 
Тэлүүлж энд хадагдсан хүн 
Ганц үхдэл бүгдийг нь аварна гэж 
Гайтай улсад хэлсэн нь гэнэ лээ щ 
Зүдэрсэн амьтныг чармаа нүцгэн 
Зөрөг зам дээр хаясан болохоор 
Явсан хүн хэчнээн хүнд байдгийг 
Ямагт тэр мэдэрч байгааг 


Харж байна, чи өөрөө 
Хадам аавб нь энд бас 
Хадагдахын зовлон үзэж байгаа 
Еврей гэдэг ард олонд 
Ёрын муу удам үлдээсэн 
Хамаг лам нар энд бас 
Хатуу зовлон эдэлж байгаа» 

Эгнэгт цөлөгдөж тэлүүлж хөшсөн 
Энэ арчаагүй, зовлонт амьтныг 
Багш Вергилий гайхан ажихыг 
Бас би хараад авлаа. 

Багштан түүнд ингэж хэллээ: 
«Баруун тийшээ явах замыг 
Бидэнд та зааж өгнө үү, 

Элдэв шулмыг сочоолгүй шиг 
Эмээх айхын зовлонгүй шиг 
Энэ нүхнээс бид хоёр 
Эсэн мэнд гарах юмсан» 

Хариуд нь тэр ингэж хэлэв: 
«Хажууханд нэг далан бий 
Ханакаас эхэлсэн тэр далан 
Хамаг жалгыг огтолж гараад 
Харин энд нурчихсан юм. 

Тарж нурсан хад чулуун дундуур 
Та хоёр өгсөх хэрэгтэй. 

Хөндийн ёроол, гуу жалга 
Хөдлөхийн эрхгүй хад бартаатай» 
Багш аниргүй, тэргүүнээ гудайлган 
Баахан зогсоод ингэж хэллээ: 
«Нүгэлтэн олныг гохдож авдаг 
Нөгөө чөтгөр худал хэлжээ» 
Бидэнд тэр ингэж хариулав: 

«Буг чөтгөр гайтай гэдгийг 
Болоньд би ганцаараа дуулаагүй 
Худал хуурмаг юм болгон 
Хувхай чөтгөрөөс л гардаг юм» 
Тэгээд багш магнайгаа үрчийлгэн 
Тэрүүхэндээ уцаарласхийгээд 
Хол хол алхаад гарлаа 
Тамынхныг орхиод хойноос нь би 
Танил мөрийг даган явлаа. 



ХОРИН ДӨРӨВДҮГЭЭР ДУУЛАЛ 

Наймдугаар тойрог —Долоодугаар жалга —Хулгайч нар 

Шинэ ан дөнгөж эхэлж 
Хүйтэн өвлийн одод гялалзаж 
Шөнө улам уртсан уртсаж 
Хоногийн хагаст дөхсөөр байна 
Цайдам хөндийг цан бүрхэж 
Цагаан цасан ахтайгаа адил 
Уран хээ гаргах авч 

Улам улам суларсаар байна 
Хүнс тэжээл базааж аваагүй 
Хөдөөгийн эр өглөө босоод 
Хяруу унасан талыг хараад 
Хиртхийн цочиж гуягаа алгадаад 
Хэсэгхэн зогссоноо эргэж буцаж 
Хөөрхий амьтан гэртээ ороод 
Яахаа мэдэхгүй дэмий холхиж 
Яншин үглэж бухимдаж байснаа 
Гэрээсээ дахин эргэж гаргаад 
Гэрэлт нарны халуун илчинд 
Хоромхон зуур өнгөө хувиргасан 
Хорвоо дэлхийг харан баясаж 
Хоньчин эр шилбүүрээ бариад 
Хонин сүргээ хариулахаар явна 
Багшийн сэтгэл нэг л тавгүй, 

Баргар царайтай, дүнсийгээд байхад нь 
Баахан түгшиж би сандарсан юм 
Унасан гүүрийг тэр харангуут 
Уулын бэлд миний ажигласан 
Нөгөө сайхан зөөлөн харцаар 
Намайг багш зэрвэсхэн харахад 
Тэвдэж айсан зовлон арилж 
Тэр дорхноо дотор онгойсон нь 
Хорвоо дэлхий уярахыг харсан 
Хоньчин эрийн байдалтай адил 
Бартаа саадтай хад хавцлыг 
Багш нэг ажиглаж хараад 
Нэгэнт зориг шулуудав бололтой 
Намайг тэр тэвэрч аваад 
Үргэлж урагшаа харан байж 


Үнэхээр тооцоотой ажилладаг хүн ттт иг 
Ганцхан өргөөд намайг тэр 
Гаргаад тавьчихлаа, чулуун дээр 
Өөр чулууг багш заагаад: 

«Өөрөө чи бариад үз, 

Дараад гишгэхэд тэр чулуу 
Даамаар байна уу! үгүй юу? гэв 
Хүнд хувцастай бол энэ замаар 
Хэрхэвч явахын аргагүй байв 
Асга хадаар бид хоёр 
Арай ядан дээшээ мөлхөв 
Багш түргэн шалмаг явлаа 
Би түшүүлж дэмжүүлж явлаа 
Асга хад түрүүчийн цавчмаас 
Арай нам байгаагүй сэн бол 
Багш яахыг хэлж мэдэхгүй 
Би л лав давахгүй байсан 
Хилэнгийн нүхний хавь газрын 
Хязгаар зах налуу болохоор 
Өргөн жалгыг хавчсан хананы 
Өндөр нам нь адилгүй болохоор 
Халшралгүй бид яв явсаар 
Хад асгын дээр гарлаа 
Хамгийн захын чулуунд хүрлээ 
Амьсгал авахын аргагүй цуцаж 
Ахин явахын чадалгүй цөхөрч 
Арай ядан дээшээ гараад 
Алжаан туйлдаж тэндээ суулаа 
«Одоо чи нозоорч болохгүй 
Олбог дээр алхайн сууж 
Өдөн доор ялхайн хэвтвэл 
Өндөр алдрыг хэзээ ч олохгүй 
Алдар гавьяа юу ч үгүй 
Алтан амиа алдсан хүн 
Утаа ттт иг замхарч, хөөс шиг арилж 
Ул мөргүй хорвоогоос хагацна 
Бас чи, алжаалыг огоор! 

Бодь бие шиг сэтгэл зориг 
Доройтохгүй хэрэв л байх юм бол 
Дотоод сэтгэлийг юу ч дийлэхгүй! 
Аялах зам урт байна 
Ариутгалын ууланд бид гарна 
Гайтай нүгэлтнээс зайлж одох нь 
Ганцхан зорилго чинь огт би ттт 
Чи үгэнд минь орж байгаа бол 



Чин зориг чинь бадрах болтугай» 
Тэгж хэлэхэд нь би бослоо 
Тэнхэрч сэргэсэн дүр үзүүлэн 
«Зориг орж, би сэргэлээ 
За ингээд явъя!» гэлээ 
Уулын хяраар бид явлаа 
Улам хэцүү налуу боллоо 
Явж ирсэн бидний замаас 
Яггүй бэрх, бартаатай байлаа. 
Алжааж ядарснаа мэдэгдэхгүй гэж 
Ам хамхихгүй ярьсаар явлаа. 
Ангалын тэртээгээс гэв гэнэт 
Амьтан дуугарах чимээ гарлаа 
Үг хэл гэж ухаарахад хэцүү 
Үнэндээ хачин авиа байлаа 
Гүүрийн нуман дээр гарсан хир нь 
Гүйцэд сайн ойлгож чадсангүй 
Уул тэр ярьсан хүн нь 
Улам улам холдоод ч байх ттт нг 
Харах санаатай би тонгойв 
Харанхуй ёроолд юу ч үзэгдсэнгүй 
Ингэж би түүнд хэллээ: 

Итгэлт багш минь, даланд хүрээд 
Ирмэгт нь бүр тулж очъё. 

Үг хэлэхийг нь сонссон хир нь 
Үнэндээ утгыг нь ойлгохгүй байна 
Үзэгдэх юм ч алга байна 

Тэгтэл багш ингэж хэллээ: 

«Тийшээ очих хариу өгье 
Үнэн хүсэл зүйтэй бол 
Үг дуугүй дагах хэрэгтэй» 

Намуухан бид гүүрнээс бууж 
Найм дахь тойргийн заагт очлоо 
Их жалга цавчим дээрээс 
Ив илхэн надад харагдлаа 
Аймаар муухай түмэн могой 
Атиралдан мушгиран байхыг харлаа 
Хачин зэвүүн чуулгыг санахаас 
Халуун цус минь гүйхээ больж 
Хамаг бие минь арзасхийдэг юм 
Амфисбен, Кенхр, Фарей гээд л 
Айхавтар могойнууд Ливид бий 
Этмопийн нутаг, Чермнын эргийг 
Элст Ливи дээр нэмсэн ч гэсэн 



Тийм олон хорт могойг 
Тэр газраас эрээд олохгүй 
Шаваарч язганасан могойн дунд 
Шалдан нүцгэн олон хулгайч 
Амь тэмцэн займчин хөдөлнө 
Хоргодох газар тэдэнд байхгүй 
Хорноос аврах мана® ч олдохгүй 
Тэр олон эрээн могой 
Тэдний биеийг сүүлээрээ ороогоод 
Хоёр гарыг нь ард нь баглаад 
Ар нурууг нь нэвт хатгаад 
Сүүл толгойгоо нийлүүлж байлаа 
Наахан талд харагдаж байсан 
Нэг хүн рүү гэв гэнэт 
Хүйтэн могой дүүлэн харваж 
Хүзүү мөрнийг нь тэр хавьд 
Хүнд жад шиг зоогдон ороход 
Ганц үсэг бичихээс хурдан 
Гал болон дүрэлзэн шатаад 
Үнс чандруу нь пургин унав 
Өнөө хүн тэгж замхартал 
Өөрөө үнс нь дахин нийлээд 
Өгөр дүрээ олох нь тэр 
Үлгэрт гардаг Феникс шувуу 
Үхээд сэхдэгийг мэргэд мэднэ 
Таван зуун насыг наслаад 
Талийгаач сэхдэгийг тэд мэднэ 
Үлгэрийн шувууны тэжээл гэвэл 
Үр жимс ногоо биш 
Өмнө зүгийн модны давирхай, 

Үнэр анхилам элдэв бодис гэнэ 
Хор шингэсэн холтос гэнэ 
Газарт гэнэт унасан хүн 
Гай дайрсныг ч бүү мэд 
Муужирч унасныг ч бүү мэд 
Мунгинаж байснаа өндийж босоод 
Эргэн тойрныг гөлийж хараад 
Сэхээ гүйцэд авч чадалгүй 
Санаа алдан зогсдог пт иг 
Ял гэмтэй нөгөө хүн 
Яг тийм байдалтай байлаа 
Өндөр дээд тэнгэрийн хүчин 
Өшөөгөө шударгаар авахын цагт 
Өршөөхийг даанч мэдэхгүй нь хэцүү, 
Түүнээс багш нэрийг нь асуухад 


«Тоскан нутгийн хүн би, 

Тамын ёроолд саяхан унасан 
Мал шиг амьдрах дуртай байлаа 
Хүн шиг амьдарч эс чадлаа 
Мангуу тэнэг зулбадас явлаа 
Миний нэр Ванни Фуччи, 

Пистойя сүмийн ичээнээс гарсан 
Араатан гэдэг хочтой амьтан» 

Багшид би ингэж хэллээ: 

«Байцын дэргэд хүлээж байг; 

Чухам энд яагаад орсныг 
Чухалчилж түүнээс асуугаач та 
Алуурч догшин амьтан байсныг нь 
Андахгүй би сайн мэднэ»® 

Харин тэр намайг сонсоод 
Хариу хэлэхийг завдав бололтой. 

Нүүр сэтгэлээ над руу хандуулав 
Нүглээ бодоод минчийтэл улайв. 
Тэгээд тэр ингэж хэлэв: 

«Намайг ингэж зовж байхад 
Надтай чиний учирч явсан 
Насан эцэслэхийн тэр үеэс минь 
Надад илүү хүнд байна 
Дур хүслээр чинь болж байна: 

Дуганы агуулахыг тонолоо гэж 

Харанхуй нүхэнд намайг хаясан 

Харин яг тэр үеэр 

Ямар ч гэмгүй өөр хүн 

Ял эдэлж цаазаар авхуулсан 

Нарт хорвоод гарсан хойноо 

Надтай уулзсандаа баярлахгүй чи 

Одоо намайг сонс чи 

Олны сонорт хүргэ чи 

Эхлээд Пистойяд харынхан ялагдана 

Дараа нь Фьоренц дэглэмээ шинэчилнэ 

Магрын хөндийгөөс Марс тэнгэр 

Манан будант уур гаргаж 

Пицений талд аянга бууна, 

Аюултай ширүүн Тулалдаан болно 
Марс тэнгэр мананг зайлуулна 
Цагааны талынхан бүгд ялагдана 
Их шаналж зовоосой гэсэндээ 
Ингэж би чамд хэллээ!» 1 ’ 1 


ХОРИН ТАВДУГААР ДУУЛАЛ 

Наймдугаар тойрог —Долоодугаар жалга [төгсгөл] 

Хорон санаат үгээ төгсгөхдөө 
Хоёр гараараа салаавч тавиад 
«Хоёулыг нь чамд май» гэв 
Түүнээс хойш урт хорхойн 
Түнш найз нь боллоо би: 

Нэг могой хоолойг нь ороох нь 
«Бүү дуугар, боль» хэмээх мэт. 

Нөгөө нэг нь гарыг нь ороож 
Бүх биеийг нь хүлж аваад 
Чадал тэнхээгээ шавхан байж 
Чанга гэгч нь зангидаж орхилоо 
Чандруу болтлоо шат, Пистойя! 1 ' 2 
Чам шиг юм байхын хэрэггүй! 

Чиний удмынхан ч ийм байгаагүй! 

Доод тамын аль ч тойрогт 
Догшин ширүүн ийм сүнс 
Дайралдаж байсан удаагүй 
Хэрмийн дээрээс Фивад унасан^ 

Тэр хүнтэй ч зүйрлэх аргагүй 
Огт дуугаралгүй тэр зугтаав 
«Онгироо амьтан хаа байна!» гэж 
Омогтой Кст авр 1 ' 1 хойноос нь хэлэв 

Толгой хүртэл хамаг биеийг нь 
Тоо томшгүй олон могой 
Торлон хэрж ороосон байлаа 
Тийм олон хорт могой 
Таррений тэнгисийн эрэгт ч байхгүй 
Мөрөн дээр нь байсан руу 
Шилэн дээр нь өндийн босож 
Далавчит тэр муухай амьтан 
Дайралдсан болгоноо төөнөж байлаа 
Ачит багш минь ингэж хэллээ: 

«Ажиглаж хараач, Какийг чи, 

Авентины авирсан хаданд тэр 
Асар их цусаа асгаруулсан 
Ойролцоо бэлчсэн олон малыг 
Олзолж цөлмөж авсан болохоор 
Одоо Каки ах дүүтэйгээ 


Огт нийлэхээ больсон байна 
Гэсэн ч түүнийг барьж аваад 
Геркулес баатар зуу банзадсан, 

Арваад цохисны дараа тэр 

Амиа тавьсан байсан гэнэ лээ 
Гудиггүй эрийг ярьж байтал 
Гурван сүнс доор цугларав^ 

Харин тэднийг хэн маань ч гэсэн 
Харж ажиглахад хэцүү байлаа 
Тэд «та нар хэн бэ!» гэж 
Тэртээ дороос хашхиран асуув 
Тэгтэл ч бид яриагаа тасалж 
Тэднийг аниргүй ажиглан харав 
Тэднийг би танихгүй байлаа 
Тэгтэл нэг нь асуулт асуулаа. 

Тэр асуусан асуултаар нь би 
Тэдний тухай таамаглаж мэдлээ: 

«Хясаан дээр Чанфа ирсэнгүй юу!» 
Эрхэм багш минь сонсог гэсэндээ 
Эрүүнээс хамар руугаа хуруугаа өргөлөө 
Эрхэм уншигч минь миний үгэнд 
Эргэлзэж байгаад би огт гайхахгүй; 
Харсан үзсэн өөрт минь ч гэсэн 
Хачин жигтэй санагдаад байдаг юм 
Тэгээд миний зэрвэсхэн хартал 
Зургаан хөлт урт хорхой^ 

Тэдний нэгийг цойлон дайрч 
Зууралдан ороож зад хавчив 
Дунд хөлөөрөө бөөрийг нь хавчаад 
Урд хөлөөрөө мөрийг нь самардаад 
Хоёр хацрыг нь хэмлэж гарав 
Хойд хөлөөрөө гуянаас нь зуураад 
Ууцан дээгүүр нь эвхрэн мушгираад 
Урд сүүлээрээ хатгаж орхив 
Өлөн араатан шиг асан базна 
Өнөө сүнсийг үсчин ороож 
Ороонго өвс ч ургаа модыг 
Ороож ноцовч ингэж боомилдоггүй 
Харин тэгтэл тэр хоёр 
Халуун тос шиг холилдон нийлж 
Харсаар байтал зүс нь хувирлаа 
Цаас шатаж бараан болсоор 
Цагаан ч биш, хар ч биш 
Саармаг өнгөтэй болдгийн адил 


Саяын хоёрын өнгө нийллээ 
«Аньель чи чинь юу болов! 

Ажаад чамайг хараад байвал 
Нэг ч юм шиг хоёр ч юм шиг» гэж 
Нөгөө хоёр нь хашхиран хэлэв 
Нийлэн нийлсээр тэр хоёр 
Нэг толгойтой болоод ирлээ 
Харин түрүүчийн хоёр толгойг 
Харж танихад бэрхтэй боллоо 
Хоёр гартай дөрвөн салаа 
Хавирга, хөл, гэдэс, чээж нь 
Хачин өөр янзтай боллоо. 

Хамаг юм нь холилдон нийлж 

Харшгүй муухай амьтан болоод 

Тийм гэхийн тэмдэггүй 

Тэгсэн мөртөө хоёулаа 

Алгуур удаан алхан явж 

Аян замаа цааш үргэлжлүүлье 

Шатаж үхмээр халуун өдөр 

Шалмаг гүрвэл шургачин гүйж 

Зам хөндлөн цахилгаан цахих мэт 

Гялсхийгээд өнгөрдөг ттт иг 

Хар эрээн могойн зулзага 

Үлдсэн хоёрын гэдсэнд үсчээд 

Амьтны ур умайн дотроо 

Амьдарч эхэлдэг тэр газрыг нь 

Тэрхэн зуур хатгаж орхилоо 

Тэгээд хөл рүү нь гулсаж буулаа 

Хатгуулсан хүн огт дуугарсангүй 

Халуурсан ч юм шиг, зүүрмэглэсэн ч юм шиг 

Хааш нэг эвшээлгээд өнгөрөв 

Эрээн могой түүн рүү гөлөрнө 

Эгц урдаас нь тэр гөлөрнө 

Нэг нь шархнаасаа, нөгөө нь амнаасаа 

Бөөн утаа савсуулан гаргаж 

Тэр хоёр нэгдэн нийллээ 

Сабелл, Насидийн явдлыг өгүүлсэн 

Лукан ч гэсэн дуугаа хурааж 

Миний хэлснийг анхааран сонсоно 

Найрагч Овидийн сэрийн зохиолд 

Ноён Кадмыг могой болгосонд 

Горхи болгон Аретузыг дүрсэлсэнд 

Гомдох зүйл надад байхгүй 

Харин тэгэхдээ Овидий ингэж 

Хоёр амьтныг нэг нэгдээ 



Холилдон уусаж нийлж байгаагаар, 

Эд эс нь солигдож байгаагаар 
Эгшиглэж шүлэглэсэн нь үгүй билээ 
Могой сүүлээ сэрээ шиг сарзайлгаж 
Шархтсан хүн хөлөө хавчиж 
Шилбэ хавиргаа нэг болгоод 
Тэр хоёр уусан нийллээ 
Тэгж нийлсний тэмдэг ч ариллаа 
Эрээн могойн сүүлний арьс 
Эвгүй муухай өнгөтэй болж 
Энд тэндээ зөөлөрч хатуурлаа 
Хуруу гар нь сугандаа шигдээд 
Хоёр богинохон савар ургалаа 
Хойд хөл нь хумигдаж ирээд 
Хоёр нууц эрхтэн боллоо 
Өнөө хоёр утаан дунд 
Өөр өнгөтэй болсон байлаа 
Нэгнийх нь үс халцран уналаа. 
Нөгөөгийнх нь үс өрвийн ургалаа. 

Нэг нь унаж нөгөө нь бослоо 
Гэхдээ тэдний аягүй муухай 
Нүд нь гөлийж ширтсээр байлаа 
Нүүр царай нь хувирсаар байлаа 
Зогсоо байгаа нь нүүрийнхээ арьсыг 
Чамархай руугаа татаж орхитол 
Чинэрсэн арьс чихэнд нь ууслаа 
Харин тэгтэл үлдсэн арьс нь 
Харсаар байтал бөмбийгөөд ирлээ 
Хамар ургаж уруул шомбойлоо 
Хэвтээ байгаа нь хоншоороо цухуйлгав 
Хоёр чих нь багасан багассаар 
Хорчийж умайгаад шигдэж оров 
Хоёр хуваагдаж хэл нь задрав 
Салаалсан урт хэл нь сунав 
Савссан утаа ч алга болов 
Могой болсон нэг сүнс нь 
Муухай дуугаран хөндий рүү мөлхөв. 
Үлдсэн нэг нь түүний хойноос 
Үглэн үглэн нулимж байв 
Нэг нь нөгөөдөө нуруугаа харуулаад 
Нөгөө нэгдээ ингэж хэллээ. 

«Одоо Буозо надтай адил 
Уруу харсан тэр чигээрээ 
Уудам хөндийг мөлхөн туулаг» 
Бодисын хувирлыг долоо дахь тамд 



Би ингэж үзсэн юм 
Харахад ер нь тун хачин, 

Харин би шүлэглэж бичихдээ 
Хамаагүй алдсан байж мэднэ 
Харах нүд минь хэдий бүрэлзэвч 
Хамаг сэтгэл минь хэдий үймрэвч 
Доголон Пуччог би танилаа 
Дорхноо зугтаж тэд чадсангүй 
Уулын бэлд очсоноос хойш 
Гурван хүн тэнд байснаас 
Ганцхан түүнийг гай дайрсангүй 
Нөгөө нэг нь хэн бэ гэвэл 
Арнын хөндийд Гавиллынханд алагдсан 
Франческо Каваалканти гэгч байлаа. 



ХОРИН ЗУРГААДУГААР ДУУЛАЛ 

Наймдугаар тойрог — Наймдугаар жалга — Залъхай зөвлөгчид 

Даанч азтайдаа бахарх, Фьоренцаа! 

Далай дээгүүр, газар дээгүүр 
Далавчаараа чи дэвж байна 
Дархан алдар чинь Томд ч манджээ! 

Нүнжиггүй хулгайч цугласан газар 
Нутгийнхаа таван хүнтэй дайралдлаа 
Нүүр хийх газаргүй боллоо 
Нүглийг нь чи ч хуваалцах л байх, 

Үүрээр бид үнэнийг зүүдэлдэг бол 
Прато хотыпхпы 17 бүгдийн адил 
Туйлаас хүссэн гай гамшгийг 
Тун удахгүй үзнэ чи 
Зовлонгийн түргэн, жаргалын удаан 
Болох юм болоод л өнгөрөг! 

Улирах цаг өнгөрөх тутам 
Улам надад хүнд болно 
Анх бидний уруудаж буусан 
Асга хадаар миний газарч 
Ахиад дээшээ авиран явахад нь 
Арайхийж би хойноос нь дагалаа 
Хайрхан уулын ан цав 
Хад асгын дундуур явж 
Хааяа түүртэхдээ гараараа тулж 
Харгуй замаар цаашаа гэлдэрлээ 
Тэгэхэд би үнэхээр зовсон, 

Тэнд үзсэнээ эргэн санахад 
Тэсэлгүй бас л шаналан зовном 
Өршөөлт одон хийгээд өөр бусдын 
Өгөөмөр сайхан буян хишгийг 
Өөрөө огоорч гутахгүйн тулд 
Ухаан бодлоо төөрөлдүүлэхгүйн тулд 
Урьд урьдынхаас улам болгоомжилно 
Өргөн дэлхийг наран гийгүүлж 
Өдөр уртассан зуны цагт 
Үй олон шумуул язганасан 
Үдшийн цагаар тариачин хүн 
Усан үзэм тарьж хураадаг 
Уудам хөндийд гэрэлт цохнууд 
Учиргүй үймэлдэхийг харах мэт 


Ангал дундуур бид оронгуут 
Асар гүнзгий найм дахь там 
Оч галаар туяарахыг үзлээ 
Олон морь хөллөсөн тэргээр 
Огторгуйд Илияг цойлох үед 
Ойн баавгайгаар өшөөгөө авхуулсан 
Онцгой зөнч® хойноос нь харахад 
Тэр аяараа дөл болж 
Тэнгэрийн үүл шиг хөөрсөн гэдэг 
Түүнтэй адил гал цог 
Тэр жалганы аманд улалзаж 
Нүдэнд хулгай нь үл өртөвч 
Нүх болгонд хотгор бүхэнд 
Нүгэл хийсэн хүнийг хорьжээ 
Гүүрэн дээрээс би тонгойж 
Гүнзгий нүх рүү харж байснаа 
Арай л доошоо өнхрөөд унасангүй 
Азаар нэг чулуунаас барилаа; 

Гайхсан намайг ажиж хараад 
Газарч надад ингэж хэллээ: 

«Сүнс болгон голд шингэж 
Гал болон шатаж байна» 

Хариуд нь би ингэж хэллээ: 
«Халамжит багш минь одоо би 
Хамаг учрыг өөрөө оллоо 
Харин ингэж асуумаар байна: 

Тэртээ хол улалзаж байгаа 
Тэр галд хэн бий вэ! 

Ахтай нь Полиникийг шатаах үед 
Ассан гал нь салаалсан гэдэг® 

Түүнтэй адил хоёр салаалсан 

Тэр гал хэнийх юм бэ!» 

Үнэнч багш минь ингэж хариулав 
«Улисс, Диомед хоёр - 1 энд 
Үйл тамаа үзэж байна 
Өнөө л хилэгнэсэн шигээ хоёулаа 
Өшөөгөө авахаар ядаж байна 
Хотын хэрмийг цөм цохиод 
Хоргодсон «морио» дотор нь оруулаад 
Троя хотыг түйвээсний төлөө 
(Тэр дайчдаас ромчууд үүссэн) 

Тамын босгонд амьгүй Дсйдамия 1 
Тарчлан ёолж Ахиллыг дуудан 
Тайтгарч чадахгүй байгаагийн төлөө 


Афин-Палладын хөшөө хулгайлж 
Айхавтар нүгэл хийсний төлөө 
Гайтай Улисс, Диомед хоёр 1,2 
Галд ингэж төөнүүлж байгаа юм» 
Тэгээд би багшдаа хэллээ: 

«Тамын гал ярьдаг юм уу, 

Танаас багш минь би гуйя. 

Тайтгаруул намайг, түмэнтээ гуйя, 

Энэ олон гал дундаас 
Эвэртэй дөл бидэнд ойрттол 
Эндээ түр хүлээж үзээч, 

Тэр дөлийг хүсэмжилж байгааг минь 
Та бэлхнээ харж байна» 

Хүндэт багш минь хариу хэлэв: 

«Хүн ингэж гуйж байхад 
Хүслийг нь биелүүлэхээс өөр яах вэ 
Чи харин түрхэн зуур 
Чимээ аниргүй байз үз 
Өөрөө би тэднээс асууя 
Өр зүрх чинь түгшиж байгааг 
Өөрөө би ойлгож авлаа 
Харин чиний тавьсан асуултад 
Хариулахгүй байж мэднэ, тэд» 

Тэр гал хадан доор ирмэгц 

Тэрхэн үеийн эгзгийг тааруулаад 

Багшийн ингэж хэлсэн үгийг 

Би хажуугаас нь сонсож байлаа: 

«Төөнөм дөл нь хоёр салаалсан 

Та бүхэн түр саатацгаа 

Богинохон насандаа та нарыг хүндэлж 

Бага их ч та нарыг дээдэлж 

Тансаг зохиолоо хорвоод туурвисан 

Та хоёрын нэг нь хаана төөрөөд 

Халуун амиа алдсан юм бэ? 

Хариу хэлэх ёстой та нар» 

Хээрийн түүдэг салхинд үлээгдэх мэт 
Хэзээний гал эврээ сажилж 
Хэржгэнэсэн их дуу гаргаж 
Тийш нь, ийш нь үзүүрээ хөдөлгөв. 

Тэр нь яг хэл шиг харагдав 
Тэгээд тэр ингэж хэлэв: 

Гаэтын ууланд намайг нуусан 
Гайхамшигт илбэчин Цирцея хүүхнээс 
(Эней хожим энд ирэхдээ 
Энэ газрыг Гаэт гэсэн юм) 


Хагацаж салсан цагаас хойш 
Хайрт хүүгээ өхөөрдөх хүсэл 
Эцгээ хүндэлж эмээх бодол 
Эхнэрээ хайрлаж өрөвдөх сэтгэл— 
Аль аль нь намайг тогтоосонгүй 
Хөвчин дэлхийг үзье гэсэн 
Хүний мөсийг танья гэсэн 
Хүсэл зоригийг минь хорьж чадсангүй 
Тэгээд би бяцхан онгоцоор 
Тэнгисийн аянд зориглон гарлаа 
Хэзээ хэзээний чин үнэнч 
Хэдэн нөхдөө дагуулан мордлоо 
Морокко, Испани орныг үзлээ 
Сардгуудын хязгаар нутгийг, 

Ойр хол цацагдан тогтсон 
Олон арлын барааг харлаа 
Тэнгисчид хоригийг давуузай гэж 
Тэнхээт Геркулесийн шон босгосон 
Уудам хорвоогийн алс тэртээх 
Усан хоолойгоор орохын үед 
Энэ биес маань хал үзэж 
Эрийн цээнд хүрсэн байлаа; 

Баруун талд Ссвилья үлдлээ 
Зүүн талд Сстта т хоцорлоо 
«Аяны бэрх замыг туулж 
Алс өрнөдөд хүрч ирсэн 
Аяа, миний ах дүү нараа! 

Тамир тэнхээтэй байгаа дээрээ 
Та нар үлдсэн цаг хүчээ 
Онгон газрыг нээхэд зориулцгаа! 
Огторгуйн нарыг даган аялж 
Оломгүй далайг үзэхээр зориглоцгоо! 
Хэний хүү хэн гэдгээ 
Хичээж та нар бодоод үз 
Мал шиг зэрлэг явах гэж 
Магад та нар төрөөгүй байх 
Эрэлхэг гавьяа байгуулах гэж 
Эрдэм ухаан эзэмших гэж 
Энэ хорвоод та нар төрсөн» 

Нөхдөдөө би ингэж хэлтэл 
Нөгөө хэд маань зориг ороод 
Ухраах хорихын завдал өгөлгүй 
Урагшаа тэд ухасхийлээ 
Усан онгоц сэлүүрийн хүчээр 
Нисэн хөөрөх мэт улам зүүншилж 


Баруун өмнийг цаг үргэлж 
Баримжаа болгон урагш тэмүүлэв 
Харанхуй шөнө өмнөд хагасын 
Хамаг оддыг би харав 
Ус ихт далайн хөвөө 
Умрын оддыг биднээс халхлав. 
Тавгүй аянд гарснаас хойш 
Таван сар улиран өнгөрөхөд 
Баргар их холын уулсын^ 

Бараа сүүдэр бидэнд харагдав. 
Энгүй том ийм уулыг 
Энэ насандаа би үзээгүй 
Бидний баяр гунигаар солигдов: 
Шинэ газраас шуурга тавьж 
Ширүүн эрчээр онгоц дэлдэж 
Түргэн урсгалд гурвантаа эргүүлж 
Тэгээд дахин хүчтэй үлээхэд нь 
Тэнгэрийн зарлигаар бидний онгоц 
Тэнгисийн усанд живж одлоо 
Тэрхэн агшинд бид бүхнийг 
Тэнгис далай залгилж орхилоо.» 


ХОРИН ДОЛООДУГААР ДУУЛАЛ 

Наймдугаар тойрог — Найм дахъ жалга [төгсгөл] 

Сайх дөл чимээгүй болоод 
Сайхан жигдхэн гэрэл цацруулсаар 
Хонгор сэтгэлт яруу найрагчаас 
Холдон холдсоор харанхуйд замхарлаа 
Хойноос нь нэг дөл® гарч ирээд 
Хурц үзүүрээс нь чимээ дүнгэнэхэд 
Тэр дөлний орой тийш 
Тэсэлгүй бид хараагаа чиглүүлэв 
Бүтээж хийсэн дархныхаа дуугаар 
Бүдүүн бух эхлээд орилсноо 
Дотор нь тарчилсан олны хоолойгоор 
Дахин тэр учиргүй бархирч 
Зэсээр цутгасан хэдий боловч 
Заваан амьтан шиг санагдсан гэдэг |П 
Үүнтэй адил үг хэл бүр нь 
Үл ойлгогдох авиа болж 
Үүгэх дөлөн дунд замхарна 
Тэгж тэгж дуу чимээ 
Тэр дөлний үзүүрээр нэвтэрч 
Хурц үзүүрийг нь чичгэнүүллээ 
Чичиргээнээс нь үг гарлаа: 

«Чи лав, хүслээ хангалаа» гэж 
Ломбард аялгаар хэлэв үү чи 
Хүсэх юм надад байна 
Арай хожуу гуйв уу би 
Азнаж үзээч, энэ тамд: 

Өмнө чинь би шатаж байна 
Өөрөө чи харж байна! 

Тааламжит Латин нутгаасаа салж 
Тамын ёроолд чи унажээ 
Хийсэн нүглээ би эдэлж 
Хэцүү зовлон амсаж байна! 

Надад хэлээч, Романье нутагт 
Найрамдуу байна уу! Дайтаж байна уу? 

Тибр мөрнийг горхиороо ундаалсан 
Тэр уул, Урбинын хооронд 
Төрсөн нутаг минь бий» гэв 
Элдвийг бодож үгийг нь сонслоо 
Эрхэм багш минь тохойнд хүрээд 


«Энэ сүнсэнд хариул» гэлээ 
Өчих хариу минь бэлэн байлаа 
Өчүүхэн ч торолгүй ингэж хэллээ: 
«Аймшигт тамын ёроолд унасан 
Аяа, сүнс минь, чиний нутаг 
Энх амгалан цагт ч гэсэн 
Эзэрхэг хаадын атаа жөтөөгүй 
Эвсэг байсан удаа үгүй ээ: 

Харин одоо үзтэл илэрхий 
Харшилдах тэмцэлдэх нь гайгүй байна 
Төрсөн нутаг чинь тэр янзаараа 
Полентын бүргэд тэнд суурыниж 
Червья хүртэл жигүүрээ дэлгэсэн * 
Бүслэлтэд орж удтал тэмцэлдэн 
Франц цэргээс олныг хядсан 
Форли хотынхон өнөө үед 
Ногоон арслаш ийп 1 саварт орсон 
Баатар Монтаньяг барьж хөнөөсөн 
Барбос, түүний үнэнч зарц хоёр® 

Бахь байдаг газар орноо 

Баллан түйвээж хоосруулж байна 

Сантерно, Ламопийп хавь газрыг 

Цагаан сүлдэт арслан эзлэнхэн сууж 

Улс төрийн анд нөхдөө 

Удаа дараа сольсоор байна 

Савьо голын сав нутаг 

Уул талд хавчигдсан шигээ 

Уйтгар баяслын дунд байна 

Хэн гэгч вэ чи чинь 

Хэлээч надад илэн далангүй; 

Хэрээрээ л чамд хариуллаа шүү дээ, 
Өөрийн чинь дурсгал хорвоо дэлхийд 
Өнө мөнхөд орших болтугай!» 

Тэр дөл хүрхэрсхийлээ 
Тэгснээ үзүүрээ хөдөлгөсхийлээ 
Тэгээд надад ингэж хэллээ 
«Нарт хорвоод буцах хүн 
Намайг сонсоно гэж мэдсэн сэн бол 
Гал болсон би чинь 
Ганц ч удаа чичрэхгүй сэн 
Орчлон хорвоод бид бүхэн 
Очиж төрөх хувьгүй болохоор 
(Очсон төрсөн гэж ер дуулаагүй) 
Хараал гутамшгаас үл эмээн 
Хариу чамд хэлмээр байна. 


Хурц мэсээ эгнэгт орхиж 
Хуврагийн бүс бүслэхдээ би 
Хурмастын ивээлд итгэж явлаа 
Их ламтан нүглийн замаар 
Ингэж намайг оруулаагүй бол 
Итгэл сүслэл минь биелэх байсан 
(Их ламтны үйлс нь харлаг!) 

Чухам юу болсон гэдгийг 
Чухалчлан чамд ярьж өгье 
Эхээс заяасан мах цустай 
Эсэн мэнд явахдаа би 
Арслан шиг биш, үнэг шиг 
Арга зальтай явлаа би 
Далд нууцгай зам харгуй, 

Далан долоон заль мэх, 

Элдвийн юм мэддэг байлаа 
Энд тэндгүй зартай явлаа 
Ухаантай хүн бол мөрөө баллаад 
Ум хумгүй зугтаж зайлдаг 
Яг тэр үедээ хүрснийг 
Яах аргагүй би ойлгоод 
Явдал хэргээ зогсоосон юм 
Тэгээд би нүглээ наманчлаад 
Тэр чигтээ аврагдах байсан юм 
Тэгтэл харин аз дутаж! 

Лайтай явдалтны анхны тэргүүн 
Латернын ордны дэргэд байлдахдаа 
Сарацин Иудейн эсрэг биш харин 
Акра хотыг эзэлж яваагүй 
Лалын нутагт худалдаа хийгээгүй 
Христос мөргөлтний эсрэг дайтсан юм 
Өөрийн мяндаг, ариун ёсыг, 

Өчүүхэн миний зэрэг тушаалыг 
Үл ойшоон тэр тэргүүн 
Өвчинд нэрвэгдсэн Константин хаан 
Сираттын агуйгаас Сильвестрийг дуудсан шиг 15 
Галзуу омог, ихэмсэг зангийг нь 
Ганцаараа би дарах юм шиг 
Намайг дуудаад тушаал буулгахад нь 
Сонсоод би яаж ч чадсангүй: 

Согтуу юм шиг тэр санагдлаа 
«Пенестрино хотыг хэрхэн нураах 
Арга ухааныг зааж өг 
Тэглээ гээд чиний хувьд 
Тийм их нүгэл болохгүй 


Диваажинд орох хаалгыг би 
Дэлгэж ч чадна, хааж ч чадна 
Миний өмнөх их ламтньг 4 
Ойшоодоггүй байсан хоёр түлхүүрийг 
Олж авсан минь учиртай хэрэг» 
Дурдсан учирлал сүрхийг хэлэх үү, 
Дуугүй өнгөрөхийн аргагүй боллоо 
Тэгээд би ингэж хэллээ: 

«Эрхээр чинь хийх миний нүглийг 
Эцэг минь та наманчилсан болохоор 
Амласандаа та хүрэх болтугай, 

Ариун ширээндээ залрах болтугай» 
Насан эцэслэхийн цагт минь 
Намайг аврах гэж Франциск® ирлээ 
Тэгтэл нэг хар шулам 
Түүнтэй өрсөлдөн ингэж хэлжээ: 
«Битгий ойрт, бүү хүр, 

Би үүнийг хэдийн барьсан . 

Авлигач зальхай энэ хүн 
Албат боолчуудад минь очих цаг 
Аль хэдийн болсон байна 
Тэгнэ ингэнэ гэж ам гаргаад 
Түүндээ хүрэхгүй болсноос нь хойш 
Тэсэлгүй би үснээс нь зуурсан юм; 
Өөрийн гэмийг эс хүлээвэл 
Өршөөл хэзээ ч үл үзнэ 
Хилэнц хийхийг бодоод байвал 
Хэргээ хүлээж үл чадна: 

Ийм бодолд согог бий» 

«Учир зүйг бас мэддэг гэж 
Уулаасаа чи бодоогүй юу!» гээд. 

Тэр шулам шүүрээд авахад нь 
Тэнгэр минь би ухаангүй айлаа 
Тэгээд намайг Миност аваачлаа 
Тэр эрлэг сүүлээ өргөөд 
Ууцан дээгүүрээ наймантаа шарваад 
Ууртаа болж шүдээрээ хазаад: 

«Улаан галд хорьтугай!» гэв 
Чи намайг харж байна 
Би ингээд баларч байна 
Гал халуун өмсгөл дотор 
Гаслан гашуудан явнам» гэлээ 
Багштайгаа би цаашаа явж 
Будлиан тарьж нүгэл хураагсдыг 
Яс хаяж ял үйлдэгсдийг 


Залхаан шийтгэдэг жалганд орлоо 
Жалга дээгүүр гүүр харагдлаа. 



ХОРИН НАЙМДУГААР ДУУЛАЛ 

Наймдугаар тойрог — Ес дэх жалга — Хэрүүл маргаан өдөгсөд 

Эгэл жирийн үгээр ч атугай 
Эцэс төгсгөлгүй давтаад ч атугай 
Хэчнээн их цус үзсэнийг маань 
Хэлж чадах хүн байна уу! 

Ямар ч хэлээр гэсэн 

Яг бүгдийг нь дамжуулж чадахгүй: 

Тэр бүхнийг илэрхийлж чадах 
Тийм их үг, ухаан 
Та бидэнд эс заяажээ 
Итали орны өмнө хэсэгт 
Троянчуудын эрхэнд орж» 

Их тулаанд зовон туйлдагсад, 

Алдарт Ливийн бичсэнчлэн 
Аюулт удаан дайны үеэр® 

Алтан бөгжөөр татвар өгөгсөд, 

Харгис Гвискарын цэрэг® дайрахад 
Хариу цохилт өгөх гэж тэмцээд 
Хамх цохиулж амиа үрэгсэд, 

Манфред вангийнхны урваснаас болж ® 

Чеперано сууринд ясаа тавигсад 
Тальякоццо цайзын хавь ойролцоо 
Аргат баатар Аларт дийлдэгсэд 
Энэ бүгдийн шархны цус 
Дахин бүгдээрээ нийлсэн ч гэсэн 
Хэн хүн шарх, гэмтлээ 
Хэнэггүй гаргаж үзүүллээ ч гэсэн 
Ес дэх жалганы тамтай зүйрлэхэд 
Ер нь тэр юу ч биш. 

Амнаас аваад бөгсөө хүртэл 
Ангайтлаа цуурсан хүн байлаа 
Ероолгүй хувин ч үүний дэргэд 
Ер нь бүтэн шиг харагдах байх: 

Өвдөг хооронд гэдэс нь хөврөөд 
Өр зүрх, ходоод дотор нь 
Өмхий ханхлан унжиж байлаа 
Хөөрхий амьтан над руу хараад 
Хэнхдэгээ яран ингэж хэллээ: 

«Миний байгаа царайг хар! 

Магомет - ямар болсныг хар! 


Гаслант Али өмнө минь явна, 
Гавалыг нь хага цохисон байна. 

Энд байгаа хүн бүхэн 
Эсэн мэнд явах цагтаа 
Эв түнжин эвдсэн гэмтэй. 

Ийм ч учраас эд бүхнийг 
Илд мэсээр хэрчин сийчжээ 
Зэвүүн харцтай чөтгөр тэнд 
Зам хаагаад биднийг тарчилгана 
Хуралдсан олныг буцахад нь тосоод 
Хутганы ирийг дээрээс буулгана 
Бас эргээд чөтгөрт очтол 
Бидний шарх эдгэж амждаг юм 
Өндөр дээрээс хялалзан харагч— 
Өөрөө чи хэн гэгч вэ! 

Амьтныг гэсгээдэг тамын ёроолоос 
Айж алгуурлаад байна уу чи!» 

Үнэн багш минь түүнд хэллээ: 

«Үхсэн хүн бишээ, энэ чинь, 

Гай нүгэл хийсэндээ энэ чинь 
Газар доор ирсэн юм биш шүү 
Талийгаач би энэ хүнд 
Тамын орныг үзүүлэх учиртай 
Тэгээд би бүгдийг нь харуулах гэж 
Тойргоос тойрогт дагуулж явна 
Ингээд би энд ирсэн юм» 

Багшийн хэлснийг тэд сонсоод 
Багшран хуйлран гэнэт зогсов 
Өөрсдийн зовлонг тэд умартан 
Өөдөөс гөлрөн мэл гайхав 
«Тамаас гараад нартад очвол 
Та Дольчипоц 1 ингэж хэлээрэй: 

Хүрч над дээр ирэхгүй гэвэл 
Хүнс хоолоо базаа гээрэй 
Тэсгэм өвөл цасан шуурга 
Тэрсүүд дайсанд тус болбол 
Тэднийг ялахад амаргүй болно» 

Өнөөх Магомет ингэж хэлээд 
Өрөөсөн хөлөө өргөж тавиад 
Өөрийн замаар яваад өглөө 
Хоолой төвөнх нь цоо хатгуулсан, 
Хөмсөг нь цавчуулж, хамар нь унасан, 
Өрөөсөн чихтэй нэг амьтан 
Өнөө үгсийг сонсон зогсов 
Цус болсон хоолойгоо нээж 


Бидэнд хандан ингэж хэлэв: 

«Чиний зүсийг ажиж үзэхэд 
Чи гэмгүй, нүгэлгүй хүн 
Латин оронд байсныг чинь 
Лав би мэдэж байна. 

Пьер да Медичинийг санаарай 
Пьемонте дахь Верчилли хотоос 
Маркабо хүртэл сайхан тал бий. 
Миссер Гвидо, Анжелеллод хэлээрэй, 
Фано хотын дээдэст хэлээрэй. 

Үзмэрч хүний зөн хараа 
Үнэхээр мадаггүй байх юм бол 
Ёрлож түүний үзсэн зүйл 
Ёсоор хэрэв болох юм бол 
Муу санаат, харгис хааны 
Муйхар бодлого, хорон санаагаар 
Хөлсний зальхай этгээдүүд тэднийг 
Каттолик хотын ойролцоох усанд 
Хөлөг онгоцноос түлхэж унагана. 

Кипр арлаас Майорк хүртэл 
Хэчнээн олон жилийн турш 
Грекчүүд эсвэл далайн дээрэмчид 
Гэмт хэрэг хийсэн ч гэсэн 
Нээрэн ийм муухай явдлыг 
Нептун тэнгэр огт үзээгүй 
Даанч ийм хуншгүй явдлыг 
Далайн тэнгэр ер үзээгүй. 

Хамаагүй үг хэлж буруудсан 
Хажууд минь байгаа хүний нутгийн 
Харгис эзэн ганц нүдэт 
Хэцүү нарийн заль гаргаж 
Хэлэлцээ хийе гэж тэднийг урина; 
Тэгээд тэд цөм баларна, 

Тэндхийн сарьдаг залбиралтгүй болно» 
Очиж түүнд ингэж хэллээ: 

«Өнөр дэлхийн амьд хүмүүст 
Өөрийн чинь тухай ярина би 
Хэний нүд тийм мууг 
Хэлж надад өгөөч чи» 

Андынхаа эрүүг тэр бариад 

Амыг нь ангайлгаад хашхиран хэлэв: 

«Яруу илтгэгч энэ байна 

Ярьж чадахаа больсон байна 

Энэ хүн хөөгдөж явахдаа 

Эзэн Цезарийн эргэлзээг няцааж 



«Аян дайнд бэлдсэн хүн 

Аятайхан цагийг алдаж болохгүй» гэж 

Анхааруулж хэлсэн юм гэнэ лээ» 

Хэрсүү аманцар энэ Гай Куриопы 11 
Хэлнийх нь тамтаг улайж унжаад 
Хичээн эвгүй харагдсан гээч! 

Нүүр ам нь цусанд будагдсан 
Нүд халтирмаар зэрэмдэг хүн 
Оронцог болсон гараа өргөөд 
Орчин тойронд ингэж хашхирав: 

«Москийг чи бас санаарай 

Муу санаа өвөрлөж яваад 

Муухай хэрэг тарьсан хүн шүү 

«Ажлаа дууссан нь амжилтаа тэмдэглэв» гээд 

Ах дүү нараа тухирсан хүн шүү» 

«Нэг цустан чинь үхэг» гэж 
Нэмж би түүнд хэллээ 
Улам бүр шаналан зовсоор 
Ухаан солио болсон юм шиг 
Уйтгарт дарагдан тэр одлоо. 

Үнэний хуягаар хуягла гэж 
Үргэлж биднийг зоригжуулж байдаг 
Хүнлэг сэтгэл албадаагүй сэн бол 
Хүүрнэж үүнийг ярихгүй байсан 
Улс бужигнасан хөндийг үзлээ 
Ухаанд багтамгүй юмсыг харлаа 
Тоо томшгүй олон удаа 
Тойрон эргэлдэх олны дунд 
Толгойгүй бие явахыг харлаа. 

Тов тодхон одоо ч харнам 
Таг харанхуйд дэн барих шиг 
Тасархай толгойныхоо үснээс барьжээ 
Толгой нь бидэн рүү өлийж хараад 
Тун ч гунигтай орилж байлаа. 

Өөрөө өөрийгөө тэр гэрэлтүүлнэ 
Хоёр хүн нэг дүрд нийлжээ 
Хамгийг мэдэгч Дээд тэнгэр 
Харин учрыг нь мэдэх байх 
Тэрбээр гүүрний дээр зогсоод 
Тодхон надад дуулдуулах санаатай 
Толгой барьсан гараа өргөөд: 

«Үйл тамаа эдлэгсдийг хар, 

Үхдэлүүдийн дунд чи харин 
Үнэхээр чөлөөтэй амьсгалж байна! 

Үүнээс гашуун зовлонг чи 


Өнөө болтол үзээгүй байх 
Хэн гэдгийг минь мэдье гэвэл 
Хэлье чамд: би Бсртрам 1 ' 

Иоанна ванг ятгаж явлаа 
Авьессал хүү эцэгтээ тэрслэхэд нь 
Ахитофел зөвлөгч дэмжсэнээс ч дор 
Аав хүүг эвдрэлцүүлж байлаа 1 
Саруул уужим хорвоод байхдаа 
Садан төрлийн холбоо хэлхээг 
Сарниулж эвдэж явсан болохоор 
Мунхаг толгойг минь тас огтолж 
Мухар бие болгож хаясан юм 
Өрөөл бусдын адил би 
Өшөө хонзонгоос мултарч чадаагүй». 


ХОРИН ЕСДҮГЭЭР ДУУЛАЛ 


Наймдугаар тойрог — Ес дэх жалга [төгсгөл] —Арав дахъ жалга —Хуурамч зоос 
үйлдэгчид 

Өрөвдмөөр хөөрхий тэднийг хараад 
Өр зүрхний зовлонгоо нуулгүй, 

Өөрийн эрхгүй уйлмаар санагдлаа 
Өршөөлт багш минь ингэж хэллээ: 

«Энгүй харанхуйг юунд ширтэв! 

Энэлэлт тамын энэ ёроолоос 
Эрэмдэг зэрэмдэг олны дундаас 
Эрж чи юугаа хайв! 

Өөр бусад гуу жалгыг 
Өөрөө чи сонирхоогүй шүү дээ; 

Харин сүнсийг тоолох гэж байгаа бол 
Харин хоёр миль г зам бий. 

Тэртээ доор сар ч гарлаа, 

Тэнэх хугацаа ч бага үлдлээ 
Чиний өмнө өөр юм 
Чамайг одоо хүлээж байна» 

Хариуд нь би ингэж хэллээ: 

«Юу үзэхийг хүсэж байгааг минь 
Ер нь та мэдсэн сэн бол 
Эндээ түр саат гэж 
Эрхбиш та хэлэх байсан» 

Ингэж хэлээд би алхаллаа. 

Итгэлт багшаа дагаад явлаа 
Учирлаж бас ингэж хэллээ: 

«Уйтгарлан ширтсэн тэр талд 
Ураг төрлийн минь нэг хүн^ 

Харанхуй нүхэнд үйлээ үзэж 
Хамаг нүглээ наманчлах ёстой» 

Ухаант багш минь ингэж хэллээ 
«Түүнийг чи үгүйлэх хэрэггүй; 

Уулзаагүй гээд хохирох юмгүй; 

Түүнийг чи бодох ёсгүй. 

Гүүрэн дээрээс би харсан: 

Гар хуруугаа чам руу чичлээд 
Галзуу юм шиг ууртай байна лээ 
Хэн нэг нь тэр хүнийг 
Жери гэж дуудах сонсогдсон 
Өөрөө чи тэр үед 


Өөр хүнийг бодож явсан, 

Дайнч Бертрамыг харж байгаад 
Даанч чи харалгүй өнгөрсөн 
Дараа нь тэр яваад өгсөн» 

Хариуд нь би ингэж хэллээ: 

«Хүний гарт амь үрэгдсэн 
Хөөрхий түүний өшөө хонзонг 
Төрөл садан нь аваагүй юм 
Тэгээд тэр унтууцан хилэгнэж 
Тэр чигээрээ яваад өглөө 
Өөртэй минь тэр яриагүй ч гэсэн 
Өрөвдөх сэтгэл аргагүй төрнөм» 

Ухаант багштайгаа ярьсаар яваа 
Удаах жалганы гүүрэн дээр гарлаа. 

Гэрэл гэгээтэй байсан сан бол 
Гүнзгий их нүхний ёроол 
Хилэнгийн нүхний сүүлчийн жалгын 
Хавцалд нь байгаа түмэн амьтан 
Тэр жалганы гүүрэн дээрээс 
Тов тодхон харагдах байсан 
Харанхуй нүхний дээр гартал 
Хараал зүхэл, орилоон чарлаан 
Харвах сум шиг зүрхэнд шигдэж 
Чимээ гэдэг аймаар байлаа, 

Чихээ дарахаас аргагүй боллоо 

Бүгчим зуны халуун өдөр 

Вальдикьяны эмнэлэг, Маремм, Сардипийг " 

Бөөгнүүлж нэг доор овоолох юм бол 

Ямар шуугиан гарах байсан бэ 

Яг л тийм гинших чимээ 

Өрх нүхнээс сонстож байлаа 

Өмхий хий ханхалж байлаа 

Бугласан шархны идээ бээр шиг 

Булай үнэр ханхийж байлаа 

Захын далан дээр бид гараад 

Зүүн тийшээ эргээд хартал 

Тэртээх гүнзгий нүхэн дотор 

Тэнгэрийн албат-Шударга ёс 

Авлигач зальхай этгээдүүдийг 

Айхавтар нарийн бүртгэн шалгаж 

Адтай ширүүн гэсгээж байна. 

Аюултай халдварт өвчин дэлгэрч 
Амьд амьтан бүгд үхэж 
Эгина® арал сүйрч байхад ч 
Эндэх шиг зовлон үзээгүй байх. 


(Мөхсөн ардыг шоргоолжны тоогоор 
Нөхсөн гэдэг домог бий) 

Тамын ёроолоор сүг сүнснүүд 
Тэнд эндгүй шаналж байна 
Бөөн бөөнөөр, хэсэг бусгаар 
Бүрэнхий дунд тарчилж байна 
Нэг нь нэгнийхээ гэдэс дээр. 

Нэг нь нөгөөгийнхөө мөрөн дээр 
Унах нь унаж, хэвтэх нь хэвтжээ 
Харин зарим нь тоосон дундуур 
Харанхуй ёроолоор мөлхөж байна 
Газраас өндийх чадал тэнхээгүй 
Гансран зовсон олныг харж 
Алхам алхмаар бид урагшилж 
Анир чимээгүй явсаар байлаа 
Гал дээр тавьсан хоёр тогоо шиг 
Ууц нуруугаараа тулж суугаа 
Улнаасаа зулай хүртлээ шархалсан 
Хоёр хун байхыг харлаа 
Хоромхон зуур загатнаагаа гаргах гэж 
Хумсаараа тэд биеэ маажилна 
Загасны хайрс хутгаар хусах мэт 
Загатнасан арьсаа хумсаар хуулна. 
Ихсийг хүлээлгэсэн адуучин эр ч 
Ингэж түргэн морио хөлслөхгүй 
Багш нэгэнд нь ингэж хэллээ: 

«Бахь шиг хуруугаараа махаа тасдаж 
Хамаг биеэ шалба маажсан 
Хамуутай амьтаан, надад хэлээч 
Энд чинь латинчууд байхгүй биз дээ? 
Энэ ажил хумсыг чинь эвдүүзэй!» 
Эхэр татан тэр хэллээ: 

«Хоёр латин зовж байгааг 
Харж байна, чи одоо 
Өмнөөс асуулт тавиад байдаг 
Өөрөө чи хэн гэгч вэ!» 

Багш тэдэнд ингэж хэллээ: 

«Би энэ амьд хүнд 
Тамын орчлонг үзүүлэх гэж 
Таг харанхуй орчин дотор 
Тойргоос тойрогт дагуулж явна 
Тэгтэл хоёулаа тулгуураа алдаж» 

Тэнд байсан сүнснүүд бүгдээрээ 
Тэвдэн чичирч над руу харлаа 
Тэгтэл багш минь над руу хараад: 



«Хэлье гэснээ хэл» гэлээ 
Хичээн байж би ингэж хэллээ: 

«Анх төрсөн тэр ертөнцөд чинь 
Ариун дурсгал чинь үүрд үлдэг. 

Олны өмнө, түмний өмнө 
Он жил удтал үргэлжилнэ! 

Ямар газрын хэн гэдгээ 
Ярьж хэлж өгөөч та нар; 

Ийм хэцүү тамд орсондоо 
Ичиж зовохын хэрэггүй та нар» 

Нөгөө сүнс ингэж хариуллаа: 

«Ареццо нутгийн хүн шүү би;^ 

Альберо намайг шатаасан юм 
Өгөр тамын оронд би 
Өөр хэргээр орсон юм 
«Агаарт нисэж үзлээ» гэж 
Альберод би тохуурхаж хэлсэн юм 
Тэнгэрт нисэхийг зааж өгөөч гэж 
Тэр хонгорхон тэнэг амьтан 
Тэсгэлгүй надаас гуйж шалсан юм 
Тэр маань уран Дсдал болсонгүй. 

Тэгээд эцэг нь намайг шатаасан юм. 
Алхимич байсан болохоор минь 
Алдаж үзээгүй эрлэг Минос 
Арав дахь гянданд намайг тонилгосон юм 
Ачит багшдаа ингэж хэллээ: 

Өөдгүй муу сьенчүуд шиг амьтад 
Өөр газар байдаг болов уу! 

Тэдэнтэй тэмцэхэд франц иргэдэд ч 
Тийм ч амаргүй байх болно!» 

Хажууд нь байсан хамуутай эр 
Хахир дуугаар ингэж хэлэв: 

«Харамч нарийн Стрикки болон 
Лиш цэцэг анх тарьж 
Лут их ургац авсан, 

Цэцгийн цог дээр шувуу шарах 
Сонин ёсыг дэлгэрүүлсэн Никколо, 

Оюун ухаан мөхөстсөн Аббальято 
Анхилуун цэцэрлэгээ үрж дууссан 
Ашаны Каччийн наргиж явсан 
Андын холбооны хэдэн нөхөд 
Эднээс бусад нь цөм өөдгүй 
Хамт чамтай Сьен нутгийнхныг 
Хажиглаж дамшиглаж байна би 
Хэн гэдгийг минь мэдье гэвэл 


Хичээж намайг сайн ажигла 
Зүс царайг минь сайн хар 
Зүдэрсэн сүпс-Капоккьо 22 ’ байна. 
Хорвоо дэлхийд амьд явахдаа 
Хувилахуй ухааны арга хэрэглэж 
Хуурамч зоос хийж явлаа 
Хэрэв чи мөн бол 

Хүн дуурайх авьяастай байсныг минь 
Хэзээнээс нааш сайн мэднэ». 


ГУЧДУГААР ДУУЛАЛ 

Наймдугаар тойрог — Аравдугаар жалга [төгсгөл] —Худал үйлстэн, хуурмаг үгтэн 

Семела хүүхэнд хар сапаж 
Юнона фивчүүдэд хилэгнэсэн үед 
(Олон удаа тэгсэн гэдэг) 

Афамант хааны ухаан балайрч 
Авааль хатныхаа өвөрт байгаа 
Алаг хонгор үрсээ хараад 
Аймаар солиорон чанга хашхирч: 

«Зулзагаа дагуулсан эм арслангийн 
Зугтах замд тор тавья!» гээд 
Махчин шувууны адил савраа сунгаж 
Мантайсан хүүгээ шүүрч аваад 
Хамаа намаагүй далайж байгаад 
Хад чулуунд хэмх цохижээ. 

Ухаангүй ээж нь хоёр дахь хүүтэйгээ 
Усанд живж үхсэн гэдэг 
Тавилан заяаны аргагүйн эрхээр 
Троя улс балран мөхөж 
Тэр хаанчлал сөнөх үед 
Грект баригдаж үйлээ үзсэн 
Гекуба гэдэг бэлэвсэн хатап 21 ' 

Поликсена охиныхоо үхэхийг үзээд 
Полидор хүүгийнхээ аймаар хүүрийг 
Тэнгисийн эргээс олж хараад 
Тэр дорхноо ухаан солиорч 
Хашхиран ёолж шаналж байснаа 
Хав нохой шиг хуцсан гэдэг. 

Модон урцыг хадарч орхисон 
Бодон гахай шиг гүйлдэж яваа 
Зэргэлдээ байгаа бүхнийг хазаж 
Зэрлэг амьтан шиг давхиж яваа 
Зэвхий нүцгэн хоёр сүнс 
Афамантын хилэн, Гекубын солиорлын 
Аль алинаас илүү ширүүн 
Айхавтар сүрхий догшин авирлаж 
Араатан, амьтан хүний биеийг 
Алаг эрээн шарх болгоно 
Нэг нь Капоккийн хүзүүг хазаад 
Нөгөөдөхтэйгөө гүйж одлоо 
Харин тэгснээ гэнэт хашхираад 


Хад чулуу гэдсээрээ мөргөлөө 
Аретин нутгийн нэгэн хүн 
Айн чичрээд ингэж хэлэв: 

«Үүнийг Жанни Скикки гэдэг юм. 
Үнэхээр бүхний ад болсон 
Хамаг амьтны үйлийг үзсэн 
Халгаатай зэрлэг амьтан байгаа юм» 
Өөрөөс нь би ингэж асуулаа: 

«Өөр хүн чамайг хазах вий! 

Харин түүний энд байгаа дээр 
Хариу надад хэлж өгөөч, 

Хэн гэгч хүн гэдгийг нь 
Хэлж өгөөч надад» гэтэл 
«Ухаан жолоогүй Мирра гэгчийн^ 
Урьд эртний сүнс нь энэ 
Саваагүй эм төрсөн эцэгтэйгээ 
Самуурч явалдахыг оролдсон юм 
Энэ эм зүсээ хувиргаад 
Эцэгтэйгээ нүгэл хийсэндээ 
Тэнд бүхнийг зовоож яваа 
Тэр хүнтэй ав адилха1Г' 

Тэсгэлгүй их баярлаж явдаг юм 
Тэр хүн дүрээ хувилгаад 
Тэрүүхэндээ заль гаргаад 
Өвгөн Буозын дууг дуурайгаад 
Өөрийн гэрээсийг хэлж завшсан юм» 
Өнөө хоёр надаас холдож 
Өширсөн сэтгэл тайвшрахын үед 
Өөрөө би сэхээ орж 
Өөр бусад зовлонтныг харлаа 
Цадиггүй нүгэлтний нэгийг харвал 
Цавинаас доош хоёр хөлийг нь 
Цавчаад хэрэв хаячих юм бол 
Эртний Лютня^ хөгжим лүгээ 
Эгээ л адилхан болмоор байлаа. 

Хамаг бие нь хавагнан хөөж 

Халуун цус нь гүйхээ больж 

Чээж бие нь цүндийгээд 

Толгой тархитай харьцуулахын эрхгүй 

Томоос том болсон байлаа 

Ангах цангахын туйлд хүрч 

Амаа ангайж уруулаа дарвайлгаад 

Галд нэрвэгдсэн өвчтөн шиг 

Гай зовлонгоо эдэлж байна. 

Бидэнд тэр ингэж хэллээ: 


Элдэв юманд ер өртөлгүй 
Эсэн мэнд та хоёр 
Энэ гунигт жалганд ирээд 
Энэлэлт намайг харж байх юм! 
Адамын шийтгэл ийм байна 
Арчаа нь тасарч ядарсан дархан! 
Хамаг хүслээ би хангасан, 

Харин энд дусал ч атугай 
Хар ус л уумаар байна 

Хөндий талаар жирэлзэн урссан 
Хөх цэнхэр гол горхи, 

Хөвчит уулнаас Арнод цутгасан 
Хүйтэн тунгалаг ундармал ус 
Цаг үргэлж миний нүдэнд 
Цацраг гэрэлтэж харагдах юм 
Үүнээс л болоод хатаж гүйцлээ 
Эмгэг минь ч тийм аюултай биш 
Тэнд би нүгэл хийж 
Тэр дороо баригдсан юм. 

Тэгээд одоо бүтэлгүй явсан 
Тэр газраа санан санан 
Тэсгэлгүй шаналан зовж байна. 
Алдарт гүнтний Ромен шилтгээнд 
Алтан зоос хуурамчаар үйлдсэн юм 
Түүнээс болоод миний биеийг 
Түүдэг гал дээр шатааж орхисон юм 
Авилгач муу ёс суртахуунтай 
Алессандро, Гвидо, тэдний дүүгийн 
Бараан сүүдрийг үзэхийн тулд 
Бракдын булгийг тэр аяар нь 
Баяртай гэгч нь өгмөөр байна 
Тэнэг юм шиг гүйж яваа 
Тэр олон амьтныг харахад 
Тэдний нэг нь ирсэн бололтой 1 
Тэнхэл нэгэнт байхгүйгээс хойш 
Тэглээ гээд яах ч билээ! 

Арай ингэж хөөчхөөгүй сэн бол 
Аахилан зүтгэж зуун жилд 
Алхам төдий ч явдаг сан бол 
Аялах зам тойргоороо энд 
Арван нэгэн миль ч гэсэн 
Харин тойрог хөндлөн гулд 
Хагас миль байдаг ч гэсэн 
Энэ өмхий шааран дотроос 


Тэр амьтныг эрж олох гэж 
Тэнхээ мэдэн зүтгэх байсан 
Тэдний балгаар зэрэмдэг боллоо 
Тэдэнд зориулж флорин зоосонд 

Гурван Каратын хольц хийж 
Гуйвалтгүй зүтгэж явсан сан» 
Түүнээс би ингэж асуулаа: 
«Хуйларсан утааны дунд байгаа 
Хоёр хүнийг хэн гэдэг юм?а 
Тэртээ талд огт хөдлөхгүй 
Тэрийн хэвтээ хоёр хэн бэ!» 

Тэр надад ингэж хэллээ: 

«Тамд миний анх ирэхэд 
Тэр хоёр ийм л байсан юм. 

Түмэн жил улиран өнгөрөвч 
Тэр чигээрээ л хэвтэх байх 
Дэгжин Иосифийг гүтгэсэн эм :м 
Дэргэд нь байгаа трояны грск 2И , 
Худал Синон-энэ хоёрыг 
Халуун өвчин төөнөж шатааснаас 
Хар хэншүү суунаглаж байна» 

Харин Адамыг хүндлэх хэрэггүй гэж 
Хажуу дахь Синон нь үзсэн бололтой 
Хэт цүндийсэн гэдсийг нь цохиход 

Хэнгэрэг шиг нижигнэж байлаа 
Тэгтэл дархан хар уураараа 
Түүний нүүр рүү алгадаж орхиод: 
«Аягүй их хүндэрсэн ч гэсэн 
Арай ядан хөдөлдөг ч гэсэн 

Алгадах төдийгөө дөнгөнө өө» гэв 

Гал дөлөнд орохын үед 

Гар чинь хүлээстэй байсан биз дээ 

Мөнгө зоос олохын үед 

Мөн ч шаламгай байсан даа» гэж 

Цаадах нь золбоотой түүнд хэлэхэд 

Цүдгэр гэдэст ингэж хариулав: 

Энэ хэлсэн чинь үнэн байна 
Эрт дээр трояныханд чиний 
Хариу хэлэхдээ хуурч мэхэлснээс 
Хамаагүй үнэн үг байна» 

«Би үгээр хуурч явсан бол 


Чи зоосоор залилж явсан! 

Би ердөө ганцхан гэмтэй, 

Харин чи заль мэхээрээ 
Хамаг чөтгөрийг давж гарчээ!» 
Түүнд грек ингэж хэлэхэд 
Том гэдэст хариу өчсөн нь: 

«Тангараг эвдсэн гэмтэн чи 
Трояны морийг эргэн сана, 

Бултын санаанд илхэн байгаа 
Бузар хэргийнхээ ялыг эдэл!» 
«Өмхий усаар дотор чинь дүүрч 
Өлсөх цангахын туйлд хүрч 
Гэдэс гүзээ чинь тулам болж 
Гэм ялаа эдэл чи» гэж 
Грек Синон түүнд хэлтэл 
Гэдэс ихт хариу өчсөн нь: 

«Хэзээнээс нааш чиний амнаас 
Хэрүүлнйн муухай үг л гардаг 
Тиймээ би, цангаж байна 
Тэгсэн мөртөө хавантай байна 
Харин чи шатаж байна 
Хамаг тархи чинь ширгэсэн байна 
Нарциссын толийг анхны дуудлагаар 
Нэгхэн ч атугай долоох сон гэж 
Нэрэлхэлгүй чи гүйх л байсан» 

Энэ үгсийг сонсож байтал 
Эрдэмт багш минь ингэж хэллээ:. 

«Чи юут нь гайхаад байна! 

Чамд ер нь уурламаар байна» 

Ингэж хилэгнэн түүний хэлэхэд 
Ичиж улайж түүн рүү харснаа 
Илхэн би одоо ч санадаг юм. 

Хар дарсан зүүд зүүдлээд 
Харин тэгээд зүүдэн дундаа 
Байгаа юмыг байгаагүй гэж 
Бодон бодон зүүдээ манагч 
Тийм хүн ттт нг байлаа би: 

Тэгээд өршөөлийг гуйхаар завдлаа. 
Учирлан гуйх үгийг минь сонсоод 
Уучлах байх гэж би хүлээлээ 
Өршөөж намайг уучилсан гэдгийг нь 
Өөрөө тэгэхэд би мэдээгүй 
Ачит багш минь ингэж хэлэв: 

«Арай бага ичиж зовоод ч 



Айхавтар их гэмийг арилгадаг юм 
Бид хоёрын ярьсан зүйл 
Битгий сэтгэлийг чинь шаналган зовоог. 
Хоёулаа одоо ингээд явахад 
Хоорондоо хэрэлдсэн улсыг хараад: 
Тэдний яриаг сонсоно гэдэг 
Тийм ч олигтой юм би ттт 
Түүнийг чи мэдэж аваарай» 



ГУЧИН НЭГДҮГЭЭР ДУУЛАЛ 

Аваргын худаг 

Хэл үгээр багш намайг 

Хэчнээн сүрхий хатгасан гээ 

Нүүр царайны минь өнгө хүртэл 

Нэг л ондоо болоод явчихсан 

Ахиад тэгээд үг хэлээрээ 

Анагааж өглөө, сэтгэлийн минь шархыг 

Анх хатгаж үүсгэсэн шархаа 

Ахин хатгаж анагаан эдгээдэг 

Ааваасаа өвлөсөн Ахиллын жад шиг 

Ачит багшийн минь хэлсэн үг 

Анагаах чадлаар дүүрэн байлаа 

Тэгээд цаашаа бид хоёр 

Тэгшхэн хөндийгөөр алхлан явлаа 

Арав дахь жалгыг ардаа үлдээгээд 

Анир чимээгүй гэлдрэн явлаа 

Өдөр гэхэд өдөр биш 

Шөнө гэхэд шөнө биш 

Ажиж сайн харъя ч гэсэн 

Алсын бараа харагдахгүй байлаа 

Тэгж явтал удсан ч үгүй 

Тэнгэрийн дуунаас хамаагүй чанга 

Өнчин бүрээний чимээ хадахад 

Өөрийн эрхгүй тийшээ харлаа 

Агуу их Карлын цэрэг 

Аймшигт тулаанд эрсдэн сүйрэхэд 

Эзэн хаандаа чимээ өгөх гэж 

Эвэр бүрээгээр Орланд баатар 

Чамархайныхаа судсыг тасартал үлээснээс 

Чанга дуу гарахыг сонслоо 

Өндөр өндөр цамхгийн барилга 

Өмнөөс тодрон нүдэнд туслаа 

«Энэ ямар хот вэ!» гэж 

Энэрэлт багшаасаа миний асуухад: 

«Ийм бүрий байхад чи 
Тийм холыг харав гэж үү 
Алс газраас зарим үед 
Андуу харах ч учир бий. 

Арай ойртоод үзвэл чи 
Алс холоос тэр юм 


Андуу харагдсаныг лавтай ойлгоно 
Сэргэлэн цовоо бай чи, 

Сэв сэв алхал» гэв 
Тэгээд гараас минь эвтэйхэн бариад 
«Тэднийг хараад сүрдэхгүйн тулд 
Тэнд очиж үзээгүй байхдаа 
Түүний учрыг одоо мэдэж ав; 

Тэр чинь цамхаг би ттт 
Тэнгэрийг дайран эзлэх гэсэн 
Аварга том олон амьтан 
Арсайж дарсайж байгаа нь тэр 
Харин тэдний хүйсээс дооших нь 
Халхлагдаад харагдахгүй байгаа юм» гэв 
Будан хүдэн арилахын үед 
Булингарт үүлний цаадах юм 
Бүүр түүр ялгарч ирдэг ттт иг 
Асар нягт агаар дундуур 
Алхам алхмаар уруудан явахад 
Андуурч харсан минь илхэн болж 
Айж түгших минь улам ихэслээ: 

Толгод дээрх Монтережоны цайзыг 
Тойрч хүрээлсэн олон цамхаг ттт иг 
Энд бас олон аварга 
Эргэн тойрон эгнэн зогсоно 
Аймаар муухай тэр амьтад 
Аварга цамхаг шиг сүглийн харагдана 
Тэднийг Зэвс одоо хүртэл 
Тэнгэрийн дуугаар айлгасаар байна 
Нэг аваргын нүүр чээж 
Нүсэр том гэдэс гүзээ 
Доошоо унжуулсан хоёр гарыг нь 
Дорхноо би ажиж харлаа 

Холилдож хутгалдсан отог омог шиг 
Хувь заяагүй олон хүнийг 
Марсын албат болох аюулаас 
Манай Хорвоо аварсан билээ; 

Заан ч юм уу, халим загасыг 
Замлин хорвоо эс элбэрвэл 
Үзтэл илэрхий утга үүнд бий. 

Хартал тодорхой хэмжүүр үүнд бий 
Омог уур, хүчин рүүгээ 
Оюун ухаан нийлсэн газар 
Амьтан хүнийг өмгөөлж хамгаалах 
Аврал хүч огт байхгүй. 



Алдарт Ром хотонд орших 
Ариун Петрийн сүмд байдаг 
Хүрлээр цутгасан боргоцой шиг® 

Асар өргөн, урт нүүртэй 
Агуу том бие бялдартай, 

Хормойноос нь аваад духыг нь хүртэл 
Гурван фриз— давхарлаад зогссон ч 
Хүрэхээргүй том амьтан байлаа 
Хосгүй лут тэр аваргын 
Хоёр хөл нь нүхэнд байлаа 
Гуянаас нь аваад гэдсийг нь хүртэл 
Гучин сөөм тэр аварга: 

«Ра1с1 та 1 атесН 1гаЫ а1пй» : " гэж 
Ам мэдэн хашхирч байлаа 
Дууных нь өнгийг сонсоод байвал 
Дуганд дуулмааргүй хахир муухай. 
Энэрэлт багш минь түүнд хэлэв: 

«Эргүү тэнэг сүнс минь чи 
Эвэр бүрээгээ үлээн дуугаргаж 
Багтарч ядсан уур омгоо 
Биеэсээ чи шавхан гарга! 

Өөдгүй мунхаг сүнс минь чи 
Өөрийнхөө хүзүүг тэмтрээд үз: 

Суран оосор баригдах вий. 

Өнөө тэр эвэр бүрээ чинь 

Өөрийн чинь гэдэс дээр унжиж байгааг 

Өөрөө чи мэдэх болно» 

Өршөөлт багш минь надад хэлэв: 
«Өөрөө тэр жинхэнэ дүрээрээ 
Байж байгаа нь энэ дээ. 

Тэр хүн бол Немврод хаан 
Тэнгэр тулсан цамхаг барих гэж 
Тэнэг санаа сэдсэний гайгаар 
Өвч дэлхийн хүн зон 
Өчнөөн олон хэлтэй болсон юм. 

Ер нь ингээд болоо, хоёулаа, 

Юм яриад хэрэг байхгүй: 

Хэний ч хэлснийг тэр ойлгохгүй 
Хэлсэн үгийг нь хэн ч мэдэхгүй» 

Аян замдаа бид орж 
Арай зүүн тийшээ эргээд 
Өчнөөн хол явж явж 
Өөр нэг зам оллоо. 

Өргөн, зэлүүд зам байлаа 
Тэр аваргыг хэн дийлснийг 


Хэлж би мэдэхгүй юм: 

Баруун гарыг нь ар талд нь 
Зүүн гарыг нь урд талд нь 
Баглаж мушгиж хүлсэн байлаа 
Дөрвөн мөчийг нь ягштал хүлэн 
Дөнгө гинжээр ороосон байлаа 
Багш надад ингэж хэллээ: 

«Бардам зант хүч хэрэглэн 
Хууль засгийг булааж авах гэж 
Хурмастын Зэвстэй тэмцэлдсэн юм 
Тэрслүү мунхаг омгоосоо болоод 
Тэр ингэж яллагдсан юм 
Тэр аваргыг Эфиальт гэдэг юм; 
Тэнгэр бурхдыг аваргууд дайрахад 
Тэднийг тэр хошуучилж явсан юм. 
Одоо түүний хоёр гар 
Огт хөдлөхөө больсон байна» 
«Хэмжээгүй том Бриарей гэдэг маань 
Хэн болохыг харах сан!» гэж 
Халамжит багшаасаа би асуухад 
Хариуд нь тэр ингэж хэллээ: 
«Аптсй» 21 ' энд ойрхон байна, 

Гинж хүлээсгүй чөлөөтэй байна 
Гэмтний ангалд бид хоёрыг 
Аваачна гэж ярьж байна 
Бриарей гэдэг чинь хол байна 
Бас энэ аваргатай адил 
Баглаа хүлээтэй зовж байгаа. 

Байдал төрх нь бүр догшин» 

Аварга Эфиальт хилэгнэн догширч 
Аймаар сүртэй чичгэнэн хөдлөв. 

Их цамхаг ч газар хөдлөхөд 
Ингэж ганхсан удаа байхгүй 
Айхын ихээр би айж 
Амь тавих агшныг хүлээв. 

Өнөө гинжийг нь хараагүй сэн бол 
Үнхэлцэг хагарч үхэх байлаа 
Бид тэгээд цаашаа явтал 
Бүсэлхийнээс аваад хүзүүгээ хүртэл 
Бүтэн таван тохой өндөр 
Хараад сүрдмээр Антей аварга 
Харанхуй нүхнээс гараад ирлээ 
«Баградын хөндийн агуйд аглагч 
Баатар эр Антей минь ээ, 

Гайтай тэр хөндийд Сципион 


Ганнибалын цэргийг бут цохиж 
Гавьяа байгуулан мандсан билээ, 

Агуйд байхдаа чиний идсэн 
Арслангийн тоо тоолж баршгүй 
Антей хэрэв ах дүү нараа 
Агаарын тулаанд оруулсан сан бол 
Хорвоогийн хөвүүд ялах байсан гэж 
Хотол олноороо ярьдаг юм 
Бардам ихэмсэг бүү хар, 

Биднийг чи доош нь буулга, 

Хүйтэнд хөлдсөн Коцит нуурт 
Хөлгүй нүхэнд хүргэж өг. 

Гифей, Гитий хоёр аварга 
Тэр хол зогсож байна 
Хамт яваа миний нөхөр 
Харамж шан чамд өгнө; 

Антей чи доошоо тонгой; 

Амаа мурийлгаж битгий уцаарла, 

Анд нөхөр минь орчлон дэлхийд 
Алдар нэрийг чинь дахин мандуулна 
Аяны хань минь амьд хүн, 

Азтай хорвоод очихгүй болбол 
Ашид мөнхөжнө гэж найддаг юм» 

Ачит багш минь ингэж хэлтэл 
Алкид баатар амтыг нь үзсэн 
Алгаа Антей яаран тослоо. 

Алган дээр нь Виргилий гараад 
Айсан намайг тайвшруулах гэж 
Ган хуягаас найдвартай бат 
Гараараа намайг тэвэрч аваад 
«Гараад ир» гэж надад хэллээ. 

Гаризендын хазайсан өндөр цамхгийг 
Газраас өлийж харах юм бол 
Тэнгэрийн үүлс сөрөн нүүхэд 
Тэр чигээрээ унах ттт иг болдог. 

Айж түгшсэн миний нүдэнд 
Антей баатар тиймэрхүү харагдлаа 
Өөрийн мэдэлтэй байсан сан бол 
Өөр зам л хайх байлаа 
Антей баатар гэвч биднийг 
Амархан гэгч нь буулгаад тавьчихлаа 
Ийм харанхуй тэр нүхэнд 
Иудг Люцифер хоёр бий. 

Тэгээд Антей өндийн бослоо 
Тэнгисийн хөлгийн шураг шиг харагдлаа. 




ГУЧИН ХОЁРДУГААР ДУУЛАЛ 


Есдүгээр тойрог — Коцит — Итгэгсдийг мэхлэгсэд — Нэг дэх бүс (Кайна) — Терөл 
пюрөгсөддөө тэрслэгчид —Хоёр дахъ бүс (Антенора) — Эх орон болон санаа нэгтнээсээ 
урвагсад 

Бусад олон жалга нэгдэн нийлсэн 
Булай нүхний байдалд автан 
Найраг шүлэг минь жавхаагүй байлаа 
Найрамж барагтай, хяхтнуу байсан ч 
Утга санааны шим шүүсийг 
Ултай шахахад тус боллоо. 

Энд харин миний шүлэг 
Эв тохироогоор тиймхэн байна 
Эвлүүлж ярихад хүндхэн болно 
Дэлхийн ёроолын дүр зургийг 
Дэлгэж гаргах тийм ч амаргүй. 

«Аав-ээж» гэсэн төдийгөөр 
Амархан бүтээчхэж ер болохгүй 
Уянгат Амфиопы 1 ' хөгжмийн эгшигт 
Уулын чулуу өөрсдөө бууж 
Уран барилга болсонтой адил 
Утгын үгээр дүүрэн гаргахад минь 
Урлагийн тэнгэр тэтгэх болтугай! 

Ам нээж ярьж чадахгүй 
Аз заяагүй хөөрхий амьтад 
Хорвоо дэлхийд арчаагүй та нар 
Хонь болж төрсөн чинь дээр! 

Тамын харанхуйд бид орлоо 
Тал хөндийд, аваргын хөлд 
Хавцлын өндрийг гайхаж байтал 
Хашхирах чимээ гэнэт сонсогдлоо: 

«Хамаагүй чи битгий яв! 

Золгүй ах дүү нарын 

Зулайн дээр чи гишгэлж байна!» 

Тийш ийшээ ажиглаж хартал 
Тэсгэм хүйтэнд шил шиг хөлдсөн 
Тийм толигор нуур байлаа 11 
Дүн өвлийн хүйтэн цагт 
Дунай мөрөн ч ингэж хөлддөггүй 
Алс холын Дон мөрөн ч 
Арай нимгэн мөстдөг байх 
Тамберник юм уу Пьетрапан уулыг 


Тэр чигээр нь нураалаа ч гэсэн 
Хөлдсөн нуурын мөсөн хучлагыг 
Хөнгөхөн ч атугай хэлтэлж чадахгүй 
Намрын үдшийн сайхан үе 
Намгийн мэлхий цөөрмийн уснаас 
Нармайгаа цухуйлгаад гуаглах адил 
Нүүрээ хүртэл тас хөлдсөн 
Нүгэлтний сүнснүүд мөсөн дороос 
Өрөвтас шиг шүдээ тачигнуулж 
Өрвийн сөрвийн хөхөрч харагдана 
Нүүр царайгаа тэд үрчийлгэж 
Нүдийг нь харахад зовлонтой гэдэг нь 
Амыг нь харахад даарсан гэдэг нь 
Аргагүй илхэн харагдаж байлаа 
Наана цааныг ажиж байснаа 
Наалдаж орхисон хоёрыг харлаа 
Тэр хоёрын үс нь ширэлдээд 
Тэрүүхэн тэндээ овоорсон байлаа 
«Хэнхдэг чээжээрээ нийлж хөлдсөн 
Хэн гэгч вэ та хоёр!» 

Тэднээс намайг ингэж асуухад 
Тэр хоёр хүзүүгээ сунгаад 
Над руу хараагаа тусгахад нь 
Уйлж бөлцийсөн хоёр нүднээс нь 
Усан нулимс ундран урсаж 
Тэр дороо хүйтэнд хөлдөөд 
Тэдний зовхи мөс боллоо 
Хоёр дүнзийг төмрөөр бэхэлснээс ч 
Хавьгүй бат зууралдсан байлаа 
Хор шар нь багтран дүрэлзэж 
Хоёр сэрх ш иг духаараа мөргөлдлөө 
Хүйтэнд хөлдөөд хулгар болсон 
Хэн нэг нь гудайсан хэвээрээ: 

«Юу болоод байна аа, энэ чинь! 
Яагаад чи тольдох адил 
Бид хоёр руу гөлрөөд байна! 

Энэ хоёр хэн гэдгийг 
Эрхбиш мэдэхийг хүсэж байгаа биз: 
Эдний эцэг Альберто гэгч 
Эртнээс уламжилсан өв хөрөнгөө 
Бизенцийн хөндийн цайз шилтгээнээ 
Эдэнд гэрээсэлж үлдээсэн юм 
Энэ хоёр чинь төрсөн ах дүү, 

Хамаг Каипыг нэгжээд үзсэн ч 
Хаанаас нь ч гэсэн ингэж хөлдсөн 


Харшгүй муухай үхдэлийг олохгүй 
Артур ваш ийп 1 цоо жадалсан 
Арчаагүй урвагч хүү нь ч гэсэн, 

Алуурч муу Фокачч^ өөрөө ч, 

Толгойгоороо гэрлийг минь халхлаад байгаа 

Тоогүй муухай Маскеропи ч гэсэн 

Тэр хоёртой зүйрлэх аргагүй 

Алган дээр тавьсан юм шиг 

Аливааг илчлэн хэлэх юм бол 

Камичон ' гэгч би байна. 

Хууль бус явдлыг дарахаар 
Кармипо ' 7 дүүгээ хүлээж байна» 

Дараа нь би мөсөнд хөлдсөн 
Даанч олон хүнийг харлаа 
Нүүр царайг нь ажиж харвал 
Нохойн хоншоортой адил байлаа 
Хөлдүү цөөрмийг одоо ч харахад 
Хүйт оргиж айдас хүрдэг юм 
Тэгээд бид цаашаа явсаар 
Тив дэлхийн жинд дарагдсан 
Тамын яг төв рүү орлоо 

Харанхуй хоосонд орохтой зэрэг 
Хамаг бие минь дагжин чичирлээ 
Тэнгэрийн зарлиг, ёр, тохиолдол 
Аль нь байсныг бүү мэд 
Тэр олон толгойны нэгийг 
Тээглээд би хөлөөрөө дайрчихлаа 
«Яах гэж чи намайг өшиглөв! 

Ялагдал хүлээсэн тулалдааны төлөө 
Дахин чи өшөөгөө авах гэж 
Дайрч түлхэхээр ирээгүй биз!» гэж 
Тэр сүнс ёолон хашхирав 
Тэгэхэд нь би багшдаа хэлэв: 

«Түр азна, багш минь та, 

Тэр миний эргэлзээг тайлаг 
Тэгээд хоёулаа түргэхэн явъя» 

Багш дороо түр зогслоо 
Байдаг муугаар харааж байсан 
Бааштай сүнсэнд би хэллээ: 

«Өөр бусад руу архираад байдаг 
Өөрөө чи хэн гэгч вэ!» 

«Аптспорыи 1 ' тамд бусдын нүүрийг 
Амьд юм шиг ширүүн дайрдаг 
Өөрөө чи хэн бэ!» гэж 


Өнөө сүнс надаас асуухад нь 
«Амьд аа би, амьд хүн 
Аялгуу шүлэгтээ би чамайг 
Үеийн үед дурсаж байвал 
Үнэхээр чи тайтгарах сан» гэхэд 
«Үгүй, үгүй, зайл, холд, 

Үйлсгүй зальтай эр байна: 

Мөсөн дунд зусардах юмаа 
Мөн ч сүрхий олж дээ!» гэж 
Мөнөөхөн сүнс хариу өчив 
Дагзных нь үснээс зуурч аваад 
Даварсан сүнсэнд ингэж хэллээ: 
«Өөрийнхөө нэрийг хэлэхгүй бол чинь 
Өрвөгөр үсийг чинь зулгаана шүү мондио» 
«Үсийг минь чи тасдсанаас хойш 
Үнэнээ би чамд илчлэхгүй, 

Хэчнээн намайг тамлалаа ч гэсэн 
Хэн болохоо хэлэхгүй» гэж 
Хэгжүүрхэн тэр над хариулав 
Гэтэл нэг нь гэнэт хашхирав: 

«Үглэж орилохоо болиоч, Бокка! 

Үгүй бол шүдээ хавираад л. 

Бархирч хуцаад байх чинь чи! 

Бас юу болоод байна!» 

Би түүнд ингэж хэллээ: 

«Одоо чи дуугаа тат! 

Олиггүй муу урван тэрслэгч! 

Нарт хорвоод чиний гутамшгийг 
Насан үүрд зүхнэ би» 

«Яв чи, зоргоороо чалч, 

Ярианд оромтгой үүнийг бас 
Яг үнэнээр нь бичээрэй чи» 

Энэ хүн мөнгөний хэргээр™ 

Энд тарчилж байгаа юм. 

«Хүйтэн цэвдэг тамын ёроолд 
Хүнд их нүгэлтний дунд 
Дуэра орсон байна лээ» гэж 
Дээр очоод чи яриарай. 

Өөр хэн байна аа гэж 
Өөдөөс чинь хэрэв асуувал 
Бузар хэргээр толгойгоо авхуулсан 
Бусад хэдийнхээ ойролцоо байгаа 
Элчин Беккериз» урвагч этгээд 
Энд бас байна гээрэй; 


Тэнд Жанни Сольфапьср’ 51 
Тэргүүнээ гудайлгаад байж байна 
Тсбальдслло 5 ' 2 , Гапсллон 2 '’ дэргэд нь байна 
Фаэнцын хаалгыг шөнө нээсэн 
Тэр хүн чинь энэ шүү дээ» 

Тэндээс дөнгөж биднийг холдтол 
Тэсгэм хүйтэн нүхэн дотор 
Нэг нь нөгөөгийнхөө дээр гарсан 
Хоёр амьтан надад харагдлаа 
Харангалсан хүн учир зүггүй 
Хатсан талх мэрж байгаа шиг 
Дээр байгаа нь нөгөөдөхийнхөө дагзыг 
Хамаг шүдээрээ хазаж байлаа 
Хаан Тидей® үхлүүт шархтай 
Хартан дайсныхаа тархийг хэмлэснээс ч 
Хар сүнсний гавал толгойг 
Хавьгүй шуналтай залгилж байлаа 
«Тэнэглэж догширсон нүгэлтэн чи 
Тэр хүнийг хэмлэн тарчилгалаа 
Түүнийхээ учрыг хэлж өгөөч 
Хэрэв хилэгнэдэг чинь зөв бол 
Хэн гэдгийг чинь би мэдээд 
Хэрхэн гомдсоныг чинь учрыг олоод 
Хэл юүгээн цуцаагүй цагт 
Хэзээд чамд хүчин зүтгэнэ» 


ГУЧИН ГУРАВДУГААР ДУУЛАЛ 


Есдүгээр тойрог — Хоёр дахъ бүс (Актенора) — Эх орон болон үзэл нэгтнээсээ урвагчид 
— Гурав дахъ бүс (Толомая) — Нөхөд болон хамгпран зугаалагчдаа матагчид 

Өнөө муухай гавал дээрээсээ 
Өндийсхийгээд нөгөө амьтан 
Ноолж байсан үстэй толгойд 
Нөж болсон амаа арчаад: 

«Гансарч цөхөрсөн миний зүрхэнд 
Гай зовлон дахин авчирлаа; 

Тэр зовлонг дурдсан төдийгөөр 
Тэгж шаналсан хэрэг бишээ. 

Хэрэв үг чинь үр шиг дэлгэрч 
Хэмлэж байгаа өшөөт дайсанд минь 
Хилэнт хараал болж чадвал 
Хэрдээ би баярлана ч уйлна ч 
Хэн гэдгийг чинь би мэдэхгүй, 

Хэрхэн, энэ буцах замгүй 
Хэцүү газар ирснийг ч мэдэхгүй, 

Тэгэвч чиний яриаг сонсоход 
Тоснан нутгийн хүн шиг байна 
Урьд би амьд явахдаа 
Уголино гүнтэн гэгдэж явлаа® 

Харин энэ Ружери гуай 
Хамба лам гэгдэж явсан юм. 

Ах дүү шиг байдаг маань 
Анхнаасаа тийм учиртай юм 
Энэ хүнд итгэж байж 
Элдэв муугаа үзсэн юм 
Атгад нь орж хоригдож байгаад 
Амь нас минь хохирсон юм; 

Энэ бүх хэрэг явдал 
Эртнээс бүхэнд илэрхий билээ; 

Харин чухам яаж үхсэнийг минь 
Хамгийн хүнд зовлон эдэлснийг минь 
Харсан хүн нэг ч байхгүй 
Хэргийн эзэн-өөдгүй урвагч 
Хэрхсэнийг чи сонсож мэд 
Торны цаана яасныг мэд 
Түүнээс хойш тэр газрыг 
Өлсгөлөн цамхаг гэж нэрлэдэг болсон юм 
Өдий төдийгөөрөө тэнд хоригдсон юм 


Шоронд хоригдож байхдаа би 
Шинэ сарыг олонтоо үзлээ 
Аймаар зүүд намайг сочоож 
Алсын явдлыг илхэн болголоо. 

Тэгэхэд би ингэж зүүдэлсэн юм: 

Тэр хүн— нохдоо дагуулаад . 

Хэдэн бэлтрэгтэй хөх чопыг 7 
Хэвтрээс нь даваа өөд элдэн хөөхөд 
Улайрсан пизанчууд отлогод хөөрөн 
Руджерийн талынхан толгойлон давхив 
Аав нь хэдэн хүүхэдтэйгээ хамт 
Аврагдах даанч аргагүй болов: 

Анчид тэднийг хөөж гүйцээд 
Арзгар шүдээрээ зулгааж гарав 
Харуй бүрийгээр гэнэт сэрээд 
Хар дарсан зүүдэн дундаа 
Хонгорхон миний дөрвөн хүү 
Хоол гуйхыг нь би сонслоо 
Гунигт энэ үгийг нь сонсоод 
Голт зүрх минь яаж шимширснийг 
Уяралгүй чагнахыг бодоход чи 
Уйлж ер нь үзээгүй байх 
Хонгор хөвүүд минь нойроос сэрлээ: 
Хуяг манаа бид хэдэд 
Хоол авчрах цаг ойртлоо. 

Ёрын зүүд бид хэдийг 
ёстой нэг тарчилгаж байлаа 
Тэгтэл харин гэв гэнэтхэн 
Тэр аймаар эзгүй цамхгийн 
Хаалга үүдийг гадна талаас нь 
Хадаж битүүлэх чимээ сонсогдлоо 
Хөөрхий үрсээ би харлаа 
Хөдөлж чадахгүй гөлийж зогслоо 
Хамаг бие минь хөшиж эхэллээ 
Хашхирах тэнхэл ч үгүй боллоо 
Харин хүүхдүүд минь гасалсаар байлаа. 
«Аав минь, аав минь, та яагаад 
Аягүй хачин хараад байна?» гэж 
Ансельмуччо хүү минь надаас асуулаа 
Гэгээ орж нар гарч 
Гэсэн ч би уйлж унжаагүй; 

Өргөн дэлхийг дахин гийгүүлтэл 
Өдөржин шөнөжин хэлгүй юм шиг 
Үг дуугаралгүй гөлийн суулаа. 

Өчүүхэн төдий гэрэл гэгээ 


Өрөө тасалгаанд нэвтрэн ороход 
Өлөн хэдэн хүүхдээ хараад 
Өөрөө ямар байгааг ухаарлаа 
Тэсэлгүй би хуруугаа хазлаа 
Тэгтэл миний дөрвөн хүү 
Өлсөөд хазлаа гэж бодсон бололтой 
Өөдөөс босоод ингэж гуйлаа: 

«Аав минь та, биднийг ид 
Амар болно, бидэнд ч гэсэн. 

Тачирхан энэ биесийг маань 
Та л бидэнд хайрласан шүү дээ 
Шуудхан биднийгээ та ав 
Шударга ёс тийм л байна» 

Алаг үрсээ өрөвдөн хайрлаж 
Анир чимээгүй байсаар байтал 
Ахиад хоёр өдөр өнгөрлөө 
Замлин хорвоо минь чи биднийг 
Залгиж орхих чинь яав даа даанч! 

Гансран зовсоор дөрөв хонолоо 
Гаддо гэдэг миний хүү 
Ганхсаар явж хөлд минь сөхрөөд 
«Аав минь та туслаач!» гэнгүүт 
Амьсгалаа хурааж өөд боллоо 
Тав зургаа хонож байтал 
Танхил миний гурван хүү 
Хоёр нүдээр харсаар байтал минь 
Хойно хойноосоо цувраад үхлээ 
Одоо чиний харж байгаа шиг 
Ойрхноос би тэднийгээ харсан 
Харах нүд минь таг сохорлоо 
Хайрт хүүхдүүдээ тэмтэрч үзлээ 
Хоёр өдрийн туршид би 
Хонгор үрсээ орилон дуудлаа; 

Өнчрөхийн гаслан хэцүү ч гэсэн 
Өлсөхийн зовлон илүү байлаа» 

Тэгээд Уголино чимээгүй болсноо 
Дахиад нөгөөдөхөө мэрж гарлаа 
Гарз нохойных шиг хурц соёогоор 
Гавалынх нь ясыг хэмлэсээр байлаа. 

Аяа, Пиза чи чинь 
§1 гэх нь үргэлж дуулддаг 2 ' 8 
Сайхан нутгийн гутамшиг боллоо 
Хөршийн чинь шийтгэл алгуурлаад байгаа бол 
Хөрст дэлхий чамайг залхааг 
Кайрар, Горгон арал чинь живж 


Арно мөрний ус боогдож 
Амьтан хүн чинь живж үхэг! 

Дайсан этгээдэд шилтгээнээ өгч® 

Дархан алдраа хөөдсөн ч гэсэн 
Уголино гүн буруутай ч байг 
Үр хүүхдийг нь юунд тамлав аа! 

Фивээс гаралтай Пиза хотоо! 

Угуччоме Бригат хоёр ч гэсэн, 

Үгээр урлаж зохиолдоо оруулсан 
Уголино гүний хүүхдүүд ч гэсэн 
Үнэндээ буруугүй байсан юм шүү. 

Уруу газраар бид хоёр 
Урагшаа нэлээд явж байтал 
Хилэнцэт олон мөсөн дунд 
Хэвтээгээрээ тарчилж байх нь харагдлаа. 
Уйлах гээд тэд уйлж чадахгүй, 

Уй гашуу нь мөсөн бүрхүүлийг 
Нэвтэлж чадахгүй дотогшоо шингээд 
Нэн их шаналцгааж байна 
Нулимс нь урсан гарч ирснээ 
Нүдэн дээр нь хурж хурж 
Молроор хийсэн нүүрэвч 
Мөс болон хөлдөж байлаа 
Миний нүүр тэсгэм хүйтэнд 
Мэдээ алдтал даарсан ч гэсэн 
Ямар нэгэн салхи гарахыг 
Яагаад ч юм би мэдэрлээ. 

«Хаанаас, багшаа, салхи гарав! 

Энэ тамд халуун уур 
Эгнэгт унтарсан биш үү!»® гэтэл 
Ухаант багш минь ингэж хариуллаа: . 
«Удахгүй бидний очих газар 
Учир байдлыг нүдээрээ үзээд 
Агаар яагаад хилэгнэсэн гэдгийг 
Аяндаа чи ойлгох болно» 

Харанхуйд хөлдсөн нэг хүн 
Хашхирч бидэнд ингэж хэлэв: 

«Аль муу чинь бүр хэтрээд 
Адгийн тамд хүрч ирэгсдээ, 

Хөхөрсөн нүдийг минь таглаагүй дээр нь 
Хөлдсөн нулимсыг минь арилгаж өгөөч, 
Гашуун нулимсаа агшнаа урсган 
Гаслан гунигаа нимгэлэх юмсан» 

Хариуд нь би ингэж хэллээ: 

«Харааг чинь би нээж өгье 


Харин чи, нэрээ хэл; 

Хэрэв чамайг мэхэлсэн байвал 
Хөлдөж үхсэн ч надад хамаагүй!» 

Хөөрхий тэр ингэж хариулав: 

«Альбериго лам гэдэг намайг® 

Алим жимсийг нүгэлт хэрэгт 
Ашигласан хүндээ би чинь 
Аяа, тэгээд би энд 
Алтаа гуулиар солиод байна» 

«Чи чинь үхчихсэн юм уу?» гэж 
Чин үнэнээсээ гайхан асуухад минь 
Чивэлт сүнс ингэж хариулав: 

«Махан бие минь ямар байгааг 

Магад би мэдэж чадахгүй 

Толомей гэдэг энэ тамд 

Тавилан заяаны урт утсыг 

Антропос хайчлахаас аль өмнө 

Тамын ёроолд унах нь олонтой 

Харааны минь мөсөн бүрхүүлийг арилгахад 

Хавтай-сайхан байгаасай гэсэндээ 

Харин нэг зүйл чамд хэлье. 

Над шиг урваж тэрсэлсний дараа 
Наад биед чинь буг шүглэж 
Насан эцэслэтэл ер салахгүй 
Хүний сүнс доошоо бөмбөрсөөр 
Хөлгүй гүн нүхэнд унана. 

Ард минь чичрэгч энэ хүнийг 
Арай үхсэн гэж тооцоогүй байх 
Замбуулингаас чи ирсэн болохоор 
Заавал үүнийг мэдэх хэрэгтэй: 

Түүний нэр Бранка-д 1 Орья 
Түүнтэй манайхан ойртож дассан юм. 

Олон жил хамт байсан юм» 

Түүнд би ингэж хэллээ: 

«Үүнийг жинхэнэ үнэн гэж хэлэхэд 
Үнэхээр хэцүү санагдаж байна. 

Уршигт Бранк амьд мэнд, 

Уудаг, иддэг хэвээрээ гэж үү. 

Унтдаг, өмсдөг хэвээрээ гэж үү» 

«Давирхай буцалсан тэр жалганд 
Микеле Цанкийн сүг сүнс 
Газраас салж очоогүй байхад 
Бранке д’Орья өөрийнхөө оронд 
Буг чөтгөрийг үлдээсэн юм 


Хамт хэрэг хийж явсан 

Хамаатныхаа биед ч бас үлдээсэн 

Гараа сунгаж нүдийг минь онгойлгооч» гэж 

Гайтай сүнсний надад хэлэхэд 

Огтхон ч би хөдөлж өгөөгүй, 

Олиггүй түүнийг ингэж чадсандаа 
Омог бардам сайхан байлаа, 

Гэмших ичихийг мэдэхээ байсан 
Гэгээн бүхнийг бузарлаж гүйцсэн 
Генуя хотын гэмтэн хүмүүсээ 
Таны овгийнхон энэ хорвоогоос 
Талийж одох нь яасан юм бэ? 

Адгийн Альбериготой нэг зэрэг, 

Сүнс нь Коцитод хэдийнээ ирсэн ч, 

Бие нь энд хуурсаар байгаа 
Бранке д’Орьятай би уулзлаа. 



ГУЧИН ДӨРӨВДҮГЭЭР ДУУЛАЛ 


Есдүгээр тойрог —Дөрөв дэх бүс (Жүдекк) — Буянтанд тэрслэгчид — Люцифер — 
Люциферийн гурван ам — Бурхны болон хүний сүр хүчинд тэрслэгчид — Орчлонгийн төв 
— Бөмбөрцгийн өмнөд хэсгээр авиран гарсан нъ 

УехШа ге §18 ргос1сип1 т(сгш !-' 3 
Бидний өмнөөс гарч ирлээ. 

Хараач чи, тэр харанхуйд 
Харагдаж байна, нөгөө амьтан» гэж 
Халамжит багш минь надад хэллээ: 

Манай тэнгэрт шөнө юм уу 
Манан битүү бүрхэх үед 
Тээрмийн сэнс алсад дүнгэнэх шиг 
Тийм том далавч хөдөлж 
Тас харанхуйд лүглийн харагдав 
Шуурга салхинаас хоргодохын эрхээр 
Шургаж багшийнхаа араар орлоо. 

Энэ мөрүүдийг бичихэд надад 
Элэг эмтэрмээр хэцүү байна. 

Мөчрийг шилэнд суулгасан юм шиг 
Мөсөн сүнснүүд гүнзгий шигдсэн 
Тийм газар бид хоёр 
Тэнэсээр яваад хүрч ирлээ 
Зарим нь хэвтээ, зарим нь босоо, 

Нэгний нь толгой дээшээ харж 
Нөгөө толгой нь доошоо харж 
Зарим нэг нь бөгцийн сууж 
Зад хөлдсөн байлаа тэд. 

Цаашаа бид чимээгүй гэлдэрлээ 
Цагтаа дэгжин сайхан явсан 
Бурхны элчийг хараач гээд 
Багш минь намайг урдаа оруулаад 
«Тэр амьтныг Дит^ гэдэг юм. 

Тэвдэж айхыг огоорвол зохих 
Тийм газар ирлээ» гэв. 

Тэгтэл бие минь сульдан хөрөв 
Уншигч авгай минь битгий асуу; 

Үгээр хэлэхэд хэцүү байна 
Үзгээр бичсэн нь амархан байна 
Үхсэн гэхэд үхээгүй юм шиг 
Амьд гэхэд амьд бас биш; 

Уншигч авгай минь та л ганцхан 


Учрыг нь олж чадах байх: 

Үхсэн амьдын хооронд байхад 
Үнэндээ ер нь ямар байх вэ, 

Тамын гүрнийг эзэгнэн захирагчийн 
Тал чээж нь мөснөөс цухуйжээ. 
Миний хиртэй тэр аварга 
Люциферын гарын дайтай; 

Мөсөнд шигдсэн тэр амьтан 
Угтаа ямар лут гэдгийг 
Уншигч авгай өөрөө тунгаа. 

Орчлонг бүтээгчийг харахдаа тэр 
Одоо аймаар байгаагийн дайтай 
Онцын хачин байсан бол 
Аливаа муу муухай бүхний 
Анхны шалтгаан ёстой мөн! 

Гутамшигт тэр том амьтны 
Гурван нүүрийг олж хараад 
Үнэхээр их гайхсанаас болж 
Үг хэлж чадахаа болилоо; 

Нэг нүүр нь чээж дээр нь, 

Тэр нь тэгээд улаан өнгөтэй; 

Хоёр мөрний нь доод талд 
Хоршиж зэрэгцсэн хоёр нүүр 
Хоёр тийшээ ангалзаж 
Хойд дагзны үсэн дор 
Хоёулаа очиж нийлсэн байлаа 
Баруун талынх нь нүүр царай 
Цагаан шар өнгөтэй байлаа; 

Зүүн талынх нь нүүр царай 
Нилийн тэртээгээс ирэгсэд шиг. 

Нил хар өнгөтэй байлаа 
Нүүр нүүрийн доод талд 
Хан гарьд шувуунд баймаар 
Хоёр том жигүүр ургажээ 
Тэнгис далайн хөлөг онгоцонд ч 
Тийм том далбаа байхгүй. 

Сайн ажиглавал өд ч үгүй, 

Сарьсан баавгайн далавч ттт нг 
Тийм хоёр жигүүрээ дэвж 
Тэр гүн харанхуйн дунд 
Гурван салхи татуулан нисэж 
Ёрт Коцитын долгиотсон усыг 
Ёроолд нь хүртэл тас хөлдөөнө. 

Гурван ам нь нүгэлтэн тарчилгана 
Тал талаас нэг нэгээр нь 



Тамлан зовоож үйлийг нь үзнэ 
Амны нь олон шүднээс илүү 
Айхавтар хурц урт савраараа 
Ар нурууны арьсыг хуулна. 

«Тэр дээр хол нь гадаа, 

Толгой нь дотор, адгийн муугаар 
Тарчилж байгаа нь Иуда Искарьот 
Тэдний толгой унжсаныг хараач 
Тэр нэгийг нь Брутзи гэдэг юм: 

Хар амнаас унжиж байна 
Хамаг бие нь атирч байна 
Хачин уруул нь ангайж байна 
Эсрэг талын хүдэр биет нь 
Эрэлхэг тэмцэгч Кассий4 байна 
Хорвоо дэлхийд шөнө боллоо 
Холын замдаа ингээд оръё 
Харах боломжтой, мэдэж болох 
Хамаг юмыг үзлээ чи» гэж 
Халамжит багш минь над хэллээ 
Багш хүзүүгээрээ ороолгуулж аваад 
Эгзгийг нь эвтэйхэн тааруулж байгаад 
Жигүүр нь дэвж чээж нь гарангуут 
Ойртож очоод үснээс нь зуураад 
Бөөн бөөн үс дамжин 
Үсэрхэг чээж, мөсөрхөг бүрхүүлийн 
Яг хоорондуур доошоо буулаа. 

Хажуу хавирганы нь тэнд очоод 
Халамжит багш минь ихэд амьсгаадан 
Хөл байсан газар руу нь 
Толгой юугаан харуулан хэвтээд 
Үсийг нь дамжин дээшээ авирлаа. 
Коцит нуур руу ухарлаа гэж 
Хувьдаа би бодсон юм. 

«Бат бариарай, тамаас аврагдах 
Бидний зам энэ байна» гэж 
Багш амьсгаадан надад хэллээ. 

Бага шиг ангалын дундуур явсаар 
Байц их хаданд хүрлээ. 

Агуйн ирмэг дээр намайг суулгаад 
Тэгээд дараа нь өөрөө гарлаа. 

Албин чөтгөрийг өндийн хартал 
Анх миний харсан шиг биш 
Харин түүний хоёр хөл 
Чанх дээшээ харсан байлаа , 

Яаж их баярласныг минь 


Ямар зааг давсныг минь 
Та нарт ярьсан миний ярианаас 
Тааж мэдээгүй хүмүүс хэлэг. 

Багш надад ингэж хэллээ: 

«Бас чи, бид бас Багагүй хүнд замыг туулна. 
Өмнөд хэсэгт одоо өдийд 
Өглөө нэгэнт болсон байна» 

Орчин тойрныг бид хартал 
Орд харш л лав биш 
Овон товон ерөөл нь барзайж 
Бүдэг бадаг гэрэл сүүмийсэн 
Байгалийн нэг л нүх байлаа 
Багшаас босонгуут ингэж асуулаа: 

«Энд байхдаа хэлж өгөөч, 

Эргэлзээ төөрөгдлийг минь тайлж үзээч, 
Нөгөө мөс хаана байна? 

Нүсэр биет энд яагаад 
Нүхэн дотор ёрдойгоод байна!» 

Хан тэнгэрийг гэрэлт наран 
Харанхуй шөнөөс өглөө болтол 
Хаагуур туулсан гэж бодох вэ!» 

Хариуд нь багш ингэж хэллээ: 

«Хорвоо дэлхийд шигдэж орсон 
Хорт чөтгөрийн үснээс би 
Хоёр гараараа зуурч авсан 
Тэр бүсэнд урьдын адил 
Бид байна гэж чи бодов уу? 

Доошоо буухдаа тэнд байсан, 

Харин би тэрхэн цэгээс 
Хамаг аюул нөмөрсөн газраас 
Хажуу тий пт ээ эргэсэн юм. 

Дээр чинь одоо тэнгэр байна 
Дэлгэр их тэнгис байна 
Дунд нь Ариутгалын арал байна 
Арал дунд хот а ' байна 
Нүгэлгүй хүн " тэр хотод 
Насан өөд болсон юм; 

Зогсож байгаа чулуун шал чинь 
Жудекк бүсийн нөгөө тал 
Энд одоо өдөр байхад 
Тэнд одоо шөнө байгаа 
Өтгөн үстэй энэ чөтгөр 
Өнөө ч гэсэн зоогойтой байгаа 
Тэр чөтгөр эрт цагт 
Тэнгэрээс унаж энд зоогдсон юм. 


Тэртээ дээр цэцэглэж байсан 

Тив дэлхий усанд автсан юм 

Тэгээд бөмбөрцгийн энд шилжсэн юм. 

Түүнээс энд уул тогтож 

Тэр чөтгөр нүхэнд үлдсэн юм» 

Алс одсон агуйн тэнд 
Аймшигт чөтгөрөөс хол зайдуу 
Аятайхан нэг газар бий. 

Тэндхийн горхи хоржигнох чимээгээр 
Тэр газрыг мэдэж болно. 

Тэр горхи хад дамжин 
Тэндээс ундран урсдаг юм. 

Хад чулуу нь өндөр ч гэсэн 
Хажуу тал нь эгц би ттт 
Гэрэлт хорвоод эргэж очих гэж 
Гэгээгүй харанхуйд бид хоёр 
Эцэж цуцахыг үл мэдэн 
Эгц дээшээ авиран гарлаа. 

Ачит багшаа дагасаар явж 
Агуу сайхан тэнгэрийг харлаа; 
Тэнгэрийн оддыг дахин харахаар 
Тэндээс бид гадагшаа гарлаа. 

Тайлбар 

Г<—П 

К. Маркс, Ф. Энгельс, Түүвэр зохиол, I боть, УБ., 1969 он. 138 дахь тал 
1^21 

Хорвоогийн насны талыг туулаад — Данте гучин таван насыг хүний насны дунд гэж үзэж 
байжээ. Өөрөө 1300 онд 35 нас хүрчээ. 

Г<~31 

Толгодын бэлд тулж очиход — Нүгэл төөрөгдлийн ой дотроос чин үнэний наран 
гийгүүлсэн ариун цагаан буяны авралын толгод сүндэрлэнэ. 

Г<—41 

тачаангуй сэтгэлийн төлөөлөгч шилүүс 

Г^51 

бардам ихэрхэг авирын төлөөлөгч арслан 

Г<—61 

шунаг сувдаг, муу санааны төлөөлөгч чоно 

[±= 1 \ 

Харин нэг эр — Вергилий (М.Э.Ө 70—19 он) Ромын алдарт шүлэгч, «Энеида» хэмээх 
зохиол туурвижээ. Дундад эртний үед христосын шашныг угтан тунхаглагч, шидэт мэргэн 
ухаантан гэж алдаршжээ. Энэ туульд хүн зоныг амьдын жаргалд хөтлөгч саруул ухааны 
билэг тэмдэг болгон түүнийг дүрсэлжээ. 

Г ^—81 

Мантуя — Виргилий энэ нутагт төржээ. 

Г<—91 

Августын ивээлд — өөрөөр хэлбэл ромын эзэн хаан Августын үед (М.Э.Ө. 27—М.Э. 14) 
Г<— 101 

Вергилийн «Энеида» зохиолд гардаг Эней бол Анхиз, Венера хоёрын хүү бөгөөд Трояын 
хаан Приамын холбоотон юм. Троя хотынхныг ялагдахад 

тэр Итали нутаг руу хөвөн очиж суурин байгуулсан нь хожим Рим улс болжээ. Энд 
Вергилий өөрийгөө Эней шиг алсад зорьсон гэдэг санааг илэрхийлжээ. 

Г<— 1 П 

Нохой — нийгмийг эмхлэн байгуулахад саад хийгч, өлөгчин чоныг дийлж Итали орныг 
аварсан гэдэг... домог бий. 

Г<— 121 

Вергилийн «Энеида» зохиолд гардгаар Воль омгийн удирдагч бүсгүй Камилла, Ругул 
омгийн удирдагч Турн нар троянчуудаас Итали орныг хамгаалж яваад эрсэдсэн ба ругул 
омгийнхонтой тулалдаж яваад Трояны Нис, Эвриал нар амь үрэгдсэн байна. 

Г<— 131 

Тамыг хэлж буй 
Г<— 141 

Дахин үхье — Бие махбод нь нэгэнт үхсэн тамын нүгэлтнүүд тарчилж их зовохгүйн тулд 
сүнс, минь бас үхээсэй үхээсэй гэж хүсдэг аж. 

Г<— 151 

Ухаант сайхан авхайтай, — Беатриче - Дантейн хайр сэтгэлт бүсгүй. 

Г<— 161 


Петрийн хаалга — Ариутгалын хаалга 


















Г<— 171 

Вергилийн зохиолд гардаг Эней газрын гүнд ороход түүнийг Ром гүрнийг үндэслэсэн гэж 
эцэг Анхиз нь сайшаагаад ураг удмын сүнснүүдтэй уулзуулдаг. 

Г<— 181 

Асар дээд Петрийг залгамжлагч — Ромын пап. 

Г<— 191 

Буян, нүглийн дунд байгаа, бум түмэн амьтдын дотор — Лимб буюу католик шашны тамд 
байгаа сүнснүүд дотор 

Г<— 201 

Беатриче — Данте залуугаасаа энэ бүсгүйд хайртай байжээ. Беатриче хорин таван 
настайдаа өөд болжээ. (1290) Данте «Шинэ амьдралд» гэдэг зохиолдоо «Нэг ч эмэгтэй 
хүний тухай хэзээ ч өгүүлж байгаагүй тийм зохиолыг» Беатричед зориулна» гэж амлажээ. 
Энэ зохиолд Беатричег тэнгэрийн мэргэн билэг, агуу нээлтийн билэг тэмдэг болгон 
дүрсэлжээ. 

Г<— 211 

Хайрт нутгаас минь — Диваажингаас 

Г<— 221 

Лючия бол христийн шашны ёсны ариун дагина. 

Г<— 231 

Тамын хаалга дээрх бичиг. Христосын домог ёсоор тамыг эцэг (агуу хүч), хүү (төгс 
эрдэм), ариун санаа (анхны хайр) ийм нэгдмэл гурван бурхан бүтээжээ. Үүрдийн юм л 
надаас мөнх тэнгэр, газар бурхан гурав л надаас мөнх гэсэн санаа. 

Данте Тамыг газар доорх цагираглан гүнзгийрч дэлхийн төвд хүрсэн нүх маягаар 
дүрсэлжээ. 

Г<— 241 

V Целестин пап — 79 насандаа 1294 онд сонгогдоод таван сарын дараа мяндаг 
тушаалаасаа түвэгшээж өөрөө огцорчээ. 

Г<— 251 

Ахерон — тамд урсдаг мөрөн, энэ мөрөн Дантегийн аялсан тамын бүх тойргоор дайран 
урсаж эцгийн бүлэгт дэлхийн төвд байх мөсөн нуур болон 
хувирна. 

Г<— 261 

Энэ өвгөн Вергилийн зохиолд сүнс зөөдөг Харон гэж гардаг бол Дантейн «Там» зохиолд 
нохой болон хувирдаг юм. 

Г<— 271 

Эзэгнэн захирагч — Христос 

Г<— 281 

Израиль—патриарх Яков 

Г<— 291 

Түүний эцэг — Исаак 

Г<— 301 

Их хүчээр булааж авсан — Рахильтэй суухын тул Яков 14 жил эцэгт нь хүчин зүтгэсэн 
гэдэг библийн домог бий. 

Г<— 311 


Гомер — эртний грекийн агуу их шүлэгч (М.Э.Ө. XII зууны орчим). 

















Г<— 321 

Гораций — Ромын их шүлэгч (М.Э.Ө. 65—8) 

Г<— 331 

Овидий — Ромын их шүлэгч (М.Э.Ө. 43—М.Э. 17) 

Г<— 341 

Лукан — Ромын их шүлэгч (М.Э.. 39—65) 

Г<— 351 

Электра — Атлантын охин, Зэвсийн хайрт бүсгүй, Трояг үндэслэгч Дарданы 

Г<— 361 

Гектар — трояны баатар 

Г<— 371 

Цезарь — цэргийн жанжин, төрийн зүтгэлтэн (М.Э.Ө. 100—44). 

Г<— 381 

Пентесилев—Хатан хаан, Трояны холбоотон 

Г<— 391 

Камилла — Вергилийн «Энеида» зохиолд гардаг дайчин эмэгтэй 
Г^— 401 

Лавинес— Энейн эхнэр 

В-411 

Аристотель 

Г^— 421 

Диоген, Фалес, Анаксагар, Эмпедокл, Зенон, Гераклит — М.Э.Ө. VII—III зууны гүн 
ухаантнууд 
Г<— 431 

Птолемей — астрономич, газар зүйч (М.Э. II зуун) 

Г<— 441 

Гиппократ, Голен, Авиценна (М.Э.Ө. V— IV зуун) эртний эмч нар 

Г<— 451 

Аверроис — арабын гүн -ухаантан, Аристотетелийн зохиолыг тайлбарлагч 

Г<— 461 

Минос — грекийн домогт гардаг Критийн хууль тогтоогч шударга хаан. Үхсэн хойноо 
доод тивийн гурван шүүгчийн нэг болжээ. Данте энэ зохиолдоо нүгэлтний цээрлэлийн 
хэмжээг тогтоогч чөтгөр болгон дүрсэлжээ. 

Г<— 471 

Семирамида — ассирийн домогт хатан хаан, Нина хааны бэлэвсэн авгай 

Г<— 481 

Сэтгэл зөөлөн, гунигт удган — Карфагены хатан хаан Дидона, Энейд хаягдаад өөрийгөө 
хутгалжээ. 

Г<— 491 

Клеопатра (М.Э.Ө. 690—30) — египетийн хатан хаан, Цезарь, Антоний хоёрын нууц 
амраг, амиа хорлож үхжээ. 

Г<— 501 

Елена — Спартын хатан хаан, түүнийг трояны хан хүү хулгайлсны улмаас Трояны дайн 
үүсжээ. 

Г<— 5 11 






















Ахилл — Трояны дайнд шалгарсан грекийн баатар. Приамын охин Поликсенад 
дурласнаас болж амь үрэгджээ. Тэднийг гэрлэх үед Паликсенагийн ах Парис түүнийг 
алжээ. 

Г<— 521 

Энэ хосын — Франческа да Римини, Паоло Малатест хоёр, Энэ хоёрын дурлалын 
холбоотойг мэдсэн Риминий нөхөр хоёулыг алсан учир тамд ч энэ хоёр салдаггүй байжээ. 

Г<— 531 

Кайна бол төрөл төрөгсдөө хөнөөсөн буюу тэднээс урвасан хүмүүсийг цээрлүүлдэг тамын 
есдүгээр тойргийн анхны бүс юм. 

Г<— 541 

Франческа — Равенны ноён Гвидо да Полентын охин. Түүнийг 1275 оны орчим царай 
муутай, доголон. Жангото Малатест гэдэг хүнтэй суулгажээ. Тэр хүн Франческаг 
өөрийнхөө дүү Паолотой янагийн холбоотой болсныг мэдээд хоёулыг нь алжээ. 

Г<— 551 

Ланчелотын тухай ном гэгч бол рыцарь Ланчелотын тухай Артур вангийн хатан 
Женьевред түүний дурласан тухай XIII зууны үеийн францын нэгэн роман, түүнийг итали 
хэлээр орчуулсан байжээ. 

Г<— 561 

Галеот — Лангелотт Женьевре хоёрыг ойртоход тус болсон хүлэг баатар. 

Г<— 571 

Цербер — грекийн домогт гардаг Андын хаалгыг манадаг гурван толгойт нохой. Энэ 
зохиолд гурван толгойт мангас, чөтгөр. 

Г<— 581 

Чиний хот — Флоренц хот 
Г<— 591 

Чакко — Боккачио «Декамерон» зохиолдоо түүний тухай «хэзээ ч байгаагүй идэмхий 
хомхой Чакко нэрт нэгэн хүн Флоренцид сууж байсан» гэжээ. 

Г<— 601 

Флоренц хотын алдар цуутан хүмүүс 

Г<— 611 

Ном айлдагчийн бүрээ таттал — аймшигт шүүх эхлэх хүртэл 
Г<— 621 

Утга нь: «Христос амьд, үхсэн хүмүүсийг хээр ирэхэд сүнс бүр булшиндаа очиж бие 
цогцостоо шингээд өөрийн ял шийтгэлийг сонсох болно» 

Г<— 631 

Аристотелийн зохиол 
Г<— 641 

Плутос — Грекийн домогт гардаг эрдэнэ баялгийн тэнгэр. Энэ зохиолд харамч, 
үрэлгэнчүүдийг цаазалдаг тамын дөрөв дэх тойргийг манадаг мангас, чөтгөр 

Г<— 651 

Эдгээр учир нь үл мэдэгдэх үгсийн утгыг Виргилий ойлгож байжээ: эдгээр үг уур хилэн, 
аюул заналыг илэрхийлсэн бололтой. 

Г<— 661 


Харибда — Сициль арлын эрэг дэх Мессиний хоолойд байдаг усны эргүүлэг. 


















Римчүүд фортуна хэмээх хувь заяа, үйл явдлын тэнгэрийг бөмбөлөг буюу дугуй юм 
бариулан заримдаа дүрсэлдэг нь хувь заяаны хувирамтгай байдгийг билэгдсэн хэрэг. 

Г<— 681 

Хоёр гал асаатай... — Хоёр, шинэ сүнс хүрч ирсний дохиог Дит хотын цамхгаас өгчээ. 
Хариу дохио өгсний дараа тэдгээр сүнсийг авчрах зөөгч завьтай гарч ирнэ. 

Г<— 691 

Флегий — Грек домогт гардаг лапифуудын хаан. Энэ зохиолд ууртай хүмүүсийг 
цаазалдаг Стигийн намаг дундуур сүнснүүдийг зөөн гаргадаг албатай бас тав дахь 
тойргийн харуулын үүрэг гүйцэтгэдэг этгээд. 

Г<— 701 

Артенти гэдэг нь итали хэлээр мөнгөлөг гэсэн үг. Флоренцийн ихэмсэг баян рыцарь 
Филиппо дельи Адимари морьдоо мөнгөөр тахалдаг байсан, учир ийм хочтой болжээ. 
Данте энэ хүнтэй эв түнжин муу байсан баримт бий. 

Г<— 711 

Христос тамд буугаад үнэн ёстын сүнсийг гаргах гэхэд нь албин чөтгөрүүд замыг 
таглахад тэр тамын хаалгыг эвджээ. Тэр цагаас хойш хаалга нь нээлттэй хэвээр үлдсэн гэж 
шашны домогт гардаг. 

Г<— 721 

Авран хамгаалагч — Беатриче 

Г<— 731 

Эрихто — домогт гардаг шидэт удган. Үхэгсдийг сэхээн амьдруулж тэд нараар хожмын 
явдлыг хэлүүлдэг байжээ. Энэ зохиолд бол өөрт нь хэрэгтэй сүнсийг тамаас Виргилийг 
гаргахыг удган түүнд тулгаж байна. 

Г<— 741 

Гурван Фурия — Эртний домогт гардаг хараал, өшөө, шийтгэлийн догшид, Тамын эзэн 
Прозерпины боолууд 

Г<— 751 

Эртний Грекийн домогт гардаг нэг толгойг нь огтлоход оронд нь хоёр толгой урган гардаг 
олон толгойт мангас. Түүнийг Геркулес дарсан гэдэг. 

Г<— 761 

Медуза — эгч дүү гурван Горгоны нэг могой, үст эм түүнийг харсан хүн амьтан чулуу 
болон хувирдаг байжээ. Персей түүний толгойг огтолж аваад өөртөө зэвсэг болгон 
хэрэглэж дайснаа чулуу болгон хувиргадаг байсан гэдэг домог бий. 

Г<— 771 

Тезей өөрийн найз Пирифойн хамт Плутоны гэргийг Перссофонаг хулгайлан авах гэж 
тамд бууж ороход хилэгнэсэн Плутон Эриний нарт тушааснаар тэр хоёр дээр нь сууж 
байсан хаданд наалджээ. Хожим нь Геракл Тезейг чөлөөлөхөд Тезейг хөнөөгөөгүйдээ 
Эриний нар харамсдаг байна. 

Г<— 781 

Стикс гэдэг бол эртний грекийн домогт гардаг тамын дундуур урсах нэгэн голын нэр. 

Г<— 791 

Церберийг номхотгосон нь Гераклын арван хоёр гавьяаны хамгийн бэрх нь юм. Геракл 
түүнийг гинжилж тамаас гарган Эврисфея хаанд үзүүлээд буцаажээ. Гераклын гинжнээс 
Церберийн нүүрт арилшгүй шарх тогтсон гэдэг. 

Г<— 801 















Иосифатын хөндий — Шашны төсөөллөөр, Аймшигт шүүх болох ёстой газар. 

Г<— 811 

Эпикур — грекийн материалист гүн ухаантан (М.Э.Ө. 341—270) Сүнс үхэшгүй гэдгийг 
үгүйсгэдэг байжээ. Дундад эртний үед бурхангүйчүүдийг эпикурчид гэдэг байжээ. 

Г<— 821 

Фарината дельи Уберти — флоренцийн гибелаингүүдийн (эзэнт төрийн талынхан) 
тэргүүн. Дантегийн өвөг дээдэс тэдэнд хоёр дахин ялагджээ. 

Г<— 831 

Ирээдүй цагийн үүд хаагдмагц— өөрөөр хэлбэл «Аймшигт шүүх ирж цаг хугацаа үүрд 
мөнхөөр солигдоход» 

Г<— 841 

Хоёрдугаар Федерик (1194—1250) германы эзэн хаан, тэр үедээ буруу номтон гэж 
алдаршжээ. 

Г<— 851 

Гибеллинчүүдийн талын үлэмжхэн нөлөөтэй байсан кардинал (хамба) Оттавиано дельи 
Убальдинийг хэлж байна. Тэр 1273 онд үхжээ. 

Г<— 861 

Беатричетэй уулзаад 
Г<— 871 

Пап II Анастасий (496—498) өрнө дорнын сүм хийдийн хоорондын хагарлыг арилгах 
эрмэлзлийн үүднээс Фотиныг хүлээж авснаар буруу номын гэж алдаршжээ. 

Г<— 881 

Хаорс — Өмнөд Францын Кагор хот, Дундад эртний үед мөнгө хүүлэгчдээрээ алдаршжээ. 

Г<— 891 

Содом — Библийн домогт гардаг хотын нэр. Оршин суугчид нь жам бусаар садар самуун 
явдал үйлдсэн учир тэнгэрийн галаар тэр хотыг хуйхлан шатаажээ. 

Г<— 901 

Данте энд муу муухай зүйлсийг ангилсан Аристотелийн «Ёс зүй» номыг дурдаж байна. 

Г<— 911 

Аристотелийг хэлж буй. 

Г<— 921 

Аристотелийн «Физик» судар 

Г^— 931 

Долоодугаар тойрогт буух газрын Тренто, Верона хотын хооронд Адиче голын эрэгт байх 
асга хадтай Данте зүйрлэжээ. 

Г<— 941 

Грек домогт гардаг минотавр — Киритийн хаан Миносын хатан Пасефай модоор хийсэн 
үнээ дотор хэвтэж байгаад бухтай явалдаж гаргасан мангас. Данте хүн толгойтой бухын 
дүрээр энд гаргажээ. Минотавр критийн Лабиринтын— (төөрдөг газар) гүнд сууж 
афинчуудын өргөл барьцаанд авчирсан охид хөвүүдийг залгидаг байжээ. Энэ зохиолд 
хүчирхийлэгчдийг цээрлүүлдэг долоодугаар тойргийн манаач. 

Г<— 951 

Афины хан хүү Тезей минотаврын эгч Ариаднын өгсөн утсыг авч сунган явж Лабиринтэд 
ороод Минотаврыг алж тэндээс утсаа дагасаар эргэж гарч ирсэн гэдэг домог бий. 

Г<— 961 


















Цусан гол — Флегетон, долоодугаар «тойргийн анхны бүс 

Г<— 971 

Кентавр — грекийн домогт гардаг хүн, чээжтэй морь. 

Г<— 981 

Хирон— алдарт эмч, мэргэч, астрономич хөгжимчин, ахиллын багш 

Г<— 991 

Несс — Гераклын эхнэр Деянирыг хулгайлах гэж байгаад хорт суманд нь оногдож 
Гераклд алагджээ. Үхэхийнхээ өмнө Несс хатсан цусаа Деянирт бэлэглэж энэ чинь ид 
шидтэй юм шүү гэж хэлжээ. Деянир Гераклыг Иолатай хардаад Нессийн цус шингээсэн 
цувыг явуулсанд Геракл тэр цувыг өмсөнгүүт машид тарчлан үхжээ. 

Г <— 1001 ' 

Фол бол Пирифийн хурим дээр үймээн дэгдээсэн кентаврын нэг болно. 

Г<— 1011 

Тэр авхай — Беатриче Виргилийтэй уулзах гэж буухад нь Диваажингийн магтаалын дуу 
тасалджээ. 

Г<— 1021 

Македоны Александр (М.Э.Ө. 356—323) 

Г<— Ю31 

Дионисий — Сиракузийн эзэн хаан (М.Э.Ө. 407—367) 

Г<— 1041 

Гүн Азомино гэгч нь падуаны эзэн хаан IV Эзелино да Рамано (1194—1259) мөн. 

Г<— 1051 

II Обиццо бол Феррара, Анконы эзэн, 1293 онд хүүдээ алуулжээ. 

Г<— 1061 

Гүн Гиде Монфор 1271 онд мөргөл үйлдэх үеэр английн вангийн дүү Генрихийг алжээ. 
Генрихийн зүрхийг алтан аяганд хийж Темза голын гүүрний баганад байрлуулсан гэдэг 
домог бий. 

Г<— Ю71 

Аттил — (433—453) Европыг хүйс тэмтэрсэн, гуннчуудын хаан. 

Г<— 1081 

Пирр бол Ромынхонтой байлдаж явсан Эпирийн хаан (М.Э.Ө. 319—272) юм уу Троя 
хотыг эзлэн авахад Приамын өвгөн хааныг алсан Ахиллын хүү хоёрын нэг. 

Г<— 1091 

Секст бол Их Помпейн бага хүү, Цезарийн болон гурвын засаглалын эсрэг дайтаж явсан 
Секет Помпей юм уу Ромын сүүлчийн хаан бардам Тарквинийн хүү Секст Тарквиний 
хоёрын нэг. 

Г<— 1 101 

Пацци бол алж хядахаараа нэрд гарсан хүн. 

Г<— 11 П 

Риньер бол XIII зууны үеийн дээрэмчин 

Г<— 1 121 


Гарпи бол эртний грекийн домогт гардаг шуурганы бурхан, далавчит эм шуламс болно. 



















Эней Фракийд ирээд нэг бургас хугалтал холтосноос нь цус шүүрч тэнд оршуулсан 
трояны хан хүү Полидорын хөөрхийлөлтэй дуун гарсан тухай Виргилий нэг зохиолдоо 
өгүүлжээ. 

Г<— 1 141 

Хоёр түлхүүрийг — өршөөлийн түлхүүр, цайзын түлхүүр 

В-1151 

Пьер делла Виньяк — II Эридрих хааны (1194— 1250) канцлер, шадар хүн, уран илтгэгч. 
Түүнийг гэнэт ха.чин гадуурхаж, шоронд хорьж нүдийг нь сохолсон учир амиа хорложээ. 
В—1161 

Атаа жөтөөг ийнхүү нэрлэжээ. 

Г<— 1 171 

Эзэн хаан II Фридрихийг хэлж байна. 

Г<— 1181 

Амиа хорлогсдын сүнс биетэйгээ нийлдэггүй гэсэн утгатай. 

Г<— 1191 

Съен нутгийн Лано 1287 онд Топпогийн дэргэд болсон тулалдаанд үхсэн хүн, үрж 
бусниулахаараа! нэрд гарч энэ тамд унажээ. 

Г<— 1201 

Христос шашны шинэ ивээн тэтгэгч Ионнаас болоод хуучин шүтээний Марсыг мартсан 
Флоренц хотын хүн шүү. Флоренц хот Марсыг огоорсны улмаас үргэлж дайн дажинд 
өртсөөр байна гэсэн утгыг илэрхийлжээ. 

Г<— 1211 

Дантегийн үед Флоренц хотноо Хуучин гүүрний дэргэд морины чулуун баримлын 
үлдэгдэл байсан гэнэ. Аттил Флоренцийг эвдэн сүйтгэх үеэр уг хотын сахиус болох 
Марсын тэр баримлыг Арно голд хаясан бөгөөд Флоренцийг дахин сэргээх үеэр голын 
ёроолоос уг баримлын үлдэгдлийг гарган авч хуучин байранд нь тавьсан гэж ардын 
домогт гардаг ажээ. Хэрэв тэр эвдэрхий дүрс байгаагүй бол Флоренц хот дахин сүйрч 
түүнийг сэргээх ч аргагүй юм гэж ярилцдаг байжээ. 

Г<— 122) 

Утик хотын Катон (М.Э.Ө. 95—46) бол Ромын бүгд найрамдах улсын төрийн зүтгэлтэн, 
Ром хотыг сөнөн мөхөхийг үл хүсэн амиа хорлон үхжээ. Энд бол Помпейн цэргийн 
үлдэгдлийг Ливийн цөл дундуур удирдан явж Нумидын хаан Юбойтой нийлснийг хэлж 
байна. 

Г<— 1231 

Ийм домог үнэхээр бий. 

Г<— 1241 

Флегра — Фессали дахь хөндий. Тэнд аваргууд ууланд уул овоолж тэнгэрийг дайрч эзлэх 
гэж оролдсон боловч Зэвсийн аянгад ниргүүлжээ. 

Г<— 1251 

Рея мэргэлээд өөрийн чинь хүүхдүүдээс нэг нь намайг хаан ширээнээс түлхэн зайлуулна 
гэж Кроност хэлжээ. Тийм учраас Кронос, хүүхэд төрөхтэй зэрэг залгичихдаг байжээ. 

Гэвч сүүлчийн хүүхэд Зэвсийг эх Рея нь Ида ууланд нууж түүний уйлахыг эцэгт нь 
дуулгахгүйн тулд зарц нараараа жадаар бамбай нүдүүлэн нэн их чимээ гаргаж хүүгээ 
аварсан гэдэг. 

Г<— 1261 















Агуу нэгэн өтгөс бий — Библийн ч домгоос уламжилж авсан дүр: Данте Критийн 
өтгөсийг цаг хугацаанд элэгдэн хувирч алт мөнгө, зэс, төмөр үеийг туулсан хүн 
төрөлхтний билэг тэмдэг болгон дүрсэлжээ. 

Г<— 1271 

Бурнетто ноёнтон (1220 оны орчим төржээ) — эрдэмтэн, шүлэгч, төрийн зүтгэлтэн, 
«Эрдэнэсийн тухай ном» зэрэг олон зохиол бичжээ, Данте түүнийг ихэд хүндэтгэн 
өөрийнхөө багш гэж үздэг байжээ. 

Г<— 1281 

Тэр үед Данте залуухан байжээ 
Г<— 1291 

Флоренц хотынхон. Фьезаль хотын иргэд Флоренцид шилжиж ирсний улмаас Флоренц 
уналтанд орсон гэж Данте итгэдэг байжээ. Данте өөрийгөө Флоренцийг анх байгуулсан 
ромчуудын удам угсаа гэж үздэг байжээ. 

Г<— 1301 

Цагааныхан ба харынхан 

Г<— 1311 

Флоренц хотод 
Г<— 1321 
Беатриче 
Г^— 1331 

Чакко, Фаринат хоёрын мэргэлж хэлсэн үг 
Г<— 1341 

Бурхны боолуудын боол гэдэг хочтой VIII Бонифацийд Флоренцийн хамба лам Андреа 
ден Мози булай хэрэг тарьсны учир Флоренцээс (Арно голоос) Виченцэд (Баккильоны 
эрэгт) хөөгдсөн тухай энд өгүүлжээ. 

Г<— 1351 

Вероны орчим жилд нэг удаа гүйлтийн уралдаан явуулдаг байжээ. Тэр уралдаанд 
оролцогчид чармаа нүцгэн гүйдэг байсан бөгөөд түрүүлсэн хүнийг ногоон цэмбээр 
шагнадаг байжээ. 

Г<— 1361 

Гвальдрада бол Гвидо гүнгийн хатан, 1213 онд нас барсан гүн Гвидонийхны удам, эртний 
флоренцийн цэвэр нандин сэтгэлтний дүрээр домог ярианд оржээ. 

Г<— 1371 

Гульельмо Борсиере — Италийн язгууртан дээдсийн дунд ихээхэн нөлөөтэй байсан ноён. 
Г<— 1381 

Данте өөрийн найраглалыг дундад эртний нэр томьёогоор комеди хэмээн нэрлэжээ. Данте 
комедийг тайлбарлаж бичихдээ аймшигт үйл явдлаар эхэлж амар сайхан жаргаж төгсдөг, 
ардын хэлээр бичигдсэн дунд зэргийн найруулга бүхий шүлэглэсэн зохиол гэжээ. 

Хожим олон даяар энэ зохиолыг шагшин биширсэн учир комеди хэмээх үгний өмнө 
тэнгэрлэг гэдэг тодотгол нэмэгджээ. Дантейн тайлбараас үзэхэд комеди гэдэг нь манай 
туульстай төстэй байна. Иймээс энэ номын гарчгийг «Тэнгэрлэг туульс» гэж орчуулав (Ц. 
X.) 

Г<— 1391 

Герион — хууран мэхлэгчдийг гэсгэдэг найм дахь тойргийн харуул. 

Г<— 1401 
















Арахне — Мидийн уран нэхмэлчин эмэгтэй 
Г<— 1411 

Мөнгө хүүлэгчдийн сүлд тэмдэг 
Г<— 1421 

Мөнгө хүүлэгч Жованни Буйамонте. Түүний сүлд гурван ямааны дүрстэй байжээ. 

Г<— 1431 

VIII Пап Бонифацийн 1300 онд шашны нэр хүндийг өргөж папын сан хөмрөгийг 
арвижуулах зорилгоор шашны анхны ойг зарлажээ. Хүн бүхний нүглийг наманчилна гэж 
амласан учир мөргөлчид маш олноор цуглажээ. Тэдний шахалдахаас болгоомжилж Ариун 
элчийн гүүрийг дундуур нь зааглажээ. 

Г<— 1441 

Венедико Кагчанемико бол 1302 онд үхсэн хүн, Болонийн гвельфүүдийн толгойлогч. 

Г<— 1451 

Тамд зууч — болончууд газар дээр амьд байгаа болончуудаас олон цуглажээ. Болонья 
нутаг нь Савене, Рено гэдэг хоёр голын хооронд оршино. Тэр нутгийнхан «81а» («байх» 
гэдэг үйл үгийн нэг хэлбэр) гэхийг «81ра» гэж дууддаг ажээ. 

Г<— 1461 

Симон бөө ном айлдагчдад мөнгө өгч ид шидээ зааж өгөхийг гуйж байсан гэдэг домог 
бий. Шашны мяндаг тушаал худалдагч буюу худалдан авагчийг түүний нэрээр симонист 
гэж нэрлэх болжээ. 

Г<— 1471 

Хэн болохыг...? — тамлагдан буй нүгэлтэн бол III Пап Николой (1277—1280). 

Г<— 1481 

Дундад эртний үед Италид алуурчдыг газарт толгойгоор нь булдаг байжээ. 

Г<— 1491 

III Николай Дантег 1294 онд папын ширээнд суусан VIII Бонифаци гэж андуурчээ. 
Бонифаци гурван жилийн дараа тэр цооногт ирэх ёстой байжээ. 

Г<— 1501 

III Николай Орсини буюу баавгай овгийн хүн байжээ. Бамбаруушнууд гэж түүний садан 
төрлийнхнийг хэлжээ. 

Г<— 1511 

V Климёнт Францаас ирж папын ширээнд сууна гэсэн санааг илэрхийлжээ. 

Г<— 1521 

Иоаннын зохиолд гардаг садар эм, араатан хоёрын дүрийг Данте ийнхүү нийлүүлж Папын 
Ромын билэг тэмдэг болгожээ. 

Г<— 1531 

VIII зууны дундуур папын бичиг хэрэг эрхлэх газраас «Константины хишиг» гэгч 
хуурамч бичиг бэлтгэн гаргажээ ромын эзэн хаан Константин өөрийн нийслэлийг 
Византийд шилжүүлэхдээ тэр бичгийг үндэс болгон I Пап Сильвестрт болон түүний 
залгамжлагчдад Ром хийгээд өрнөдийн орнуудыг эзэмших төрийн эрхийг олгосон гэдэг 
цуу дэлгэрчээ. Данте тэр бичиг хуурамч гэдгийг мэдээгүй байсан учир «Константины 
хишгийг» шашин төрд учирсан их гай гэж үзэж байжээ. 

Г<— 1541 

Мэргэлэгчид тэд дүлий болжээ. 

В-1551 

















Амфиарай — грек домогт гардаг мэргэч хаан, дайтаж явахад нь газар цөмөрч тэрэгтэйгээ 
тамд унаад Миност шийтгүүлжээ. 

Г<— 1561 

Тиресий — Грек домогт гардаг фиваны мэргэч, Мантогийн аав сүлжилдсэн хоёр могойг 
таягаар цохиж эмэгтэй хүн болоод долоон жил өнгөрсний дараа нөгөө хоёр могойг дахин 
цохиж эргээд эрэгтэй хүн болсон гэдэг. 

Г<— 1571 

Мантуйн эрх дархтай хүн Пинамонте Бонакольси дей заль мэхээр Мантуйг захирч байсан 
гүн Альберто Косалодийг 1269 онд хөөн зайлуулж төрөл төрөгсдийг нь хөнөөн хотыг 
захирах болжээ. 

Г<— 1581 

Бонатти Азденте — мэргэлэгчид 
Г<— 1591 

Гишүү барьсан Каины дүрс саран дээр харагддаг гэсэн ардын хууч яриа бий. 

Г<— 1601 

Өөрөөр хэлбэл Дантейн хөвч ойд төөрсөн шөнө. 

Г<— 1611 

Венецийн хөлөг онгоцны үйлдвэр, зэвсгийн сан. 1104 онд баригдаж, 1303 онд өргөтгөжээ. 
В-1621 

Бонтура Дати—хахууль авдгаараа нэрд гарсан хүн. 

Г<— 1631 

Лукке хотын сүмд байрлуулсан хар модоор хийсэн христосын дүртэй загалмайг хэлж 
байна. 

Г<— 1641 

Капрона—1289 онд энэ цайз лукк, флоренцийн гвельфүүдийн нэгдсэн цэрэгт бууж өгчээ. 
Тэр үед Данте байлдаж явжээ. 

Г<— 1651 

• ГҮҮР нурсныг тамд газар хөдөлснөөр урт сүүлт тайлбарлаж байна. Евангелийн домогт 
христосын үхэх агшинд газар хөдөлсөн гэж гардаг. Шашныхан Христосыг 34 настайдаа 
өөд болсон гэж үздэг байжээ. Урт сүүлтийн хэлж байгаагаар газар хөдөлснөөс хойш 1266 
жил өнгөрчээ. Үүнээс үзвэл зохиолд гарч буй үйл явдал 1300 онд болсон хэрэг. 

Г<— 1661 

Данте залуудаа Ареццогийн эсрэг аян дайнд оролцож 1289 оны зун аретинчуудыг бут 
цохиход морин цэргийн дунд явжээ. 

Г-1671 

Дельфин загас усан дээр үзэгдвэл салхи шуурга дэгддэг гэсэн бишрэл сүслэл байжээ. 

Г<— 1681 

И Тебальд бол 1253—1270 онд Наваррын ван байжээ. 

Г<— 1691 

Италиас холгүй орших Сардини арал. 

Г<-1701 

«Шүүгчид» нэртэй хүмүүс захиран засаглаж байсан Сардинийн дөрвөн тойргийн нэгийг 
Галлура гэдэг. 1275 —1296 онд Галлурын шүүгч нь Нино Висконти гэгч байжээ. Түүний 
нэг сайд Гомита гэлэн хзэл хахууль их авдаг байсан бөгөөд өөрийгөө дүүжлэн, амиа 
хороожээ. 

















Г<— 1711 

Логодоро бол Сардинийн өөр нэгэн тойрог. Түүний нэгэн сайд Микеле Цанке хээл 
хахуулиар баяжиж улмаар гэрлэлтийн замаар Логодорогийн захирагч болсон ба өөрийн 
нэг охиноо Гечуягийн рыцарьд Орьятай гэрлүүлсэн боловч 1275 онд тэр нь Цанкег 
хорсолтойгоор алжээ. 

Г<— 1721 

Нохой 
Г<— 1731 

Далиу жигүүрт 
Г<— 1741 

Эзопын нэг ёгт үлгэрт: мэлхий гэнэхэн хулганыг өөрөөсөө оосорлоод ус руу хамт 
шумбажээ. Хулгана хахаж цацсаар уснаас гартал гэнэт элээ ирж хоорондоо холболдсон 
хулгана мэлхий хоёрыг хоёулыг нь шүүрч аваад идсэн гэж гардаг. 

Г<— 1751 

Тэр энэ хоёр тохиолдолд — Мэлхий хулганыг хорлох гэсэнтэй адил Өвгөн Далиу 
далавчтыг хорлох гэж байгаад хоёулаа буцлам давирхайд оржээ. 

Г<— 1761 

Эзэн хаан, II Фридрихийг басамжилсан гэж буруутанд тулгалган нөмрөг өмсгөн халуун 
гал дээр тавихад тугалга хайлан гэмт хүн шатдаг байсан гэлцдэг. 

Г<— 1771 

Иудейн анхны лам Канафа ганц Христосыг албал бүх ард түмнийг мөхлөөс аварна хэмээн 
хэлсэн мэтээр Евангелийн домогт гардаг тухай энд 
өгүүлжээ. 

Г<— 1781 

Анна хэмээх лам Христосыг баривчлахад тусалсан гэдэг. 

Г<— 1791 

Гелиотрой хэмээх хорт ногоон өнгөтэй улаан туяатай маныг хорноос хамгаалж хүнийг 
үзэгдэхгүй болгодог ид шидтэй гэж эрт үед үздэг байжээ. Энэ чулуу нь тамд могойнуудад 
тамлуулж байгаа хулгайч нарыг аварч чадах байжээ. 

Г<— 1801 

Данте тэр Ванни Фугчийг алуурч дээрэмчин гэдгийг мэддэг болохоор хүчирхийлэгчдийн 
тамд биш өөр газарт ирчихсэнд нь гайхжээ. 

Г<— 1811 

Данте цагааны талын хүн учраас тэгж хэлжээ. 

Г<— 1821 

Пистойя хотыг м. э. ө 1-р зууны үед Католиньг бут ниргэгдсэн цэргийн үлдэгдлүүд, 
өөрсдөдөө ч, өрөөлд ч харгис ширүүн хүмүүс үндэслэн байгуулсан гэдэг домог бий. 

Г<— 1831 

Капаней бол бүслэгдсэн Фива хотын долоон хааны нэг, тэр дайсны хананд тулж очоод, 
Фивыг хамгаалагч тэнгэр нар, түүний дотор Зевст хандаж ширүүн аашлахад тэнгэр нар 
цахилгаанаар түүнийг ниргэн алжээ. 

Г<— 1841 

Кентавр-Как хэмээх нэртэй, Вулканы хүү. Виргилийн зохиолд — хүн араатан хоёроос 
бүтсэн утаа дөл цацруулан явдаг хэрцгий алуурч. Авентины агуйд суудаг энэ амьтан 
















Геркулесийн дөрвөн бух, дөрвөн тугалыг хулгайлаад түүнд баригдан алуулжээ. 

Какийг Данте кентавр болгон хувиргажээ. 

Г<— 1851 

Гурван сүнс — Анвель, Буозо, Пуччо гурав. Дараа нь Чанфа, Кавальканти хоёр гарч ирнэ. 
Эд бүгдээрээ флоренцийн язгууртан дээдэс боловч хулгай хийдэг улс байжээ. 

Г<— 1861 

Зургаан хөлт урт хорхой —Чанфа ийнхүү могой болон хувирчээ. 

Г<— 1871 

Прато — Флоренцийн ойролцоох жижигхэн хот. Флоренцийнханд дарлагдаж байсан учир 
тэдэнд гай гамшиг учраасай гэж бүгдийн адил хүсэж байжээ. 

Г<— 1881 

Библейн домогт: зөнч Елисей өөрийгөө шооллоо гэж хөвүүдийг хараасанд баавгайнууд 
тэр хөвүүдийг тасдаж алсан гэж гардаг. 

Г<— 1891 

Фив нутгийн Эдип хааны хөвүүд Этеокл, Полиник хоёр муудалцаж бие биеэ алжээ. Тэр 
хоёрын хүүрийг түүдэг гал дээр тавьж шатаахад дөл нь хоёр салаалжээ. 

Г<— 1901 

Улисс (Одиссей), Диомед —Трояны дайны баатрууд 
Г<— 1911 

Дейдемия — Скирийн Ликомед хааны охин, Ахиллын сэтгэлтэй бүсгүй. Ахилл нь Улисс 
Дио хоёрын аргад орж Троягийн эсрэг байлдаж яваад амь үрэгдэхэд Дейделия тамын 
лимбэд очжээ. 

Е-1921 

Троя хотыг хамгаалж байдаг Афин Палладын хөшөөг Ахилл, Диомед хоёр хулгайлсан 
гэлцдэг. 

Г<— 1931 

Севилья — Испанийн хот 
Г<— 1941 

Сетта — Абилын хошуун дахь зогсоол 
Г<— 1951 

Ариутгалын уул 
Г<— 1961 

Энэ бол бас нэг зальхай зөвлөгч гүн Гвидо да Монтефельтро. Ромын паптай эвдрэхдээ 
эвдэрч, эвлэрэхдээ эвлэрч явсан чадварлаг жанжин. Үхэхээсээ хоёр жилийн өмнө үсээ 
хусуулж лам болжээ. 1298 онд нас баржээ. 

Г<— 1971 

Дархан Перилл зэсээр бух хийсэн гэдэг. Тэр бухан дотор хэрэгтэн хүнийг хийгээд дороос 
нь галаар төөнөхөд шатаагдсан хүний орилох дуу үхэр мөөрөх чимээ болон сонсогддог 
байжээ. Фалорид хаан (м. э. ө. IV зуун) тэр «бухыг» туршиж үзэхдээ уг төхөөрөмжийг 
хийсэн дархныг дотор нь хийгээд шатаажээ. 

Г<— 1981 

Бүргэд сүлдтэй Полент овгийнхон Адриатикийн эрэг дээрх Червьяг бас эзэлжээ. 

Г<— 1991 

Арслан сүлдтэй Гибеллиний овог Орделлаффи. 

Б-2001 


















Барбос, түүний үнэнч зарц хоёр гэгч нь Римини нутгийг 1245—1317 онд захирч байсан 
Малатеста, түүний их хүү Малатестино хоёрыг хэлж байна. 

Г<— 2011 

Сантерно, Ламоне — голын нэр 
Г<— 2021 

1297 онд VIII пап Бонифаций Ромын хүчирхэг хэсэг болох Колоннын язгуурын эсрэг 
загалмайтны аян дайн зарласан юм. Тэдгээр нь папын Латеран дахь өргөөнөөс хол би ттт 
сууж байжээ. 

Г<— 2031 

Константин хаан өвчтэй байхад нь апостол Петр, Павел хоёр зүүдэнд нь үзэгдээд Ромын 
ойролцоох Сираттын уулны агуйд мөрдлөг хавчилтаас нуугдаж байсан ариун папа 
Сильвестр чамайг эдгээнэ гэж хэлжээ. Тэгээд Сильвестрийг дуудаж адис аваад эдгэрсэн 
гэдэг домог бий. 

Г<— 2041 

V Целестин пала 1294 онд 79 настайдаа сонгогдоод таван сарын дараа мяндаг 
тушаалаасаа түвэгшээж өөрөө огцорчээ. 

Г<— 2051 

Франциск бол францискийн шашны бүлгийн тэргүүн 

Г<— 2061 

Самнитын дайны үед (м. э. ө 343—290) троянчуудын үр удмынхан Өмнөд Италийг 
байлдан дагуулжээ. 

Г<— 2071 

Пунийн хоёрдугаар дайн (м. э. ө 218—201) 

Г<— 2081 

Роберт Гвискар — XI зуунд Өмнөд Италиас араб, византичуудыг хөөж хойгийн өмнөд 
хэсэг болон Сицилид Норменны улсыг байгуулжээ. 

Г<— 2091 

Манфред вангийн албат нар 1266 онд урваж Анжуйгийн Карлын цэрэгт зам тавьж өгөөд 
түүнийг сүрхий хохиролд учруулжээ. 

Г<— 2101 

Магомет (570—632 орчим) — Христос пта пт ны дараа гарч ирсэн шинэ лалын шашныг 
үндэслэжээ. Католик мөргөлтний үзлийн үүднээс Магомет ертөнцөд шинэ хагарал 
гаргасан ажээ. 

Г<— 2111 

Али — Магометын хүргэн, 661 онд сэлмээр гавалыг нь цохиж алжээ. Түүнийг лалын 
шашны дотор гарсан хагарлыг үүсгэгч гэж үздэг. 

Г<— 2121 

Дольчино Торниелли-буруу номтны сектийн толгойлогч Феодалын байгуулал, албан ёсны 
шашинд дайсагнагч түүний хөдөлгөөнийг дарахаар V пап Климент загалмайн дайн 
зарлажээ. Дольчино хэдий баатарлаг тэмцсэн боловч хоол хүнс нь дуусаж, өвлийн хүйтэнд 
даарч туйлдсан учир 1307 оны хавар бууж өгчээ. Түүнийг тамлан зовоогоод түүдэг гал 
дээр шатааж алжээ. Энэ хэсэгт Магомет түүнийг өөртэйгөө адил хагарал гаргагч гэж үзээд 
амжилт хүсэж байна. 

Г<— 2131 















Гай Скрибоний Курион-ардын илтгэгч, Цезарийн талд орж Помпейн эсрэг тэмцжээ. (м. э. 
ө 49 он) 

Г<— 2141 

Моска ден Ламберти (1243 онд үхсэн) флоренцийн язгууртнуудыг хутган үймүүлж 
гибеллин, гвельф гэж хоёр хэсэг болгон хуваасан гэдэг домог бий. 

Г<— 2151 

Энд Готфорын тайж Бертрам де Броныг хэлж байна. Энэ бол XII зууны хоёрдугаар хагаст 
амьдарч байсан дайнч эр, төрсөн ах, хөрш зэргэлдээ хүмүүстэй дайтаж бусдыг дайнд өдөн 
оруулдаг байжээ. Түүний ятгалгаар Английн II Генрих вангийн их хүү Генрих (1155— 

1143) эцгийнхээ эсрэг хуйвалдаан гаргаж байжээ. Данте түүнийг Иоанн гэж нэрлэсэн нь 
түүнийг дүүтэй нь андуурсан бололтой. 

Г<— 216) 

Библийн домогт гардгаар бол Ахитофел нь Давид хааны зөвлөгч, хааны хүү Авессалама 
эцгийн эсрэг бослого гаргахад өөгшүүлж байжээ. 

Г<— 2171 

Английн нэг миль 7420 метртэй тэнцэнэ. 

Г<— 2181 

Жери дель Белло. Түүний ах Дантегийн өвөг эцэг байжээ. Жери хэрүүл маргаан өдөөгч 
байсан бөгөөд Санккети гэгчид алагджээ. Гэвч түүний өшөөг садан төрөл нь аваагүй 
өнгөрсөн гэдэг. 

Г<— 2191 

Намаг ихтэй, уур амьсгал муутай газруудын нэр. 

Г<— 2201 

Эгина-Афины ойролцоох арал. Зевсийн хайртай дагинын нэрээр ийнхүү нэрлэгджээ. 
Санаа муутай Гера тэр аралд аймшигт өвчин тархааж түүнээс болоод хамаг амьтан, 
жигүүртэн, бараг бүх хүн нь сүйрэн үхжээ. Зевс, Эгина хоёрын хүү Эак хаан ариун царс 
модон дээр нь байдаг шоргоолжны тоогоор ард иргэд хайрлаач гэж ааваасаа гуйжээ. 
Тэгээд «мирмидон» (шоргоолж) гэдэг овог үүсжээ. 

Г<— 2211 

Алхимич Гриффолино ярьж байна. Тэрбээр алхимийг хуурамч зоос үйлдвэрлэхэд 
хортойгоор ашигласан учир арав дахь жалганд оржээ. 

Г<— 2221 

Икар хүүдээ далавч хийж өгсөн уран Дедал 
Г<— 2231 

Копоккьо-Дантегийн сургуулийн найз, 1293 онд Сьенд түүнийг шатаажээ. 

Г<— 2241 

Юпитер Фивын хааны охин Семелад сэтгэлтэй болсон учир Юнене тийнхүү хилэгнэж 
тэжээгч эхийнх нь дүр үзүүлж Семелаас өшөөгөө авчээ. 

Г<— 2251 

Гекуба — Трояны хаан Приамын бэлэвсэн хатан 

Г<— 2261 

Гриффолино (29-р дууллын 4-р тайлбарыг үз). 

Г-2271 

Кипрын хаан Кинирын охин, эцэгтэйгээ нүгэлтэйгээр нөхцөөд зугтаж амжсан боловч 
тэнгэр нар түүнийг мод болгон хувиргажээ. 
















Г<— 2281 

Жанни Скикки ден Кавальканти бол Флоренц хотын хүн, гэрээслэлээр хэд хэдэн хүний эд 
агуурсыг бусдад хувааж өгчээ. 

Г<— 2291 

Араб гаралтай нэгэн төрөл утсан хөгжим 
Г<— 2301 

Ромын дэргэдэх нэгэн булаг 
Г<-2311 

Гвидо гүн 1300 оноос өмнө үхжээ. 

Г<— 2321 

Гурван Каратын хольц — 1/24 унцийг Карат гэдэг байжээ. Адамо дархан нэг унц алтанд 
гурван карат зэс хольдог байжээ. 

Г<— 2331 

Худалч, гүтгэгчид 
Г<— 2341 

Потифарын эхнэр үзэсгэлэнт залуу Иосифыг биедээ татах гэж оролдоод бүтэхгүй 
болохоор нь нөхөртөө гүтгэн ховлож шоронд хориулсан гэдэг библийн домог бий. 

Г<— 2351 

Троянчуудыг Троя хотод модон морь оруул гэж ятгасан грек залуу. 

Г<— 2361 

Адрианы бунхнаас авсан дөрвөн метр орчим өндөр хүрлээр цутгасан нарсны боргоцой. 

Г<— 2371 

Гурван фриз — фриз гэдэг Умард тэнгисийн эргээр нутаглаж байсан герман овог дундад 
эртний үед дэлхий дээр хамгийн өндөр улс гэж тооцогддог байжээ. 

Г-2381 

Судлагчид Немврсдын энэ үгийн утгыг тайлбарлах гэж оролдсоор иржээ. Гэвч Виргилийн 
энд хэлснээс үзэхэд ганцхан өөрт нь ойлгогддог хэлээр ярьсан нь тодорхой байна. 

Г<— 2391 

Антей — Посейдон, Гея (газар) хоёрын хүү. Баградын хөндийн агуйд байхдаа арслангийн 
махаар хооллож байжээ. Эх болсон газартаа хүрэхтэй зэрэг дахин чадал тэнхээ ордог 
байжээ. Гэтэл түүнийг Геракл өргөж аваад газарт хүргэлгүй хавчин алжээ. Аварга 
хүчтэнүүд тэнгэр нартай тулалдсан Флегрейн тулааны үед Антей төрөөгүй байсан 
болохоор түүнд оролцоогүй юм. Виргилийн бодлоор бол хэрэв тэр энэ тулаанд оролцсон 
бол газар дэлхийн хүмүүс тэнгэр нарыг дийлэх байжээ. 

Г<— 2401 

Амфион — Грек домогт гардаг авиа дуугаараа хад чулууг дураараа хөдөлгөдөг ид шидтэй 
хаан. 

Г<— 2411 

Коцит нуур — Тамын сүүлчийн тойрогт орших итгэгсдийг мэхлэгч хүмүүсийг 
цээрлүүлдэг мөсөн нуур. 

Г<— 2421 

Кайна — Төрөл төрөгсдөөсөө тэрслэгчдийг цээрлүүлдэг нэг дэх бүс. Нэг нэгийгээ алсан 
ах дүү Кайны нэрээр нэрлэгджээ. 

Г<— 2431 


















Артур ван Мордрек гэдэг хүүгээ урвасныг мэдээд түүнийг нэвт шувт жадалж алсан гэж 
Артур вангийн хатан Женьевред дурласан рыцарь Лангелоттын тухай XIII зууны 
Францын романд гардаг. 

Г<— 2441 

Фоккача ден Канчельера — садныхаа хоёр хүнийг гэнэдүүлэн алсан Пистой нутгийн хүн. 
Г<— 2451 

Сассоль Маскеронн: өв хөрөнгийг нь авах гэж садныхаа хүнийг алсан Флоренцийн хүн. 
Түүнийг хадаас шивсэн торхонд хийж өнхрүүлээд толгойг нь авчээ. 

Г<— 2461 

Камичон де’ Пацци садныхаа хүнийг гэнэдүүлэн алжээ. 

Г<— 2471 

Карлино де’ Пацци — Когмичоны хамаатан, хахууль авч 1302 онд Пьянтравинье цайзыг 
харийнханд өгчээ. 

Г<— 2481 

Антеноре — тамын ес дэх тойрогт байдаг эх орон болон санаа нэгтнээсээ урвагсдыг 
цээрлүүлдэг хоёр дахь бүс. 

Г<— 2491 

Дуэра — Боузо да Дуэра. 1265 онд Пармын орчим францын цэргийг хориглон хаах үүрэг 
авсан боловч францчуудаас хээл хахууль аваад тэдэнд зам тавьж өгчээ. 

Г<— 2501 

Беккери Флоренц хотоос урвасан хэргээр шийтгэгдэж 1258 онд цаазаар авахуулсан 
флоренцид суудаг папын элч. 

Г<— 2511 

Жанни Сольданьер-флоренцийн нэртэй хүн. 1266 онд үзэл нэгтнээсээ урважээ. 

Г<— 2521 

Тебальделло-түүний хоёр гахайг Гибеллинчүүд хулгайлсанд хорсоод Фаэнц хотын 
хаалганы түлхүүрийг 1280 онд тэдэнд өгч хотынхныг баллуулжээ. 

Г<— 2531 

Ганеллон — урвагч. Түүний гайгаар Роланд бүх цэрэгтэйгээ сүйрчээ. 

Г<— 2541 

Тидей — грек домогт гардаг Фивыг бүсэлсэн долоон хааны нэг. 

Г<— 2551 

Уголино делла Герардеска — Пизаны бүгд найрамдах улсын тэргүүн. 1285 онд ач 
хүүтэйгээ засгийн эрхийг хувааж авсан боловч 

түдэлгүй хоорондоо муудалцжээ. Тэр хоёрын хэрүүл маргааныг хамба лам Ружери овжин 
ашиглаж Уголины эсрэг бослого гаргаж түүнийг улсаас урвасан хэргээр цамхагт хорьж 
хоёр хүү, хоёр ачтай нь хамт 1289 онд өлсгөж алжээ. 

Г<— 2561 
Ружери 
Г<— 2571 

Уголино хэдэн хүүхэдтэйгээ 
Г<— 2581 

§1 гэж италиар «за», «тийм» гэсэн үг. Итали хэлийг ингэж хэлжээ. 

















Г<— 2591 

Пизагийн бүрэн сүйрлээс урьдчилан сэргийлэхийн үүднээс Флоренцийн гурван цайз, 
Луккийн таван цайзыг Уголино дайсанд найр тавин өгсний учир түүнийг улсаас урван 
тэрслэгч гэж зарлажээ. 

Г<— 2601 

Дундад эртний үед нарны туяанд уур халснаас салхи үүсдэг гэж үздэг байжээ. 

Г<— 2611 

Альбериго дон Мандреди-Фаэнцын гвельф бүлгийн толгойлогчдын нэг. Нэг өдөр 
Манфредо гэдэг хамаатан нь түүнийг алгаджээ. Альбериго эвлэрсний тэмдэг болгож тэр 
хамаатнаа найрт уриад найр дуусахын үед «Алим жимсээр дайлцгаа!» гэж хэлэхтэй нь 
зэрэг хүү, ах хоёр нь хөлсний алуурчдын хамт хүрч ирээд Манфредог хүүтэй нь хамт 
хутгалан алжээ. 

Г<— 2621 

Энэхүү шашны сүлд дууллын латин үгэн дээр («Хааны туг ойртож байна») Виргилий 
«1 п1сгп I» («Там») гэдэг үг нэмжээ. Люциферийн зургаан жигүүрийг тамын хааны туг гэсэн 
утгаар илэрхийлжээ. 

Г<— 2631 

Дит-Люцифер: урьд бурхны үзэсгэлэнт сайхан элч нарын нэг байжээ. Дит тэр элч нарыг 
толгойлон , бурхны эсрэг үймээн дэгдээсний улмаас тэдэнтэйгээ хамт дэлхийн гүнд 
булагджээ. Тэгээд аймшигт чөтгөр болж тамын орныг эзэгнэн суужээ. Ийнхүү дэлхий 
дээр гай гамшиг үүссэн гэлцдэг. 

Г<— 2641 

Брут, Кассий — Бүгд найрамдах улсын төлөө тэмцэгчид. Ромын эзэнт улсыг үүсгэн 
байгуулагч Юлий Цезарийг (м. э. ө 44 онд) алжээ. 

14—2651 
Иеруслим хот 
Г<—2661 

Христос өөд болсныг хэлжээ. 










